
Οργάνωση και λειτουργία Λυκείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 5 του άρθρου 7, της παραγρ. 9 του άρθρου 
8, της παραγρ. 9 του άρθρου 9 και της παραγρ. 6 του άρθρου 32 του Νόμου 
1366/1985 «Δομή και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΦΕΚ 167/Α). 

2. Τη σχετική γνώμη του Παιδαγωγικού Ινστιτούτου όπως αυτή διατυ¬ 
πώθηκε στην υπ’ αριθ. 2/1990 πράξη του, σύμφωνα με τις διατάξεις της 
παραγράφου 2, του άρθρου 24, του Ν. 1566/85. 

3. Την υπ’ αριθ. 535/90 γνωμοδότηση του Συμβουλίου της Επικρά¬ 
τειας, με πρόταση του Υπουργού Εθνικής Παιδείας και θρησκευμάτων, 
αποφασίζουμε: 

ΚΕΦΑΛΑΙΟ Α" 

ΣΧΟΛΙΚΗ ΠΕΡΙΦΕΡΕΙΑ - ΕΠΩΝΥΜΙΑ ΣΧΟΛΕΙΩΝ 
"Αρθρο 1 

Σχολική περιφέρεια λυκείων 

1. Κάθε λύκειο έχει δική του σχολική περιφέρεια. Σ’ αυτό εγγράφονται 
και φοιτούν οι απόφοιτοι των γυμνασίων που λειτουργούν στην περιφέρειά 
του ή οι κάτοχοι τίτλων ισχυρών προς εγγραφή που κατοικούν στην περιφέ- 
ρειά του. 

2. Σε δήμους ή κοινότητες, όπου λειτουργούν περισσότερα από ένα λύ¬ 
κεια, ο προϊστάμενος της διεύθυνσης δευτεροβάθμιας εκπαίδευσης (Δ.Ε.) 
ύστερα από εισήγηση των προϊσταμένων γραφείων Δ.Ε., όπου υπάρχουν, 
ορίζει τη σχολική περιφέρεια κάθε λυκείου και, όποτε παραστεί ανάγκη, 
αποφασίζει για τη μετατόπιση των ορίων των σχολικών περιφερειών. 

Η σχετική απόφαση εκδίδεται μέχρι τις 10 Ιουνίου με βάση τις στεγαστι¬ 
κές δυνατότητες των σχολείων και την απόσταση της κατοικίας των μαθη¬ 
τών από κάθε λύκειο. 

"Αρθρο 2 

Επωνυμία λυκείων 

1. Κάθε λύκειο φέρει την επωνυμία του δήμου ή της κοινότητας, στην πε- 
ριοχή των οποίων λειτουργεί. 

2. Στις περιπτώσεις που σε ένα δήμο ή κοινότητα λειτουργούν περισσό¬ 
τερα λύκεια, η επωνυμία τους συμπληρώνεται με αύξοντα αριθμό κατά την 
σειρά της ίδρυσής τους. 

3. Στην επωνυμία μπορεί να προστίθεται και προσωνυμία δηλωτική του 
ονόματος ευεργετών του σχολείου. 

4. Οι επωνυμίες, που δεν πρέπει να συμπίπτουν για τα λύκεια του ίδιου 
νομού, καθορίζονται με την ιδρυτική πράξη κάθε σχολείου ή και με μεταγε¬ 
νέστερη απόφαση του Υπουργού Εθνικής Παιδείας και θρησκευμάτων, 
ύστερα από εισήγηση των αρμοδίων οργάνων για την ίδρυση σχολείων 
(Δ.Ε.). 


ΚΕΦΑΛΑΙΟ Β" 

ΣΧΟΛΙΚΟ ΔΙΔΑΚΤΙΚΟ ΕΤΟΣ - ΔΙΑΚΟΠΕΣ ΑΡΓΙΕΣ 
Άρθρο 3 

Σχολικό και διδακτικό έτος - προγράμματος έργου 
οργανωτικά θέματα 

1. Το σχολικό έτος για τα λύκεια αρχίζει την 1η Σεπτεμβρίου και λήγει 
στι 31 Αυγούστου του επόμενου έτους. 

2. Το διδακτικό έτος για τα παραπάνω σχολεία αρχίζει την 1η Σεπτεμ¬ 
βρίου και λήγει στις 30 Ιουνίου του επομένου έτους. 

3. Κατά τη διάρκεια του διδακτικού έτους διεξάγεται η διδασκαλία των 
μαθημάτων, διενεργούνται οι κάθε είδους εξετάσεις, γίνονται οι εγγραφές 
των μαθημάτων καθώς και όλες οι λοιπές προβλεπόμενες εργασίες. 

4. Η διδασκαλία των μαθημάτων στα λύκεια αρχίζει στις 10 Σεπτεμ¬ 
βρίου και λήγει την προτελευταία Παρασκευή του Μαϊου που επομένου 
έτους. Το καθημερινό ωράριο λειτουργίας των σχολείων καθορίζεται με 
εγκύκλιο της Δ/νσης Σπουδών Δ.Ε. του ΥΠΕΠΘ. 

5. Στο χρονικό διάστημα από 1 μέχρι και 9 Σεπτεμβρίου γίνονται οι 
απαραίτητες προπαρασκευαστικές εργασίες όπως συνεδριάσεις του συλλό¬ 
γου των διδασκόντων, ανανέωση εγγραφής μαθητών Β’, Γ", και Δ* τάξεων, 
συγκρότηση τμημάτων, κατανομή των μαθημάτων στους διδάσκοντες, ορι¬ 
σμός του υπεύθυνου κατά τμήμα εκπαιδευτικού, προγραμματισμός του εκ¬ 
παιδευτικού έργου, σύνταξη των ωρολογίου προγράμματος του εκπαιδευτι¬ 
κού έργου, σύνταξη του ωρολογίου προγράμματος του σχολείου, κάθε εί¬ 
δους εξετάσεις μαθητών, έκδοση αποτελεσμάτων και συσκέψεις των εκπαι¬ 
δευτικών με τους σχολικούς συμβούλους. 

6. Το διδακτικό έτος διαιρείται σε τρεις (3) διδακτικές περιόδους - τρί¬ 
μηνα ως εξής: Α’ τρίμηνο από την έναρξη των μαθημάτων μέχρι 30 Νοεμ¬ 
βρίου, Β" τρίμηνο από 1 Δεκεμβρίου μέχρι την τελευταία ημέρα του Φε¬ 
βρουάριου, Γ" τρίμηνο από 1 Μαρτίου μέχρι το τέλος της διδασκαλίας των 
μαθημάτων. 

Όλες οι εξετάσεις των μαθητών γίνονται στις εξεταστικές περιόδους: α) 
ΜάΓου - Ιουνίου, β) από 1 μέχρι και 9 Σεπτεμβρίου, γ) το πρώτο δεκαπεν¬ 
θήμερο Φεβρουάριου. Σε εξαιρετικές περιπτώσεις με απόφαση του συλλόγου 
των διδασκόντων μπορεί να παραταθεί η εξεταστική περίοδος Σεπτεμβρίου 
μέχρι και τρεις (3) εργάσιμες ημέρες. Σ’ αυτήν την περίπτωση οι εξετάσεις 
διενεργούνται παράλληλα με τη διδασκαλία μαθημάτων. 

7. Την προτελευταία Παρασκευή του Μαΐου δε γίνεται διδασκαλία μαθη¬ 
μάτων. Την ημέρα αυτή ο σύλλογος των διδασκόντων χαρακτηρίζει τη φοί¬ 
τηση και τη διαγωγή των μαθητών, εκτελεί κάθε προπαρασκευαστική ερ¬ 
γασία για την κανονική διεξαγωγή των προβλεπομένων εξετάσεων και ανα¬ 
κοινώνει το πρόγραμμα των γραπτών εξετάσεων. 

8. Κατά τη σύνταξη των εβδομαδιαίων ωρολογίων προγραμμάτων των 
σχολείων, γίνονται τέτοιες ρυθμίσεις που να εξασφαλίζουν μια φορά την 
εβδομάδα ένα ελεύθερο από διδακτική εργασία δίωρο για τους διδάσκοντες 
της ίδιας ειδικότητας, κατά το οποίο μπορούν να πραγματοποιούνται συνα¬ 
ντήσεις των διδασκόντων για εκπαιδευτικά θέματα. 

9. α) Τα προγράμματα των σχολείων υποβάλλονται στον προϊστάμενο 
διεύθυνσης ή γραφείου δευτεροβάθμιας εκπαίδευσης για έγκριση. 

β) Σε περίπτωση αδυναμίας λήψης απόφασης από το σύλλογο των διδα¬ 
σκόντων για τη δομή ή τη λειτουργία του εβδομαδιαίου ωρολογίου προ¬ 
γράμματος, αποφασίζει ο διευθυντής του σχολείου μετά από συνεργασία του 
και με τους οικείους σχολικούς συμβούλους. 

γ) Η ίδια διαδικασία ακολουθείται για οποιαδήποτε τροποποίηση η ανα¬ 
προσαρμογή του προγράμματος κατά τη διάρκεια του διδακτικού έτους. 

10. Με απόφαση του οικείου νομάρχη μπορούν να διατίθενται μέχρι και 
δύο (2) συνολικά ημέρες το χρόνο για την πραγματοποίηση οργανωμένων 
επιμορφωτικών συναντήσεων για όλους τους εκπαιδευτικούς μαζί ή για 
τους εκπαιδευτικούς ορισ[ΐένης ειδικότητας. Η συμμετοχή των εκπαιδευτι¬ 
κών είναι υποχρεωτική. 

11. Οι προϊστάμενοι των διευθύνσεων και γραφείων δευτεροβάθμιας εκ¬ 
παίδευσης καλούν τους διευθυντές των λυκείων της δικαιοδοσίας τους σε 
συσκέψεις για θέματα λειτουργίας αυτών των σχολείων τουλάχιστον δύο (2) 
φορές τακτικά (στην αρχή και στο τέλος του διδακτικού έτους) και έκτακτα 
όποτε κρίνεται αναγκαίο. Στις συσκέψεις αυτές μπορούν να καλούνται και οι 
υποδιευθυντές των σχολείων. 

12. Όλες ο συσκέψεις; και οι εξωδιδακτικές σχολικές εργσίες γίνονται 
εκτός διδακτικού ωραρίου. 

Άρθρο 4 

Διακοπές - Αργίες 

1. Διδασκαλία μαθημάτων δε διεξάγεται και εξετάσεις δε διενεργούνται 
στις παρακάτω χρονικές περιόδους του σχολικού έτους που ονομάζονται 
διακοπές: 

α) Διακοπές Χριστουγέννων από 24 Δεκεμβρίου μέχρι και 6 Ιανουάριου, 
β) Διακοπές Πάσχα από τη Μ. Δευτέρα μέχρι και την Παρασκευή της 
Διακαινηαϊμου. 

γ) Διακοπές θερινές από 1 Ιουλίου μέχρι και 31 Αυγούστου. 

2. Τα σχολεία δε λειτουργούν στις εξαιρετέες ημέρες και αργίες κατά την 
κείμενη νομοθεσία περί δημόσιας διοίκησης. 

ΚΕΦΑΛΑΙΟ Γ 

ΣΧΟΛΙΚΕΣ ΕΚΔΗΛΩΣΕΙΣ - ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ 

Άρθρο 5 

Σχολικές εκδηλώσεις 

1. Ως ημέρες σχολικών εκδηλώσεων χαρακτηρίζονται οι ημέρες εκείνες 
κατά τις οποίες δε γίνεται διδασκαλία μαθημάτων, αλλά καθηγητές και μα¬ 
θητές οφείλουν να λάβουν μέρος σε σχολικές εκδηλώσεις μέσα ή έξω από το 
χώρο τόυ σχολείου. 

2. Οι ημέρες των εκδηλώσεων διακρίνονται σε καθορισμένες και έκτα- 
κτες. 

Καθορισμένες είναι: 

α) Η 27η και 28η Οκτωβρίου 

β) Η 17η Νοεμβρίου 

γ) Η 30η Ιανουάριου 

δ) Η 24η και 25η Μαρτίου 

ε) Η ημέρα που έχει χαρακτηριστεί ως ημέρα εορτής για την έδρα κάθε 
σχολείου λόγω τοπικής θρησκευτικής ή εθνικής εορτής. 

3. Την 28η Οκτωβρίου εορτάζεται συγχρόνως και η εορτή της σημαίας. 
Τη 17η Νοεμβρίου εορτάζεται και η εθνική αντίσταση, 

4. Στην περιοχή του Δήμου Αθήνας γίνεται παρέλαση των μαθητών την 
24η Μαρτίου και στις περιοχές των δήμων θεσ/νίκης και Αθήνας την 27η 
Οκτωβρίου. 

5. Οι έκτακτες σχολικές εκδηλώσεις καθορίζονται κάθε φορά με σχετική 
απόφαση από τον Υπουργό Εθνικής Παιδείας και θρησκευμάτων ή τον αρ¬ 
μόδιο Νομάρχη. 

6. Εκκλησιαμός των μαθητών κατά σχολείο, τμήμα ή τάξη, γίνεται τα¬ 
κτικά στις 23 Δεκεμβρίου, την ημέρα των Τριών Ιεραρχών και την ημέρα 
της εορτής του πολυούχου της έδρας του σχολείου. Είναι δυνατόν να γίνεται 
εκκλησιασμός και εκτάκτως, όποτε κρίνεται σκόπιμο από το σύλλογο των 
διδασκόντων και, πάντως, όχι περισσότερο από μια φορά το μήνα. Μαθητές 
που ανήκουν σε άλλο δόγμα ή θρήσκευμα, καθώς και εκείνοι, των οποίων 
οι γονείς θα ζητήσουν γραπτώς την εξαίρεσή τους, μπορούν να μη συμμετέ¬ 
χουν στον εκκλησιασμό. 

7. Κάθε ημέρα πριν από την έναρξη των μαθημάτων πραγματοποιείται 
προσευχή σε κοινή συγκέντρωση μαθητών και διδακτικού προσωπικού στο 
προαύλιο του σχολείου ή, σε περίπτωση δυσμενών καιρικών συνθηκών, 
μέσα στην τάξη κάθε τμήματος. Η δυνατότητητα εξαίρεσης του τελευταίου 
εδαφίου της προηγούμενης παραγράφου ισχύει και στην προκειμένη περί¬ 
πτωση. 

8. Κατά την έναρξη των μαθημάτων, στην αρχή κάθε εβδομάδας, καθώς 
και στο τέλος της εβδομάδας, γίνεται και υποστολή της σημαίας, αντί¬ 
στοιχα. 

Άρθρο 6 

Εκπαιδευτικές - επισκέψεις 

Με τον όρο εκπαιδευτική επίσκεψη νοείται κάθε μορφωτική επίσκεψη 
των μαθητών που γίνεται προγραμματισμένα έξω από το χώρο του σχο¬ 


λείου με διάρκεια το πολύ μιας ημέρας χωρίς διανυκτέρευση. Οι επισκέψεις 
αυτές αποφασίζονται από το σύλλογο των διδασκόντων, έχουν καθαρά εκ¬ 
παιδευτικό χαρακτήρα, μπορούν να συνδυάζονται με πολιτιστικές εκδηλώ¬ 
σεις και δεν μπορεί να είναι περισσότερες από τρεις (3) στη διάρκεια του δι¬ 
δακτικού έτους. Η απόφαση λαμβάνεται σε ειδική συνεδρίαση, στην οποία 
παρίσταται και εκφράζει τη γνώμη του και εκπρόσωπος των Μαθητικών 
Κοινοτήτων του σχολείου. Είναι δυνατό όμως να πραγματοποιούνται επι¬ 
σκέψεις κατά τμήμα ή τάξη για την εποπτική διδασκαλία ορισμένων ενοτή¬ 
των μαθήματος, αφού υποβληθεί συγκεκριμένο πρόγραμμα εργασίας από 
τους εκπαιδευτικούς στο Διευθυντή του σχολείου και ύστερα από έγκρισή 
του ώστε να μη διαταράσσεται η εφαρμογή του υπολοίπου ωρολογίου προ¬ 
γράμματος της τάξης. 

ΚΕΦΑΛΑΙΟ Α¬ 
ΔΙΑΚΟΠΗ ΜΑΘΗΜΑΤΩΝ - ΛΕΙΤΟΥΡΓΙΑ ΓΡΑΦΕΙΩΝ ΣΧΟΛΕΙΩΝ 

Άρθρο 7 

Διακοπή μαθημάτων 

1. Τα μαθήματα των λυκείων μπορεί να διακοπούν με απόφαση του οι¬ 
κείου νομάρχη μέχρι 15 ημέρες: α) για την εφαρμογή έκτακτων μέτρων 
(σεισμοί, πυρκαγιές, κακοκαιρίες κ.τλ.) ύστερα από εισήγηση του προϊστα¬ 
μένου της διεύθυνσης δευτεροβάθμιας εκπαίδευσης και β) για την αντιμε¬ 
τώπιση επιδημικής νόσου ύστερα από εισήγηση του προϊσταμένου της 
υγειονομικής υπηρεσίας του νομού. 

2. Σε περίπτωση κατά την οποία ένα ή περισσότερα σχολεία δε λειτουρ¬ 
γήσουν για οποιοδήποτε λόγο περισσότερο από μία εργάσιμη εβδομάδα το 
χρόνο, μπορεί να παρατείνεται αντίστοιχα η διδασκαλία των μαθημάτων ή 
και το διδακτικό έτος με απόφαση του Υπουργού Εθνικής Παιδείας και 
θρησκευμάτων. 

Άρθρο 8 

. Λειτουργία του γραφείου των λυκείων κατά τις θερινές διακοπές 

1. Κατά τις θερινές διακοπές το γραφείο κάθε λυκείου παραμένει ανοικτό 
για το κοινό σε ημέρα της εβδομάδας καθορισμένη από την αρμόδια διεύ¬ 
θυνση ή το γραφείο Δ.Ε. και εξαιρετικά για την περιοχή της Αττικής από το 
ΥΠΕΠΘ. Σχετική ανακοίνωση εκδίδεται στο σχολείο και γνωστοποιείται 
την τελευταία εργάσιμη ημέρα του διδακτικού έτους. 

2. Την καθορισμένη αυτή ημέρα ένας τουλάχιστον από τους εκπαιδευτι¬ 
κούς του σχολείου, που ορίζεται πριν από τη λήξη του διδακτικού έτους με 
απόφαση του διευθυντή, ύστερα από συννενόηση με το σύλλογο των διδα¬ 
σκόντων, έχει την ευθύνη λειτουργίας του γραφείου του σχολείου, δέχεται 
και εξυπηρετεί το κοινό, διεκπεραιώνει κάθε υπηρεσιακό θέμα που ανακύ¬ 
πτει και υπογράφει αντί του διευθυντή κάθε έγγραφο ή τίτλο σπουδών. 

3. Σε περίπτωση που η καθορισμένη ημέρα συμπίπτει με ημέρα αργίας, 
το γραφείο του σχολείου δέχεται το κοινό την αμέσους επομένη εργάσιμη 
ημέρα, έστω και αν αυτή ανήκει στην επόμενη εβδομάδα. 

4. Αν έχουν οριστεί περισσότεροι εκπαιδευτικοί για τη λειτουργία του 
γραφείου, τα καθήκοντα της παραγράφου 2 αυτού του άρθρου ο καθηγητής 
που ορίζεται δι’ αυτά από το διευθυντή του σχολείου. 

ΚΕΦΑΛΑΙΟ Ε’ 

ΕΓΓΡΑΦΕΣ ΜΑΘΗΤΩΝ 
Άρθρο 9 
Εγγραφές 

1. Εγγραφή είναι η καταχώριση στο μητρώο μαθητών και στο ατομικό 
δελτίο των στοιχείων του μαθητή, που καθορίζονται στο άρθρο 12 αυτού 
του Π.Δ/τος. 

2. Η εγγραφή γίνεται μια και μόνο φορά στην Α' τάξη του Λυκείου. Για 
τις άλλες τάξεις απαιτείται ανανέωση της εγγραφής, η οποία γίνεται με σχε¬ 
τική υπογραφή του κηδεμόνα στο Ατομικό Δελτίο του μαθητή. 

3. Στην Α’ τάξη του λυκείου εγγράφονται χωρίς εξετάσεις απόφοιτοι γυ¬ 
μνασίου ή κάτοχοι τίτλου ισχυρού για εγγραφή ατό λύκειο. 

4. Οι εγγραφές της προητούμενης παραγράφου διενεργούνται με τη φρο¬ 
ντίδα του διευθυντή κάθε σχολείου αμέσους μετά την παραλαβή του τίτλου. 

5. Με τη φροντίδα του διευθυντή του γυμνασίου και ύστερα από σχετική 
δήλωση των κηδεμόνων των μαθητών για τον τύπο λυκείου ή την Τεχνική 
Επαγγελματική Σχολή (ΤΕΣ) που επιθυμούν να παρακολουθήσουν τα παι¬ 
διά τους, που υποβάλλεται το αργότερο μέχρι τις 20 Απριλίου, οι τίτλοι των 
αποφοίτων που επιθυμούν να φοιτήσουν σε γενικό λύκειο διαβιβάζονται με 
ονομαστική κατάσταση, υπηρεσιακά και ως «συστημένα ειδικής καταχώρι¬ 
σης» στο αντίστοιχο γενικό λύκειο που έχει οριστεί σύμφωνα με τις διατάξεις 
του άρθρου 1 αυτού του Π.Δ/τος. Με την ίδια διαδικασία διαβιβάζονται και 
οι απολυτήριοι τίτλοι των αποφοίτων δημοσίου γυμνασίου που επιθυμούν να 
εγγραφούν σε ιδιωτικό γενικό λύκειο, αφού ο κηδεμόνας καταθέσει στο διευ¬ 
θυντή του γυμνασίου σχετική δήλωση ως τις 20 Απριλίου και βεβαίωση του 

διευθυντή του ιδιωτικού Χυκίίου ότι μί την εγγραφή αυτή δε γίνεται του επι- 
τρεπομένου αριθμού μαθητών κατά τάξη. 

Οι τίτλοι των αποφοίτων που επιθυμούν να φοιτήσουν σε ΤΕΛ, ΕΠΛ, ή 
ΤΕΣ παραδίδονται στους κηδεμόνες τους. 

6. Απόφοιτοι γυμνασίων που έχουν παραλάβει οι ίδιοι τον απολυτήριο τί¬ 
τλο τους και επιθυμούν να εγγραφούν σε λύκειο η ΤΕΣ καταθέτουν τον πρω¬ 
τότυπο τίτλο τους, η εγκυρότητα του οποίου έίαληθεύεται από το διευθυντή 
του λυκείου ή της ΤΕΣ. Σε περίπτωση που ο τίτλος δεν είναι έγκυρος, η εγ¬ 
γραφή ακυρώνεται με τη διαδικασία που προβλέπεται από την παράγραφο 
6 του άρθρου 46 αυτού του προεδρικού διατάγματος. 

7. Οι εγγραφές των προηγούμενων παραγράφων γίνονται από 15 μέχρι 
και 30 Ιουνίου ή από 1 μέχρι και 9 Σεπτεμβρίου. 

8. Σε περίπτωση που ο αριθμός των μαθητών που έχουν εγγραφεί σε ένα 
λύκειο υπερβεί για οποιοδήποτε λόγο τα όρια των στεγαστικών δυνατοτή¬ 
των του σχολείου, την υπεραριθμία αντιμετωπίζει ο αρμόδιος προϊστάμενος 
της διεύθυνσης ή του γραφείου Δ.Ε. με τις διαδικασίες μετεγγραφής ανάλο¬ 
γου αριθμού μαθητών, όπως ορίζουν οι σχετικές με τις μετεγγραφές διατά¬ 
ξεις αυτού του προεδρικού διατάγματος. Οι ρυθμίσεις της παραγράφου αυ¬ 
τής ολοκληρώνονται από 1 μέχρι και 14 Σεπτεμβρίου. 

9. Στα δημόσια και ιδιωτικά εσπερινά λύκεια εγγράφονται μαθητές, οι 
οποίοι εργάζονται, αφού προσκομίσουν σχετική βεβαίωση του εργοδότη ή 
της υπηρεσίας τους. 

10. Μαθητής κάτοικος απολυτηρίου γυμνασίου που έχει συμπληρώσει το 
20ο έτος της ηλικίας του και έχει εσωοικιακή ή άλλη οικογενειακή ή επαγ¬ 
γελματική απασχόληση και δεν έχει εργοδότη, μπορεί να εγγραφεί σε δημό¬ 
σιο ή ιδιωτικό εσπερινό λύκειο έπειτα από απόφαση του συλλόγου των διδα¬ 
σκόντων του σχολείου αυτού, ο οποίος εκτιμά τους προβαλλόμενους λόγους 
και τα τυχόν παραστατικά στοιχεία. 

11. Εκπρόθεσμη εγγραφή ή ανανέωση εγγραφής σε δημόσιο ή ιδιωτικό 
λύκειο γίνεται με απόφαση του προϊσταμένου της διεύθυνσης ή του γραφείου 
Δ.Ε. μέχρι 30 Σεπτεμβρίου κάθε διδακτικού έτους, εφόσον συντρέχουν σο¬ 
βαροί λόγοι που παρακώλυσαν την έγκαιρη εγγραφή ή την οινανέωσή της 
και για τους οποίους υπάρχουν επαρκή αποδεικτικά στοιχεία. 

Οι απουσίες των μαθητών αυτών από την έναρξη των μαθημάτων και 
μέχρι την ημερομηνία της εκπρόθεσμης εγγραφής δεν υπολογίζονται. 

12. Δεν επιτρέπεται η εγγραφή κάι η ταυτόχρονη φοίτηση μαθητή σε πε¬ 
ρισσότερα από ένα λύκεια ή τύπους αντίστοιχων σχολείων Δ.Ε. 

Άρθρο 10. 

Μαθητές ακροατές. 

1. Κατ’ ιδίοιν διδαχθέντες μαθητές όλων των τάξεων καθώς και μαθητές 
της Γ' τάξης που δεν έλαβαν απολυτήριο λόγω υστέρησής τους σε μαθή¬ 
ματα μπορούν να παρακολουθούν ως ακροατές ένα ή περισσότερα μαθή¬ 
ματα της αντίστοιχης τάξης γενικού λυκείου ή των προβλεπομένων από τις 
ισχύουσες διατάξεις τμημάτων της Γ^ιάξης των Τ.ΕΑ., χωρίς να δημιουρ- 
γείται γι’ αυτούς νέα μαθητική κατασταση. 

2. Οι μαθητή; αυτοί υπέχουν όλες τις υποχρεώσεις των κανονικών μαθη¬ 
τών ως προς τη συμπεριφορά. Η φοίτησή τους μπορεί να διακόπτεται με 
απόφαση του συλλόγου των διδασκόντων σε περίπτωση που η συμπεριφορά 
τους παρακωλύει την ομαλή λειτουργία της τάξης. 

Άρθρο 11. 

Εγγραφές μαθητών ξένων σχολείων του εσωτερικού 
και του εξωτερικού. 

1. Μαθητές που έχουν ενδεικτικό ή αποδεικτικό σπουδών ή άλλο στοι¬ 
χείο που αποδεικνύει τη μαθητική τους κατάσταση από ξένο σχολείο του 
εξωτερικού, εγγράφονται οποτεδήποτε κατά τη διάρκεια του διδακτικού 
έτους σε ελληνικό γενικό λύκειο της ημεδαπής ή μέχρι 31 Οκτωβρίου σε 
ΤΕΛ και εντάσσονται σε αντίστοιχη τάξη που καθορίζεται με βάση τον 
αριθμό ετών φοίτησής τους, από του αρμόδιο προϊστάμενο της διεύθυνσης ή 
του γραφείου Δ.Ε. ύστερα από υποβολή σχετικής αίτησης του γονέα με τα 
συναφή αποδεικτικά στοιχεία. Οι απουσίες μέχρι την ημερομηνία εγγραφής 
τους δεν υπολογίζονται. 

2. Μαθητές ξένων σχολείων Δ.Ε. του εξωτερικού ή μαθητές αναγνωρι¬ 
σμένων ελληνικών σχολείων του εξωτερικού, οι οποίοι αδυνατούν να προ¬ 
σκομίσουν τίτλο της μαθητικής τους κατάστασης για την εγγραφή τους σε 
αντίστοιχο ελληνικό λύκειο του εσωτερικού ή του εξωτερικού εξαιτίας (ανώ¬ 
μαλης, ιδιαίτερα από πολεμικά γεγονότα, κατάρτησης της χώρας προέλευ¬ 
σής τους, εγγράφονται οποτεδήποτε κατά τη διάρκεια του διδακτικού έτους 
εντασσόμενοι σε αντίστοιχη τάξη του ελληνικού λυκείου. Για την πραγματο¬ 
ποίηση αυτής της εγγραφής ο κηδεμόνας υποβάλλει στον αρμόδιο προϊστά-' 
μενο της διεύθυνσης ή του γραφείου Δ.Ε. τα ακόλουθα δικαιολογητικά: 

α) σχετική αίτηση. 

β) δήλωση σύμφωνα με το νόμο, με την οποία δηλώνει τα στοιχεία μαθη¬ 
τικής κατάστασης που είναι αναγκαία για την ένταξη του μαθητή σε τάξη. 

γ) βεβαίωση της αρμόδιας ελληνικής εκπαιδευτικής ή διπλωματικής αρ¬ 
χής ή της ξένης διπλωματικής αρχής ότι πράγματι δεν υπάρχει δυνατότητα 


προσκόμισης τίτλων ή άλλων επίσημων αποδεικτικών στοιχείων της τελευ¬ 
ταίας μαθητικής κατάστασηςς του μαθητή. 

Μετά την υποβολή των δικαιολογητικών αυτών ο αρμόδιος προϊστάμε¬ 
νος της διεύθυνσης ή του γραφείου Δ.Ε. εκδίδει εγκριτική απόφαση, με την 
οποία καθορίζεται το λύκειο και η τάξη στην οποία έχει δικαίωμα να φοιτή¬ 
σει ο μαθητής. 

3. Μαθητές που έχουν ενδεικτικό ή αποδεικτικό σπουδών ή άλλο στοι¬ 
χείο, που δηλώνει τη μαθητική τους κατάσταση, ξένου αναγνωρισμένου από 
το ΥΠ.Ε.Π.Θ. σχολείου της ημεδαπής εγγράφονται σε ελληνικό λύκειο της 1 
ημεδαπής έπειτα από έγκριση της Δ/νσης Ξένων και Μειονοτικών Σχο¬ 
λείων του ΥΠΕΠΘ. 

Άρθρο 12. 

Στοιχεία που καταχωρίζονται κατά την εγγραφή. 

1. Τα στοιχεία που καταχωρίζονται στο Ατομικό Δελτίο του μαθητή 
κατά την εγγραφή του είναι τα εξής: 

α) Επώνυμο, όνομα, όνομα πατέρα, όνομα και γένος της μητέρας, έτος 
γέννησης, δήμος ή Κοινότητα όπου είναι εγγεγραμμένος ο μαθητής, αριθ¬ 
μός μητρώου για τα αγόρια ή δημοτολογίου για τα κορίτσια, η υπηκοό¬ 
τητα, το θρήσκευμα, το είδος του τίτλου με τον οποίο εγγράφεται ο μαθη¬ 
τής, το σχολικό έτος και η τάξη. 

β) Στοιχεία κηδεμόνα: επώνυμο, όνομα, διεύθυνση κατοικίας, αριθμός 
τηλεφώνου. 

2. Τα στοιχεία που αναφέρονται στην παράγραφο 1 αυτού του άρθρου 
καταχωρίζονται και στο Μητρώο Μαθητών κατά την εγγραφή τους. 

3. Μέχρι την οριστική έξοδο του μαθητή από το σχολείο, είναι δυνατό, 
ύστερα από σχετική αίτηση του γονέα, να γίνει αποκατάσταση στο ορθό τυ¬ 
χόν εσφαλμένων στοιχείων που έχουν γραφεί στο Ατομικό Δελτίο του μα¬ 
θητή. 

Για την αποκατάσταση αυτών χρησιμοποιούνται τα στοιχεία της αστυνο¬ 
μικής ταυτότητας ή, όταν αυτή δεν υπάρχει, πιστοποιητικό του οικείου δή¬ 
μου ή κοινότητας ή, όταν αυτή δεν υπάρχει, πιστοποιητικό του οικείου δή¬ 
μου ή κοινότητας, χωρίς να απαιτείται θεώρησή του από το νομάρχη. Η 
διόρθωση γίνεται με κόκκινο μελάνι, σφραγίζεται και μονογραφείται από το 
διευθυντή του σχολείου. 

Με την ίδια διαδικασία γίνεται η διόρθωση στοιχείων του μαθητή σε πε¬ 
ρίπτωση αλλαγής τους κατά τις κείμενες διατάξεις. 

4. Μετά την οριστική έξοδο του μαθητή από το λύκειο αποκατάσταση στο 

ορθό τυχόν εσφαλμένων στοιχείων μπορεί να γίνει μόνο με την, προσκόμιση 
σχετικής δικαστικής απόφασης. . ,· Λ 

Άρθρο 13. 

Σχολική επιμέλεια ανήλικων μαθητών. 

1. Την επιμέλεια ανήλικου μαθητή, όσον αφορά τις κάθε είδους σχέσεις 
του με το σχολείο, έχουν οι γονείς του. Ειδικά για την περίπτωση μετεγγρα¬ 
φής του, αν οι γονείς του βρίσκονται σε διάζευξη ή διάσταση, το, δικαίωμα 
υποβολής της σχετικής αίτησης έχει μόνο τό πρόσωπο που ασκεί την επιμέ¬ 
λεια του μαθητή με δικαστική απόφαση. 

2. Αν οι γονείς κωλύονται για οποιοδήποτε λόγο, την επιμέλεια του μα¬ 
θητή έχει ο επίτροπος, που ορίζεται σύμφωνα με τις διατάξεις του Αττικού" 
Κώδικα. 

3. Οι γονείς ή ο επίτροπος μπορούν να ορίζουν νόμιμα εξουσιοδοτημένο 
αντιπρόσωπό τους για κάθε σχέση του μαθητή με το σχολείο. 

4. Κανένα στοιχείο ανήλικου μαθητή δε γνωστοποιείται σε άλλο πρό¬ 
σωπο εκτός από τους γονείς ή τον επίτροπο ή το νόμιμο αντιπρόσωπό τους ή 
άλλο ενήλικο πρόσωπο ειδικά κατά περίπτωση εξουσιοδοτημένο. 

5. Μαθητές πού έχουν συμπληρώσει το 18ο έτος της ηλικίας τους μπο¬ 
ρούν να εκπληρώνουν οί ίδιοι τις υποχρεώσεις που προβλέπονται από τις 
διατάξεις αυτού του προεδρικού διατάγματος για τους γονείς ή τους κηδε¬ 
μόνες τους. 

Άρθρο 14. 

Εισαγωγή μαθητών στα Ε.Π.Λ. και στα κλασικά λύκεια. 

1. Για την εισαγωγή μαθητών στην Α’ τάξη των Ε.Π.Λ. και των κλασι¬ 
κών λυκείων ενεργείται κλήρωση κατά τις διατάξεις των ακολούθων παρα¬ 
γράφων, εφόσον ο αριθμός των υποψηφίων υπερβαίνει τις καθορισμένες, 30 
το πολύ κατά τάξη ή τμήμα τάξης, θέσεις σε καθένα από τα σχολεία αυτά. 

2. Δικαίωμα συμμετοχής στην ανωτέρω κλήρωση έχουν όλοι οι μαθητές ■ 
και οι μαθήτριες, απόφοιτοι γυμνασίου. 

3. Για τη συμμετοχή στη διαδικασία της κλήρωσης αυτής, οι ενδιαφερό¬ 
μενοι γονείς οφείλουν να υποβάλουν κατά το χρονικό διάστημα από 10 μέ¬ 
χρι και 20 Ιουνίου σε.ένα μόνο Ε.Π.Λ. ή κλασικό λύκειο σχετική αίτηση με 
την πρόσθετη υποχρέωση να προσκομίσουν και καταθέσουν στο σχολείο 
αυτό, το αργότερο ως και την προηγούμενη της ημέρας κατά την οποία θα 
διεξαχθεί η κλήρωση, ειδική βεβαίωση του διευθυντή του γυμνασίου προέ¬ 
λευσης του μαθητή, στην οποία πιστοποιείται η αποφοίτησή του από το γυ¬ 
μνάσιο. Η έκδοση άλλης όμοιας βεβαίωσης για τον ίδιο μαθητή ελέγχεται 

πειθαρχικά ως ανεπίτρειπη. 

4. Τις αιτήσεις της προηγούμενης παραγράφου παραλαμβάνει ο διευθυ¬ 
ντής του Ε.Π.Λ. ή κλασικού λυκείου ή ένας καθηγητής, που ορίζεται απ’ 
αυτόν, και κοιταχωρίζει αμέσως τα στοιχεία του κάθε υποψηφίου σε αριθμη- 
μένη κατ’ αύξοντα αριθμό ονομαστική κατάσταση, γνωστοποιώντας, με 
επικυρωμένο σχετικό σημείωμα, στον ενδιαφερόμενο γονέα τον αύξοντα 
αριθμό του μαθητή που καταχωρίστηκε στην ονομαστική κατάσταση. 

5. Μετά τη λήξη της προβλεπόμενης στην παράγραφο 3 αυτού του άρ¬ 
θρου προθεσμίας υποβολής αιτήσεων, αν ο συνολικός αριθμός των υποψη¬ 
φίων μαθητών είναι ίσος ή μικρότερος από τφν αριθμό των προβλεπομένων 
θέσεων, ο οικείος σύλλογος των διδασκόντων αποφασίζει την εισαγωγή 
όλων ανεξαιρέτως των υποψηφίων. 

Αν, αντίθετα, ο συνολικός αριθμός των υποψηφίων είναι μεγαλύτερος 
από τον αριθμό των προβλεπομένων θέσεων, επιλέγονται με κλήρωση όσοι 
μαθητές απαιτούνται για την πλήρωση οπωσδήποτε όλων των κενών θέ¬ 
σεων. 

6. Η ανωτέρω κλήρωση διεξάγεται στο διάστημα από 25 μέχρι και 30 
Ιουνίου μέσα στο οικείο διδακτήριο και ενώπιον των ενδιαφερομένων γο¬ 
νέων, από τριμελή επιτροπή γονέων, που ορίζεται από τους ίδιους και που 
το έργο της λήγει με την σύνταξη ειδικού σχετικού πρωτοκόλλου. Την τυ¬ 
πική εγκυρότητα της κλήρωσης εγγυάται με την προσωπική του παρουσία 
ο διευθυντής του λυκείου. 

7. Παράλληλα, για την πλήρωση των κενών θέσεων, που τυχόν θα δη- 
μιουργηθούν κατά τη διάρκεια του διδακτικού έτους, καταρτίζεται την ίδια 
ημέρα πίνακας, στον οποίο αναγράφονται κατά σειρά μέχρι τριάντα (30) 
μαθητές, ως επιλαχόντες με κλήρωση που γίνεται μεταξύ των μαθητών που 
δεν κληρώθηκαν για την κάλυψη των προβλεπομένων κενών θέσεων. 

8. Αμέσως μετά τη διεξαγωγή των κληρώσεων, που ορίζονται στις πα¬ 
ραγράφους 6 και 7 αυτού του άρθρου, ο σύλλογος των διδασκόντων επικυ¬ 
ρώνει το αποτέλεσμα και γνωστοποιεί με σχετική έγγραφη ανακοίνωση τα 
ονόματα των μαθητών που, με τη διαδικασία που προβλέπεται από τις δια¬ 
τάξεις της επόμενης παραγράφου αυτού του άρθρου, καταλαμβάνουν τις 
καθορισμένες θέσεις. Με παράλληλη ανακοίνωσή του γνωστοποιεί επίσης 
τον πίνακα με τους επιλαχόντες της παραγράφου 7 αυτού του άρθρου. Η 
ισχύς του πίνακα αυτού παύει με τη λήξη διδασκαλίας των μαθημάτων του 
επόμενου διδακτικού έτους. 

• 9. Η πλήρωση των θέσεων, μετά την επικύρωση του αποτελέσματος της 
κλήρωσης, ενεργείται με τη διαδικασία της μετεγγραφής από το λύκειο στο 
οποίο έχουν ήδη εγγραφεί οι μαθητές ή με τη διαδικασία της εγγραφής, αν 
οι απολυτήριοι τίΛοι βρίσκονται στα χέρια των ενδιαφερομένων. 

10. Σε κάθε τμήμα της Α’ τάξης των Ε.Π.Λ. και των κλασσικών λυ¬ 
κείων μπορούν να μετεγγράφονται ύστερα από αίτηση των κηδεμόνων τους, 
που υποβάλλεται από 1 μέχρι και 8 Σεπτεμβρίου, μέχρι και τρεις (3) στον 
αριθμό δίδυμοι αδελφοί μαθητών που κληρώθηκαν να φοιτήσουν στην Α' 
τάξη των παραπάνω σχολείων ή αδελφοί μαθητών που ήδη φοιτούν στα 
σχολεία αυτά. Σε περίπτωση που ο αριθμός των υποψηφίων των κατηγο¬ 
ριών αυτών υπερβαίνει τον αριθμό των θέσεων, διενεργείται κλήρωση με 
την παραπάνω σειρά προτεραιότητας από τριμελή επιτροπή γονέων που συ- 
,ντάσσει σχετικό ειδικό πρωτόκολλο. 

Μέσα στην ίδια προθεσμία και για δύο (2) θέσεις κατά τμήμα της Α’ τά¬ 
ξης υποβάλλουν αίτηση για μετεγγραφή των παιδιών τους στο Ε.Π.Λ. ή 
στο κλασικό λύκειο εκπαιδευτικοί και διοικητικοί υπάλληλοι που υπηρετούν 
με οργανική θέση σ’ αυτά. Σε περίπτωση που οι υποψήφιοι της κατηγορίας 
αυτής είναι περισσότεροι από τις θέσεις, διενεργείται κλήρωση. 

Όταν οι υποψήφιοι όλων των παραπάνω κατηγοριών δε συμπληρώνουν 
τον αριθμό πέντε (5) κατά τμήμα, οι απομένουσες θέσεις και μέχρι του αριθ¬ 
μού τριάντα πέντε (35) πληρώνονται από τον πίνακα των επιλαχόντων της 
παραγράφου 7 αυτού του άρθρου. 

11. Οι κενές θέσεις των λοιπών τάξεων των ΕΠΛ και των κλασικών λυ¬ 
κείων, που τυχόν δημιουργούνται με την έναρξη ή κατά τη διάρκεια του δι¬ 
δακτικού έτους και μέχρι τις 15 Οκτωβρίου καταλαμβάνονται από μαθητές 
των αντίστοιχων τάξεων άλλων λυκείων ύστερα από σχετική αίτηση που 
υποβάλλεται από 1 μέχρι και 8 Σεπτεμβρίου κάθε διδακτικού έτους και με 
ανάλογη εφαρμογή ταιν σχετικών διατάξεων αυτού του άρθρου. Σε περί¬ 
πτωση που ο αριθμός των υποψηφίων είναι μεγαλύτερος των κενών θέσεων, 
διενεργείται κλήρωση σύμφωνα με τις διατάξεις των παραγράφων 6 και 7 
αυτού του άρθρου. 

Άρθρο 15. 

Εισαγωγή μαθητών σε πειραματικά λύκεια. 

Στην Α' τάξη των πειραματικών λυκείων εγγράφονται οι απόφοιτοι των 
οικείων πειραματικών γυμνασίων. 

Οι απομένουσες τυχόν κενές θέσεις στην τάξη αυτή και οι δημιουργούμε- 
νες λόγω μετεγγραφών στις άλλες, καλύπτονται με τη διαδικασία που ορί¬ 
ζεται από την παράγραφο 11 του άρθρου 14 αυτού του Προεδρικού Διατάγ¬ 
ματος. 


Άρθρο 16. 

Εγγραφές στις Β, Γ και Δ τάξεις λυκείων. 

1. α) Δικαίωμα φοίτησης στη Β' τάξη ημερήσιων γενικών, τεχνικών¬ 
επαγγελματικών, κλασικών και πειραματικών λυκείων έχουν οι μαθητές 
που προήχθησαν από την Α' τάξη ή οφείλουν να επαναλάβουν τη φοίτηση 
στη Β' τάξη. 

Β) Στη Β' τάξη ημερήσιων γενικών και τεχνικών - επαγγελματικών λυ¬ 
κείων μπορούν να εγγραφούν επίσης οι απόφοιτοι κάθε τύπου λυκείου, οι 
απόφοιτοι των ΤΕΣ καθώς και όσοι προήχθησαν από τη Γ’ τάξη εσπερινού 
λυκείου. 

γ) Για την εγγραφή στη Β' τάξη ΤΕΛ οι κηδεμόνες των μαθητών των 
προηγουμένων εδαφίων αυτής της παραγράφου υποβάλλουν από 15 ως 20 
Ιουνίου αίτηση εγγραφής στον τομέα που επιθυμούν να φοιτήσουν τα τέκνα 
τους. 

δ) Τελειόφοιτοι μεθητές γενικού λυκείου, οι οποίοι οφείλουν μαθήματα 
για τη λήψη του απολυτηρίου τους, μπορούν να εγγράφονται και να φοιτούν 
στη Β' τάξη ΤΕΛ για απόκτηση πτυχίου ειδικότητας, ενώ παράλληλα δια¬ 
τηρούν το δικαίωμα να προσέρχονται σε συμπληρωματικές απολυτήριες 
εξετάσεις στο γενικό λύκειο. 

2. Δικαίωμα φοίτησης σε κύκλο σπουδών της Β' τάξης του Ε.Π.Λ. έχουν 
οι μαθητές τους που προήχθησαν από την Α' τάξη καθώς και όσοι οφείλουν 
να επαναλάβουν τη φοίτηση στη Β’ τάξη. Για το σκοπό αυτό οι κηδεμόνες 
τους υποβάλλουν, από 15 μέχρι 20 Ιουνίου, αίτηση εγγραφής στον κύκλο 
σπουδών που επιθυμούν να φοιτήσουν τα τέκνα τους. 

Αίτηση εγγραφής σε κύκλο σπουδών μπορούν να υποβάλουν και οι κηδε¬ 
μόνες των μαθητών της Α' τάξης των Ε.Π.Λ. που παραπέμπονται σε επανε¬ 
ξέταση στην εξεταστική περίοδο Σεπτεμβρίου. 

Η εγγραφή αυτών των μαθητών πραγματοποιείται μετά την έκδοση των 
αποτελεσμάτων της επανεξέτασής τους και εφόσον προαχθούν. 

ο . 

' Μετά τη λήξη της ημερομηνίας υποβολής αίτησης εγγραφής σε κύκλο 
της Β' τάξης του Ε.Π.Λ. ανακοινώνονται με ευθύνη της διεύθυνσης του 
Ε.Π.Λ. οι κενές θέσεις κατά κύκλο για το επόμενο σχολικό έτος, αν υπάρ¬ 
χουν, και καλούνται να υποβάλουν αιτήσεις εγγραφής, από 20 μέχρι 25 
Ιουνίου, οι κηδεμόνες μαθητών που προήχθησαν από την Α’ τάξη άλλου τύ¬ 
που λυκείου και οι οποίοι επιθυμούν να φοιτήσουν σε κύκλο της Β' τάξης 
Ε.Π.Λ. ή απόφοιτοι οποιουδήποτε τύπου λυκείου. Αν ο συνολικός αριθμός 
των υποψηφίων μαθητών είναι ίσος ή μικρότερος από τον αριθμό τών προ¬ 
βλεπομένων θέσεων, ο οικείος σύλλογος των διδασκόντων αποφασίζει την 
εγγραφή όλων ανεξαιρέτως των ίιποψηφίων. Αν αντίθετοι ο συνολικός αριθ¬ 
μός των υποψηφίων είναι μεγαλύτερος από τον αριθμό των προβλεπομένων 
θέσεων, επιλέγονται με κλήρωση όσοι μαθητές απαιτούνται γτα την πλή¬ 
ρωση οπωσδήποτε όλων των κενών θέσεων. Η κλήρωση αυτή δενεργείται 
σύμφωνα με τις παραγράφους 6 και 7 του άρθρου 14 αυτού του προεδρικού 
διατάγματος. 

Αν μετά τις παραπάνω διαδικασίες δεν καλυφθούν όλες οι κενές θέσεις, 
τότε επιτρέπονται οι μετεγγραφές από τη Β' τάξη άλλου τύπου ημερήσιου 
λυκείου στη Β' τάξη του Ε.Π.Λ. και μέχρι τις 30 Σεπτεμβρίου το αργότερο, 
μα την πλήρωση όλων των κενών θέσεων στους κύκλους σπουδών. 

3. Δικαίωμα φοίτησης στη Β' τάξη εσπερινού λυκείου έχουν όσοι προή¬ 
χθησαν από την Α’ τάξη οποιοσδήποτε λυκείου και εργάζονται, καθώς και 
οι μαθητές που οφείλουν να επαναλάβουν τη φοίτησή τους στη Β' τάξη εσπε¬ 
ρινού λυκείου. 

4. Δικαίωμα φοίτησης στη Γ' τάξη ημερήσιων γενικών ή τεχνικών - 
επαγγελματικών λύκεια» έχουν οι μαθητές του ίδιου τύπου λυκείου που 
προήχθησαν από τη Β' τάξη και όσοι από ανεπαρκή φοίτηση οφείλουν να 
επαναλάβουν τη φοίτησή τους στη Ρ τάξη των αντίστοιχων ημερήσιων λυ¬ 
κείων. 

5. Δικαίωμα φοίτησης στη Γ τάξη εσπερινών λυκείων έχουν οι μαθητές 
που εργάζονται και έχουν προαχθεί από τη Β' τάξη οποιοσδήποτε τύπου λυ¬ 
κείου καθώς και οι μαθητές που οφείλουν να επαναλάβουν τη φοίτησή τους 
στη Γ' τάξη εσπερινού λυκείου. 

6. Δικαίωμα φοίτησης σε κλάδο σπουδών της Γ' τάξης των Ε.Π.Λ. έχουν 
οι μαθητές τους που προήχθησαν από τη Β' τάξη ή οφείλουν λόγω ανεπαρ¬ 
κούς φοιτήσεως να επαναλάβουν τη φοίτησή τους στη Γ τάξη. Για το σκοπό 
αυτό οι κηδεμόνες τους υποβάλλουν, από 15 μέχρι 20 Ιουνίου, αίτηση εγ¬ 
γραφής σε ορισμένο κλάδο της Γ' τάξης και σύμφωνα με τις παρακάτω αντι¬ 
στοιχίες κύκλων - κλάδων: 

Κύκλοι 

Κλάδοι 

1ος 

1. Γ Δέσμη 

Άνθρωπος και Κοινωνία 

2. Διοικητικών Υπηρεσιών 
- Γραμματέων 

3. Βιβλιοθηκονομίας 

4. Πληροφορικής 

10. Εφαρμοσμένων Τεχνών 

2ος 

4. Πληροφορικής 

Φυσικές επιστήμες και 

5. Β Δέσμη 

Κοινωνική Πρόνοια 

6. Ιατρικών εργαστηρίων 

7. Κοινωνικής Πρόνοιας 

8. Δ Δέσμη 

10. Εφαρμοσμένων Τεχνών 

11. Α Δέσμη 

17. Χημείας 

3ος 

2. Διοικητικών Υπηρεσιών 

Διοίκηση και οικονομία 

- Γραμματέων 

3. Βιβλιοθηκονομίας 

4. Πληροφορικής 

8. Δ Δέσμη 

9. Οικονομίας 

10. Εφαρμοσμένων Τεχνών 

4ος 

4. Πληροφορικής 

Μηχανική Τεχνολογία 

5. Β Δέσμη 

5. Β Δέσμη 

8. Δ Δέσμη 

10. Εφαρμοσμένων Τεχνών 

11. Α Δέσμη 

12. Δομικών Έργων 

13. Μηχανολογίας 

5ος 

4. Πληροφορικής 

Ηλεκτρολογία και 

5. Β Δέσμη 

Ηλεκτρονική Τεχνολογία 

8. Δ Δέσμη 

10. Εφαρμοσμένων Τεχνών 

6ος 

11. Α Δέσμη 

14. Ηλεκτρολογίας 

15. Ηλεκτρονικής 

4. Πληροφορικής 

Γεωπονική Τεχνολογία 

5. Β Δέσμη 

8. Δ Δέσμη 

10. Εφαρμοσμένων Τεχνών 

11. Α Δέσμη 

16. Γεωπονίας 

7ος 

, 4. Πληροφορικής 

Χημική Τεχνολογία 

5. Β Δέσμη 

8. Δ Δέσμη 

10. Εφαρμοσμένων Τεχνών 

11. Α Δέσμη 


17. Χημείας 


Αλλαγή κλάδου σπουδών μπορούν να ζητήσουν οι κηδεμόνες των παρα¬ 
πάνω μαθητών μέχρι τις 30 Σεπτεμβρίου. 

Απόφοιτος Ε.Π.Α. που επιθυμούν να φοιτήσουν σε άλλο κλάδο σπουδών 
υποβάλλουν σχετική αίτηση με την επιφύλαξη ότι ο κλάδος που ζητούν είναι 
αντίστοιχος του κύκλου στον οποίο φοίτησαν στη Β' τάξη. Οι μαθητές αυτοί 
παρακολουθούν και αξιολογούνται σε όλα τα μαθήματα του νέου κλάδου. 
Όμοια αίτηση υποβάλλουν και οι κηδεμόνες μαθητών της Β' τάξης Ε.Π.Α. 
που παραπέμπονται σε επανεξέταση στην εξεταστική περίοδο Σεπτεμβρίου. 
Η εγγραφή αυτών των μαθητών πραγματοποιείται μετά την έκδοση των 
αποτελεσμάτων της επανεξέτασής τους και εφόσον προαχθούν. 

7. Δικαίωμα φοίτησης στη Δ' τάξη των εσπερινών λυκείων έχουν οι μα¬ 
θητές τους που προήχθησαν από τη Γ' τάξη ή οφείλουν λόγω ανεπαρκούς 
φοιτήσεως να επαναλάβουν τη φοίτησή τους στην τάξη αυτή. 

8. Ο μαθητής κατά την εγγραφή του σε τάξη του Ε.Π.Α. είναι υποχρεω¬ 
μένος να δηλώσει και τα μαθήματα επιλογής που θα παρακολουθήσει, εφό¬ 
σον προβλέπονται τέτοια μαθήματα στο οικείο αναλυτικό πρόγραμμα. 

Μετά την έναρξη των μαθημάτων και μέχρι 30 Σεπτεμβρίου μπορεί, με 
νέα δήλωση που υποβάλλει ο κηδεμόνας του, να μεταβάλει την αρχική του 
επιλογή και να επιλέξει διαφορετικά μαθήματα. 

9. Απόφοιτοι οποιουδήποτε τύπου λυκείου δεν έχουν δικαίωμα εγγραφής 
στη Γ τάξη για παρακολούθηση δέσμης μαθημάτων γενικής αξιολόγησης 
με την επιφύλαξη της παραγράφου 14 αυτού του άρθρου. 

10. Οι απόφοιτοι κλάδου προεπαγγελματικής εκπαίδευσης των Ε.Π.Α. 
δεν έχουν δικαίωμα επανεγγραφής στον ίδιο κλάδο. 

11. Μαθητές ΤΕΣ (Α και Β τάξης), που πριν από την εγγραφή τους στην 
ΤΕΣ έχουν τελειώσει την Α’ ή Β' τάξη γενικού ή τεχνικού - επαγγελματικού 


λυκείου ή ΕΠΛ, επανερχόμενοι στα σχολεία αυτά εγγράφονται στην τάξη 
στην οποία είχαν διακόψει τις σπουδές τους. 

12. Στην Α' τάξη και ΓΕΛ μπορούν να εγγράφονται, καταθέτοντας σχε¬ 
τικό πιστοποιητικό σπουδών, και μαθητές που έχουν προαχθεί από την Α' 
τάξη των ΤΕΣ. 

13. Στην Α' τάξη ΤΕΛ μπορούν να εγγράφονται καταθέτοντας επικυρω¬ 
μένο αντίγραφο του πτυχίου σπουδών τους και οι πτυχιούχοι κατώτερης τε¬ 
χνικής ή επαγγελματικής σχολής ή σχολής μαθητείας ΟΑΕΔ. 

14. Πτυχιούχοι ή τελειόφοιτοι τμήματος ειδικότητας ΤΕΛ που οφείλουν 
μαθήματα μπορούν να εγγράφονται στη Γ' τάξη ΤΕΛ για παρακολούθηση 
μαθημάτων δέσμης και λήψη απολυτηρίου. 

15. Κάτοχοι απολυτηρίου ή τελειόφοιτοι δέσμης ΤΕΛ που οφείλουν μα¬ 
θήματα μπορούν να εγγράφονται στη I" τάξη ΤΕΛ σε τμήμα που αντιστοι¬ 
χεί στον τομέα που παρακολούθησαν στη Β' τάξη, για να αποκτήσουν πτυ¬ 
χίο ειδικότητας. 

16. Κάτοχοι πτυχίου ειδικότητας τμήματος ΤΕΛ εγγράφονται σε άλλο 
τμήμα της Γ' τάξης ΤΕΛ του ίδιου τομέα, εφόσον, τα δύο τμήματα έχουν το 
ίδιο αναλυτικό πρόγραμμα σπουδών στη Β' τάξη ΤΕΛ. 

17. Οι μεθητές της προτελευταίας τάξης των γενικών, κλασικών, πειρα¬ 
ματικών λυκείων, Ε.Π.Λ. και ΤΕΛ, οι οποίοι στην τελευταία τάξη οφείλουν 
ή επιθυμούν (εφόσον τους παρέχεται τέτοιο δικαίωμα) να παρακολουθήσουν 
δέσμη μαθημάτων γενικής αξιολόγησης, υποβάλλουν, από 15 Μαΐου ως 
κοα 10 Ιουνίου, δήλωση για τη δέσμη των μαθημάτων αυτών στην οποία θα 
ενταχθούν. Αλλαγή της δέσμης μπορούν να ζητήσουν με νέα δήλωσή τους οι 
κηδεμόνες των μαθητών μέχρι 30 Σεπτεμβρίου το αργότερο. 

Μέχρι την ίδια ημερομηνία μπορούν οι μαθητές των ΤΕΛ και Ε.Π.Λ. να 
παραιτηθούν από την παρακολούθηση μαθημάτων δέσμης, την οποία είχαν 
αρχικά δηλώσει, ή να δηλώσουν συμμετοχή στην παρακολούθηση μαθημά¬ 
των δέσμης όσοι μέχρι τότε δεν είχαν υποβάλει σχετική δήλωση. 

18. Σε κάθε περίπτωση εγγραφής αποφοίτων ή τελειόφοιτων ενός τύπου 
λυκείου σε άλλο τύπο λυκείου κατατίθεται αποδεικτικό απολύσεως ή πιστο¬ 
ποιητικό σπουδών αντίστοιχα. 

ΚΕΦΑΛΑΙΟ ΣΤ 
ΜΕΤΕΓΓΡΑΦΕΣ ΜΑΘΗΤΩΝ 

'Αρθρο 17. ι 

Μετεγγραφές. 

1. Με τον όρο μετεγγραφή μαθητή από ένα λύκειο σε άλλο νοείται η δια¬ 
βίβαση του Ατομικού Δελτίου του μαθητή στο άλλο λύκειο και η καταχώ- 
ρηση των στοιχείων του στο Μητρώο του νέου σχολείου. 

2. Μετεγγραφή μαθητή από ένα λύκειο σέ άλλο πραγματοποιείται 
ύστερα από αίτηση του κηδεμόνα του μαθητή ή χωρίς αίτηση, αν πρόκειται 
να αντιμετωπιστούν υπηρεσιακές ανάγκες που ορίζονται στην παράγραφο 4 
αυτού του άρθρου και εφόσον στο Μητρώο και στην αντίστοιχη μερίδα του 
μαθητή σημειωθεί η ένδειξη «μετεγγράφηκε στο λύκειο (τάδε)». 

3. Για να πραγματοποιηθεί μετεγγραφή μαθητή ύστερα από αίτηση του 
κηδεμόνα του, πρέπει να συντρέχει ένας τουλάχιστον από τους παρακάτω 
λόγους: 

α) Επιθυμία του μαθητή να εγγράφει σε άλλον τύπο λυκείου στο οποίο 
έχει δικαίωμα εγγραφής. 

β) Μετοΐκηαη μαθητή σε περιοχή, η οποία χωροταξικά ανήκει σε άλλο 
λύκειο, ή στην αλλοδαπή. 

γ) Έναρξη ή παύση βιοποριστικής απασχόλησης του μαθητή, όταν η με¬ 
τεγγραφή γίνεται προς ή από εσπερινί λύκειο αντίστοιχα. 

6) Επιθυμία του μαθητή να μετεγγραφεί από ιδιωτικό σε δημόσιο ή σε 
άλλο ιδωτικό.λύκειο και από δημόσιο σε ιδιωτικό. 

ε) Απόκτηση από το μαθητή του δικαιώματος φοίτησης σε ΕΠΛ, κλα¬ 
σικό ή πειραματικό λύκειο. 

στ) Επιθυμία του μαθητή να φοιτήσει σε μουσικό ή αθλητικό λύκειο ή σε 
αντίστοιχο τμήμα που λειτουργεί σε άλλο λύκειο, εφόσον συντρέχουν και οι 
ισχύουσες για την εγγραφή σ’ αυτά τα λύκεια ή τμήματα διατάξεις. 

ζ) Σοβαροί λόγοι υγείας του μαθητή και 

η) Επιθυμία του μαθητή ή και σχετική εισήγηση του συλλόγου των διδα¬ 
σκόντων του λυκείου να μετεγγραφεί για παιδαγιδικούς λόγους, τη σοβαρό¬ 
τητα των οποίων θα κρίνει ο σύλλογός και θα εγκρίνει ο προϊστάμενος της 
6/νσης ή του γραφείου Δ.Ε., στην αρμοδιότητα του οποίου υπάγεται το σχο¬ 
λείο. 

4. Για να πραγματοποιηθεί χωρίς αίτηση μετεγγραφή μαθητή πρέπει να 
συντρέχει ένας τουλάχιστον από τους παρακάτω λόγους: 

α) "Ιδρυση ή κατάργηση δημοσίου λυκείου 

β) Κατάργηση ιδιωτικού λυκείου 

γ) Εξάντληση λόγω υπεραριθμίας των στεγαστικών δυνατοτήτων δημο¬ 
σίου λυκείου. ο 

5. Οι μετεγγραφές της παραγράφου 4γ εγκρίνονται από τον προϊστάμενο 
της διεύθυνσης ή του γραφείου Δ.Ε., ύστερα από αιτιολογημένη εισήγηση 
του διευθυντή του λυκείου που αντιμετωπίζει στεγαστικά προβλήματα. 

6. Εφόσον συντρέχει λόγος μετεγγραφής από τους προβλεπόμενους σ’ 
αυτό το άρθρρο επιτρέπεται μετεγγραφή μαθητή κλασσικού λυκείου, 
Ε.Π.Λ. η Πειραματικού σι: άλλο λύκειο ίδιου τύπου που λειτουργεί σε άλλο 
νομό καθ’ υπέρβαση του προβλεπόμενου αριθμού θέσεων για τα σχολεία 
αυτά. Δεν επιτρέπεται όμως παρόμοια μετεγγραφή μαθητών κλασικών λυ¬ 
κείων Ε.Π.Λ. ή Πειραματικών του λεκανοπεδίου Αττικής. 

Άρθρο 18 

Χρόνος μετεγγραφών 

1. Μετεγγραφές μαθητών λυκείου σε άλλο λύκειο, δημόσιο ή ιδιωτικό 
ίδιου τύπου, πραγματοποιούνται σε όλη τη διάρκεια του σχολικού έτους 
εκτός του χρονικού διαστήματος από την έναρξη του Γ’ τριμήνου μέχρι την 
έκδοση των αποτελεσμάτων. 

2. Σε όλως εξαιρετικές περιπτώσεις που επιβάλλεται μετακίνηση μαθητή 
μετά την 1η Μαρτίου και |ΐέχρι δέκα ημέρες πριν από τη λήξη της διδασκα¬ 
λίας των μαθημάτων, επιτρέπεται μετεγγραφή που εγκρίνεται από τον 
προϊστάμενο της διεύθυνσης ή του γραφείου Δ.Ε., ο οποίος εκτιμά τη σοβα¬ 
ρότητα των προβαλλόμενων λόγων μετεγγραφής με βάση συγκεκριμένα 
αποδεικτικά στοιχεία. 

3. Επιτρέπεται η μετεγγραφή μαθητών από ημερήσιο δημόσιο η ιδιω¬ 
τικό τεχνικό επαγγελματικό λύκειο ή Ε.Π.Λ σε ημερήσιο δημόσιο ή ιδιω¬ 
τικά γενικό λύκειο και αντίστροφα στις ακόλουθες περιπτώσεις: 

α) Μαθητές της Α' ή της Β' τάξης του ενός τύπου λυκείου, μπορούν να 
μετεγγραφούν στην αντίστοιχη τάξη του άλλου τύπου λυκείου. 

β) Μαθητές που προήχθησαν από τη Β' τάξη του ενός τύπου λυκείου, 
μπορούν να μετεγγραφούν στη δεύτερη τάξη του άλλου τύπου λυκείου. 

Οι μετεγγραφές αυτής της παραγράφου επιτρέπονται από την αρχή του 
σχολικού έτους μέχρι και 15 Οκτωβρίου. 

Άρθρο 19 

Δικαιολογητικά μετεγγραφών 

1. Για τη διαπίστωση των λόγων μετεγγραφής που επικαλείται με αί¬ 
τησή του ο κηδεμόνας μαθητή σύμφωνα με τις διατάξεις της παραγράφου 3 
του άρθρου 17 του Προεδρικού Διατάγματος απαιτούνται τα παρακάτω δι- 
καιολογητικά: 

α) Δήλωση σύμφωνα με τον νόμο, για τους λόγους που αναφέρονται στο 
εδάφιο α της παραγράφου 3 του άρθρου 17. 

β) Για το λόγο που αναφέρεται στο εδάφιο β της παραγράφου 3 του άρ¬ 
θρου 17, αποδεικτικό στοιχείο που βεβαιώνει τον προβλεπόμενο λόγο με¬ 
τεγγραφής. 

γ) Βεβαίωση από τον εργοδότη, για τους λόγους που αναφέρονται στο 
εδάφιο γ της παραγράφου 3 του άρθρου 17, ή επικυρωμένο φωτοαντίγραφο 
της άδειας άσκησης επαγγέλματος ή, εφόσον ο μαθητής είναι μεγαλύτερος 
των 20 ετών, αίτησή προς το σύλλογο των διδασκόντων στην οποία αναφέ- 
ρεται ότι η συγκεκριμένη εσωοικιστική ή άλλη οικογενειακή ή επαγγελμα¬ 
τική απασχόληση που έχει δεν του επιτρέπει τη φοίτηση σε ημερήσιο λύκειο. 

6) Για το λόγο που αναφέρεται στο εδάφιο 5 της παραγράφου 3 του άρ¬ 
θρου 17 (εφόσον πρόκειται για μετεγγραφή σε ιδιωτικό λύκειο), έγγραφο 
του διευθυντή του ιδιωτικού λυκείου στο οποίο ζητεί να μετεγγραφεί ο μα¬ 
θητής, με το οποίο δηλώνεται ότο ο αριθμός των μαθητών στο οικείο τμήμα 
του ιδιωτικού σχολείου'δεν είναι μεγαλύτερος από αυτόν που προβλέπει ο 
νόμος. 

ε) Για το λόγο που αναφέρεται στο εδάφιο ε της παραγράφου 3 του άρ¬ 
θρου 17, βεβαίωση του διευθυντή του ΕΠΛ, του κλασικού ή του πειραματι¬ 
κού λυκείου ότι ο μαθητής έχει κληρωθεί για να φοιτήσει σ’ αυτό. 

στ) Για το λόγο που αναφέρεται στο εδάφιο στ της παραγράφου 3 του άρ¬ 
θρου 17, βεβαίωση του διευθυντή του μουσικού ή του αθλητικού λυκείου ότι 
συντρέχουν οι προϋποθέσεις εγγραφής του μαθητή στο αντίστοιχο λύκειο. 

ζ) Για το λόγο που (αναφέρεται στο εδάφιο ζ της παραγράφου 3 του άρ¬ 
θρου 17, γνωμάτευση του οικείου σχολιάτρου ή δημόσιου φορέα υγείας ότι 
υπάρχουν σοβαροί λόγοι υγείας που επιβάλουν τη φοίτηση του μαθητή σε 
λύκειο άλλης περιοχής. 

η) Για το λόγο που αναφέρεται στο εδάφιο (η) της παραγράφου 3 τού άρ¬ 
θρου 17, απόφαση του συλλόγου των διδασκόντων. 

2. Ειδικά για μετεγγραφή μαθητή στη Β' και Γ' τάξη ΤΕΛ απαιτείται 
και βεβαίωση του διευθυντή του σχολείου υποδοχής ότι λειτουργεί στο σχο¬ 
λείο του τομέας αντίσοιχος με αυτόν στον οποίο φοιτά ο ενδιαφερόμενος για 
μετεγγραφή μαθητή. 

Άρθρο 20 

Έγκριση μετεγγραφών 
Α. Για μετεγγραφή από νομό σε νομό. 

1. Η μετεγγραφή 4 |ιαθητή από δημόσιο λύκειο σε δημόσιο λύκειο άλλου 
νομού εγκρίνεται από το διευθυντή του λυκείου, από το οποίο μετεγγράφε- 
ται ο μαθητής, με την επιφύλαξη της παραγράφου 2 του προηγούμενου άρ¬ 
θρου. 


2. Η μετεγγραφή μαθητή από δημόσιο λύκειο σε ιδιωτικό άλλου νομού 
και από ιδιωτικό ή ισότιμο λύκειο σε δημόσιο ή ιδιωτικό άλλου νομού εγκρί- 
νεται από τον προϊστάμενο της διεύθυνσης ή του γραφείου Δ.Ε., στην αρμο¬ 
διότητα του οποίου υπάγεται το ιδιωτικό ή ισότιμο λύκειο από το οποίο με- 
τεγγράφεται ο μαθητής, με την επιφύλαξη της παραγράφου 2 του προηγου¬ 
μένου άρθρου. 

Β. Για μετεγγραφές μέσα στο νομό. 

1. Η μετεγγραφή μαθητή από δημόσιο λύκειο σε άλλο δημόσιο λύκειο 
μέσα στον ίδιο νομό εγκρίνεται από το διευθυντή του λυκείου, από το οποίο 
μετεγγράφεται ο μαθητής. 

2. Η μετεγγραφή μαθητή από δημόσιο λύκειο σε ιδιωτικό και από ιδιω¬ 
τικό λύκειο σε άλλο λύκειο, εγκρίνεται από τον προϊστάμενο της διεύθυνσης 
ή του γραφείου Δ.Ε., στο οποίο μετεγγράφεται ο μαθητής. 

Άρθρο 21 

Διαδικασία μετεγγραφής 

Α. Για τις περιπτώσεις της παραγράφου 3 του άρθρου 17. 

1. Η αρχή που εγκρίνει τη μετεγγραφή χορηγεί στον ενδιαφερόμενο 
εγκριτικό σημείωμα, με το οποίο αυτός μπορεί να παρακολουθεί μαθήματα 
στο νέο σχολείο, και στο σχολείο προέλευσης εφοδιάζει τον ενδιαφερόμενο με 
σημείωμα που βεβαιώνει την έναρξη της διαδικασίας μετεγγραφής και 
αποστέλλει εντός πέντε (5) ημερών το αργότερο το Ατομικό Δελτίο του μα¬ 
θητή, αφού κρατηθεί αντίγραφό του, καθώς και τα έγγραφα που το συνο¬ 
δεύουν. Στη συνέχεια ενημερώνει τη μερίδα του μαθητή στο Μητρώο των 
Μαθητών, στην οποία αναγράφεται «μετεγγράφεται στο λύκειο (τάζε) σή¬ 
μερα «ημερομηνία). 

2. Το Ατομικό Δελτίο του μαθητή συνοδεύεται: 

α) Με έγγραφό στο οποίο αναγράφονται το άθροισμα των απουσιών του 
και οι τυχόν βαθμοί της επίδοσής του κατά μάθημα μέχρι την ημερομηνία 
της μετεγγραφής. 

β) Δικαιολογητικά (γνωματεύσεις, βεβαιώσεις, έγγραφα, κ.τλ.) που 
έχουν τυχόν κατατεθεί στη γραμματεία του σχολείου, από το οποίο μετεγ- 
γράφεται ο μαθητής και 

γ) Οι τυχόν μονάδες παιδαγωγικού ελέγχου σύμφωνα με τις διατάξεις 
του άρθρου 27 αυτού του προεδρικού διατάγματος. 

3. Μαθητής που μεταγγράφεται σε σχολείο άλλης πόλης 6ε λογίζεται ότι 
απουσιάζει από τα μαθήματα για τόσες ημέρες, όσες απαιτούνται για τη με¬ 
ταβίβασή του από τη μια πόλη στην άλλη, σύμφωνα με το εδάφιο στ της πα¬ 
ραγράφου 9 του επόμενου άρθρου. 

4. Η διαδικασία μετεγγραφής ολοκληρώνεται με την καταχώριση των 
στοιχείων του μαθητή στο Μητρώο του σχολείου υποδοχής. 

5. Σε περίπτωση που το σχολείο υποδοχής δε λάβει το Ατομικό Δελτίο 
του μετεγγραφόμενου εντός τριάντα (30) ημερών από της έναρξης της δια¬ 
δικασίας μετεγγραφής, ο διευθυντής του οφείλει να υπομνήσει με συστημένη 
έπιστολή ειδικής καταχώρισης στο σχολείο προέλευσης τις υποχρεώσεις 
των παραγράφων 1 και 2 αυτού του άρθρου. . 

Β. Για την αντιμετώπιση υπηρεσιακών αναγκών. 

1. Ο Προϊστάμενος της διεύθυνσης ή του γραφείου Δ.Ε., προκειμένου να 
προβεί στην κατανομή του μαθητικού δυναμικού των σχολείων της αρμο- 
διάτητάς του σε περίπτωση ίδρυσης ή κατάργησης λυκείου ή υπέρμετρης 
αύξησης του αριθμού των μαθητών ενός λυκείου, ενεργεί τις αναγκαίες για 
το σκοπό αυτό μετεγγραφές, σύμφωνα με το χωροταξικό ανακαθορισμό των 
σχολείων της περιοχής του. 

2. Σε περίπτωση που η ρύμθμιση του θέματος της προηγούμενης παρα¬ 
γράφου υπερβαίνει τα όρια μιας εκπαιδευτικής περιφέρειας, τη λύση δίνουν 
με κοινή απόφαση οι αρμόδιοι προϊστάμενοι των εκπαιδευτικών περιφε¬ 
ρειών ή οι νομάρχες. 

ΚΕΦΑΛΑΙΟ Ζ' 

ΦΟΙΤΗΣΗ ΜΑΘΗΤΩΝ 
Άρθρο 22 

Φοίτηση των μαθητών του λυκείου 

1. Η προαγωγή και η απόλυση των μαθητών των λυκείων εξαρτάται και 
από την τακτική φοίτησή τους στο σχολείο, η οποία χαρακτηρίζεται ως 
επαρκής ή ελλιπής ή ανεπαρκής. 

2. Όι απουσίες των μαθητών, που αριθμούνται ανά μια για κάθε διδα¬ 
κτική ώρα, καταχωρίζονται: 

α) Στο ημερήσιο δελτίο απουσιών και 

β) κάθε εβδομάδα σε ειδικό βιβλίο απουσιών (απουσιολόγιο), του οποίου 
η τήρηση ανατίθεται σε καθηγητή οριζόμενο με τον (αναπληρωτή του από το 
σύλλογο των διδασκόντων και, σε περίπτωση, αδυναμίας να ληφθεί από¬ 
φαση από το διευθυντή του σχολείου. „ 

3. Η σύνταξη του ημερήσιου δελτίου απουσιών κάθε τάξης ή τμήματος 
ανατίθεται σε μαθητή από το διευθυντή του σχολείου, ο οποίος ορίζει και τον 
αναπληρωτή του. Το δελτίο αυτό ελέγχεται από το διδάσκοντα και μονο¬ 
γραφείται απ’ αυτόν. 

Μετά τη λήξη του ημερήσιου ωρολογίου προγράμματος παραδίδεται στο 
διευθυντή του σχολείου, τα ημερήσια δελτία απουσιών φυλάσσονται με ευ¬ 
θύνη του διευθυντή του σχολείου μέχρι το τέλος και του επόμενου σχολικού 
έτους. 

4. Η φοίτηση μαθητή που σημείωσε μέχρι και 75 ωριαίες απουσίες κατά 

τη διάρκεια του διδακτικού έτους χαρακτηρίζεται επαρκής, εφόσον όλες δι¬ 
καιολογούνται γραπτά από τους γονείς σε ειδικό έντυπο του σχολείου ή με 
βεβαίωση η οποία όταν δεν επιδίδεται αυτοπροσώπως, θα πρέπει να είναι 
θεωρημένη από δημόσια αρχή. Ειδικά για τα ΤΕΛ, Ε.Π.Λ και εσπερινά λύ¬ 
κεια το όριο των απουσιών ορίζεται σε 90,90 και 100 απουσίες αντίστοιχα 
με τον ίδιο τρόπο δικαιολογημένες. , 

5. Η φοίτηση μαθητή που σημείωσε μέχρι και 150 ωριαίες απουσίες χα¬ 
ρακτηρίζεται επαρκής, αν όλες οι επιπλέον από τις προβλεπόμενες από την 
προηγούμενη παράγραφο απουσίες οφείλονται σε ασθένεια, η οποία πιστο¬ 
ποιείται με ιατρική βεβαίωση. Το όριο των 150 απουσιών αυξάνεται σε 
180 για τους μαθητές των ΤΕΛ, Ε.Π.Λ. και σε 200 για τους μαθητές των 
εσπερινών λυκείων. 

6. Πέραν των προβλεπομένων από το άρθρο αυτό αριθμητικών ορίων, 
κατά το χαρακτηρισμό της φοίτησης των μαθητών, ο σύλλογος των διδα¬ 
σκόντων μπορεί να δικαιολογεί μέχρι και είκοσι (20) το πολύ απουσίες, εφό¬ 
σον εκτιμά με βάση αντικειμενικά κριτήρια ότι οι απουσίες αυτές οφείλονται 
σε σοβαρούς οικογενειακούς ή άλλους λόγους. 

7. Η φοίτηση μαθητή που σημείωσε μέχρι και 100 απουσίες περισσότε¬ 
ρες από τις προβλεπόμενες κατά περίπτωση από τις παραγράφους 4, 5 και 
6 αυτού του άρθρου και όλες αυτές οι επί πλέον απουσίες οφείλονται σε ασθέ¬ 
νεια, η οποία εμποδίζει τη φοίτηση και πιστοποιείται από την οικεία πρωτο¬ 
βάθμια υγειονομική επιτροπή, χαρακτηρίζεται ελλιπής και ο μαθητής εξε¬ 
τάζεται σε όλα τα μαθήματα κατά την εξεταστική περίοδο Σεπτεμβρίου του 
επόμενου διδακτικού έτους. 

8. Η φοίτηση μαθητή που σημείωσε περισσότερες από τις προβλεπόμενες 
α) από την παράγραφο 4 αυτού του άρθρου απουσίες και δεν εμπίπτει σε μια 
από τις περιπτώσεις των παραγράφων, 5,6 και 7 αυτού του άρθρου, β) από 
την παράγραφο 5 και δεν εμπίπτει σε μία από τις περιπτώσεις των παρα¬ 
γράφων 6 και 7, γ) από την παράγραφο 6 και δεν εμπίπτει στην περίπτωση 
της παραγράφου 7 και δ) από την παράγραφο 7 χαρακτηρίζεται ανεπαρκής 
και ο μαθητής υποχρεώνεται να επαναλάβει τη φοίτηση στην ίδια τάξη. 

9. Για το χαρακτηρισμό της φοίτησης των μαθητών δε λαμβάνονται 
υπόψη: 

α) Απουσίες μαθητών που στέλλονται στο εξωτερικό ή στο εσωτερικό για 
ειδική αποστολή ύστερα από έγγραφη εντολή του Υπουργού Εθνικής Παι¬ 
δείας και θρησκευμάτων ή του οικείου νομάρχη. 

β) Απουσίες μαθητών οι οποίοι απασχολούνται με οποιοδήποτε τρόπο σε 
σχολική εργασία, η οποία τους ανατέθηκε από το διευθυντή του,σχολείου ή 
από το σύλλογο των διδασκόντων. 

γ) Απουσίες μαθητών για την προσέλευσή τους στο συμβούλιο επιλογής 
οπλιτών, η οποία αποδεικνύεται με σχετικό δικαιολογητικό. 

6) Απουσίες μαθητών λόγω συμμετοχής τους σε επίσημες αθλητικές εκ¬ 
δηλώσεις, η οποία πιστοποιείται από την αρμόδια δημόσια αθλητική αρχή, 
ε) Απουσίες μαθητών: 

αα) του Καθολικού Δόγματος για τις εορτές του Μνηστήρος Ιωσήφ, της 
Αγίας Δωρεάς και την επόμενη του Λατινικού Πάσχα, 

ββ) του Εβραϊκού θρησκεύματος για την προηγούμενη και την 1η του 
Εβραϊκού Έτους, την ημέρα της Εξιλέωσης καθώς και την προηγούμενη 
και την ημέρα του Εβραϊκού Πάσχα, 

. γγ) του Μουσουλμανικού θρησκεύματος για τις ημέρες των εορτών Σε- 
κέρ Μπαϊράμ και Κουρμπάν Μπαϊράμ καθώς και την προηγούμενη καθε¬ 
μιάς από αυτές. 

στ) Απουσίες μαθητών εξαιτίας μετεγγραφής σε λύκειο άλλης πόλης μέ¬ 
χρι τρεις ημέρες, το πολύ, χωρίς να'συμπεριλαμβάνεται σ’ αυτές η ημέρα 
εκδόσεως του υπηρεσιακού σημειώματος του μαθητή που πρόκειται να με¬ 
τεγγραφεί. 

ζ) Απουσίες μαθητών, οι οποίοι απαλλάσσονται νόμιμα από τη συμμε¬ 
τοχή τους στη διδασκαλία μαθημάτων σύμφωνα με τα οριζόμενα στο άρθρο 
24 αυτού του προεδρικού διατάγματος. 

η) Απουσίες μαθητών, οι οποίες οφείλονται σε ολιγόωρη ή ολϊγοήμερη 
απεργία των υπεραστικών λεωφορείων ΚΤΕΛ ή των λεωφορείων αστικών 
συγκοινωνιών που βεβαιώνεται κατά τόπους από τον οικείο νομάρχη. 

θ) Απουσίες μαθητών που οφείλονται σε κυρώσεις προβλεπόμενες από το 
άρθρο 27 αυτού του προεδρικού διατάγματος. ■- ' 

ι) Απουσίες μαθητών μέχρι τρεις (3) το πολύ ημέρες το μήνα, οι οποίες 
οφείλονται στην ανάγκη μετάγγισης αίματος σε ειδικό νοσηλευτικό ίδρυμα 
λόγω μεσογειακής ή δρεπανοκυτταρικής αναιμίας. Οι απουσίες αυτές δεν' 
μπορούν να υπερβούν αθροιστικά για όλο το έτος τις απουσίες 24 ημερών. 

ια) Απουσίες μαθητών μέχρι 25 ημερών καθ’ όλο το έτος, οι οποίες οφεί¬ 
λονται σε θεραπεία αρχική ή συνεχιζόμενη σε χώρες του εξωτερικού (ή νοσο¬ 
κομειακή περίθαλψη στο εσωτερικό). Στις περιπτώσεις αυτές δεν υπολογί¬ 
ζονται και οι απουσίες τριών ημερών για τη μετάβαση στο εξωτερικό και 


επιστροφή πέρα από εκείνες οι οποίες βεβαιώνονται από τα σχετικά ιατρικά 
πιστοποιητικά. 

10. Απουσίες που σημειώνονται κατά τις σχολικές εκδηλώσεις προσμε- 
τρώνται σε τόσο αριθμό όσες είναι οι κατά τις ημέρες εκείνες προβλεπόμενες 
διδακτικές ώρες σύμφωνα με το οικείο εβδομαδιαίο ωρολόγιο πρόγραμμα. 

11. Για μαθητές γενικών λυκείων που εγγράφονται σε ΤΕΛ και φοιτούν 

σε αμιγή τμήματα με εβδομαδιαίο ωρολόγιο πρόγραμμα 25 ωρών, το όριο 
των 150 απουσιών μειώνεται σε 130. . 

"Αρθρο 23 

Διαδικασία δικαιολόγησης απουσιών ' 

1. Σε κάθε περίπτωση απουσίας μαθητή ο κηδεμονίες του, ή πρόσωπο 
που ορίζεται κατά την παράγραφο 3 του άρθρου 13 αυτού του Προεδρικού 
Διατάγματος, οφείλει το αργότερο μέσα σε τριάντα (30) ημέρες από την επι¬ 
στροφή του μαθητή στο σχολείο να δικαιολογήσει τις απουσίες που προβλέ- 
πονται από την παράγραφο 4 του προηγουμένου άρθρου, ή να προσκομίσει 
τα δικαιολογητικά που προβλέπονται από τις παραγράφους 5, 7 και 9 του 
προηγουμένου άρθρου. Ειδικά για τις απουσίες που σημειώνονται τις τελευ¬ 
ταίες τριάντα (30) ημέρες διδασκαλίας μαθημάτων δε μπορούν να προσκο- 
μισθούν δικαιολογητικά μετά από την ημέρα που ορίζεται από την παρά¬ 
γραφο 7 του άρθρου 3 αυτού του προεδρικού διατάγματος για το χαρακτη¬ 
ρισμό της φοίτησης των μαθητών. 

2. Ο εκπαιδευτικός που έχει οριστεί για την παρακολούθηση της φοίτη¬ 
σης των μαθητών ενός τμήματος οφείλει: 

α) Να ενημερώνει το γονέα, μέσα στις πέντε (5) εργάσιμες ημέρες κάθε 
μήνα με συστημένη ταχυδρομική επιστολή ειδικής καταχώρισης, για το σύ¬ 
νολο των απουσιών που έχει σημειώσει ο μαθητής κατά το μήνα που προη- 
γήθηκε και εφόσον αυτές είναι πάνω από 12 ή δεν έχουν δικαιολογηθεί. 

β) Να ενημερώνει το γονέα με ταχυδρομική επιστολή συστημένη ειδικής 
καταχώρισης αμέσως μόλις ο μαθητής συμπληρώνει 30, 75 ή 150 απου¬ 
σίες και δεν έχουν δικαιολογηθεί. Σε κάθε περίπτωση υπενθυμίζονται ο δυ¬ 
νατός χρόνος δικαιολόγησης των απουσιών και οι συνέπειες που θα έχει ο 
μαθητής, αν ξεπεράσει τα όρια των απουσιών. - 

γ) Να τηρεί αρχείο με αντίγραφα των ενημερωτικών επιστολών προς το 
γονέα. . .. . 

δ) Να ενημερώνει το διευθυντή τόυ σχολείου, όταν,διαπιστώνει ότι ένας 
μαθητής απουσιάζει, χωρίς να το γνωρίζει ,ο κηδεμόνας του. 

ε) Να ενημερώνει τους διδάσκοντες για τα,προβλήματα μαθητών τούς, 
όπως προβλήματα υγείας, οικογενειακά κτλ. 

Όλη η σχετική με τη φοίτηση αλληλογραφία του λυκείου με τους γονείς, 
καθώς και οι αιτήσεις δικαιολόγησης απουσιών με τα σχετικά παραστατικά 
καταχωρίζονται σε ειδικό πρωτόκολλο του σχολειού. 

3. Μετά τη λήξη κάθε τριμήνου συντάσσεται ειδική πράξη του συλλόγου 
των διδασκόντων για τη δικαιολόγηση κατά κατηγορία· των απουσιών που 
σημειώθηκαν στην , διάρκεια αυτού του τριμήνου. 

4. Κατά τη λήξη του τρίτου τριμήνου και συγκεκριμένα την ημέρα που 
ορίζεται από την παράγραφο 7 του άρθρου 3 αυτού του προεδρικού διατάγ¬ 
ματος, ο σύλλογος των διδασκόντων με ειδική πράξη του χαρακτηρίζει τη 
φοίτηση των μαθητών ως επαρκή, ελλιπή ή ανεπαρκή και ορίζει τις συνέ¬ 
πειες για τους μαθητές βάσει των διατάξεων του άρθρου 22 αυτού του,προε¬ 
δρικού διατάγματος. 

"Αρθρο 24 

Απαλλαγή μαθητή από μαθήματα 
Φυσικής Αγωγής, Μουσικής και Θρησκευτικών 

1. Κηδεμόνας μαθητή, ο οποίος εξαιτίας μόνιμης ή παροδικής πάθησης 
ή ειδικής μειονεξίας δεν μπορεί να μετάσχει στο μάθημα της Φυσικής Αγω¬ 
γής ή της Μουσικής, έχει τη δυνατότητα να ζητήσει την εξαίρεση του μα¬ 
θητή σε κάποιο από τα μαθήματα αυτά, η αίτησή του συνοδεύεται υποχρεω¬ 
τικά από ιατρική βεβαίωση κρατικού γιατρού ή γιατρού του ασφαλιστικού 
του φορέα, η οποία περιλαμβάνει τους λόγους και τη διάρκεια της απαλλα¬ 
γής που ζητείται και υποβάλλεται στο διευθυντή του σχολείου μέσα σε πέντε 
ημέρες από την έναρξη των μαθημάτων ή την εμφάνιση της πάθησης ή την 
απάνοδο του μαθητή στο σχολείο μετά την ασθένειά του. 

Η ιατρική βεβαίωση δεν είναι απαραίτητη στις περιπτώσεις που η πά¬ 
θηση είναι εμφανής. , 

2. Ο διευθυντής του σχολείου με τον κατά περίπτωση διδάσκοντα καθη¬ 
γητή αποφασίζουν για την αιτούμενη παλλαγή και συντάσσουν σχετική 
πράξη στο βιβλίο πράξεων του συλλόγου των διδασκόντων. 

3. Η εξαίρεση από το μάθημα της Φυσικής Αγωγής μπορεί να παρέχεται 
για ολόκληρο το διδακτικό έτος ή για ορισμένα τρίμηνα. Σε καμιά περί¬ 
πτωση δεν επιτρέπεται εξαίρεση για προγενέστερο τρίμηνο από αυτό κατά 
το οποίο υποβάλλεται η αίτηση εξαίρεσης. 

4. Ο μαθητής έχει τη δυνατότητα να ζητήσει από το διδάσκοντα καθη¬ 
γητή απαλλαγή μιας διδακτικής ώρας από το μάθημα της Φυσικής Αγω¬ 
γής για σοβαρή αιτία και όχι περισσότερες από τρεις (3) το χρόνο αθροι¬ 
στικά. 

5. Οι μαθητές, οι οποίοι απαλλάσσονται από το μάθημα της Φυσικής 
Αγωγής σύμφωνα με τις διατιχξεις αυτού του άρθρου, δεν είναι υποχρεωμέ- 
νοι να το παρακολουθήσουν. Προκειμένου όμως για την απαλλαγή από το 
μάθημα της Μούσιχής, την υποχρέωση της παρακολούθησης ή όχι του μα¬ 
θήματος αυτού καθορίζει το αρμόδιο όργανο σύμφωνα με την παράγραφο 2 
αυτού του άρθρου. 

6. Μαθητές που ανήκουν σε άλλο δόγμα ή θρήσκευμα απαλλάσσονται 
από την παραξκολούθηση του μαθήματος των θρησχευτιχών και δεν βαθ¬ 
μολογούνται σ’ αυτό. Για την απαλλαγή οι γονείς ή κηδεμόνες των μαθη¬ 
τών καταθέτουν σχετική υόπεύθυνη δήλωση. 

"Αρθρο 25 
Ενημέρωση γονέων 

. Μια φορά χάθε τρίμηνο ταχτικά χαι εχτάχτως, όποτε παρίσταται ανά¬ 
γκη, ο σύλλογος των διδασκόντων κάθε σχολείου καλεί τους γονείς των μα¬ 
θητών εκτός των ωρών διδασκαλίας μαθημάτων και τους ενημερώνει σε θέ¬ 
ματα φοίτησης, συμπεριφοράς, «αξιολόγησης των μαθητών και του εκπαι¬ 
δευτικού έργου, λειτουργίας του σχολείου, εισαγωγής νέων εκπαιδευτικών 
«αντικειμένων, προγραμμάτων κτλ. 

ΚΕΦΑΛΑΙΟ Η' 

ΔΙΑΓΩΓΗ ΜΑΘΗΤΩΝ - ΤΙΜΗΤΙΚΕΣ ΔΙΑΚΡΙΣΕΙΣ 

Άρθρο 26 

Διαγωγή των μαθητών 

1. Η εν γένει συμπεριφορά των μαθητών, όπως αυτή εκδηλώνεται με 
πράξεις ή παριαλείψεις στο σχολείο, κατά τη διάρκεια σχολικών δραστηριο¬ 
τήτων ή με πράξεις εκτός σχολείου που θίγουν τη σχολική κοινότητα, συνι- 
στά τη διαγωγή τους, η οποία αποτελεί στοιχείο της σχολικής κατάστασης 
των μαθητών και καταχωρίζεται στα οικεία βιβλία σύμφωνα με τις διατά¬ 
ξεις αυτού του προεδρικού διατάγματος. Η διαγωγή ως «αντικείμενο παιδα¬ 
γωγικής αντιμετώπισης είναι στοιχείο σχολικής χρήσης και δεν «αναγράφε¬ 
ται στους τίτλους σπουδών. 

2. Η διαγωγή κάθε μαθητή χαρακτηρίζεται από τις μονάδες παιδαγωγι¬ 
κού ελέγχου που τυχόν έχουν καταχωριστεί σύμφωνα με τι3ς διατάξεις του 
επόμενου άρθρου.' 

3. Η διαγωγή κάθε μαθητή χαρακτηρίζεται: 

α) «κοσμιωτάτη» εφόσον δεν έχει περισσότερες από σαράντα (40) μονά¬ 
δες πιαιδιαγωγικού ελέγχου.... 

β) «κόσμια* εφόσον δεν, έχει περισσότερες από εβδομήντα (70) μονάδες 
παιδαγωγικού ελέγχου. 

γ) «επίμεμπτη» όταν έχει περισσότερες από εβδομήντα μία (71) μονάδες 
παιδαγωγικού ελέγχου. 

4. Σε περίπτωση χαρακτηρισμού της διαγωγής μαθητή ως «κοσμίίχς» ή 
«επίμεμπτης», ο κηδεμόνας του μαθητή μπορεί να ζητήσει με αίτησή του 
που υποβάλλεται στο διευθυντή του σχολείου μέσα σε προθεσμία δέκα (10) 
ημερών από την έκδοση των αποτελεσμάτων, τη βελτίωση του χαρακτηρι¬ 
σμού της διαγωγής. Το αίτημα κρίνεται τελεσιδίκως μετά από ακρόαση του 
ενδιαφερομένου κηδεμόνα, από τριμελές δευτεροβάθμιο όργανο, το οποίο 
αποτελείται από το σχολικό σύμβουλο που εδρεύει στην οικεία διεύθυνση ή 
γραφείο Δ.Ε. (σε περίπτωση που εδρεύουν περισσότεροι του ενός σχολικοί 
σύμβουλοι συμμετέχει αυτός που είνιχι αρχαιότερος) και από δύο εκπαιδευ¬ 
τικούς (ένα διευθυντή σχολείου και ένα εκπαιδευτικό με βαθμό Α') που ορί¬ 
ζονται με απόφαση του οικείου προϊσταμένου διεύθυνσης ή γραφείου Δ.Ε. 

5. Η ευπρέπεια και η απλότητα στην εμφάνιση πρέπει να χοιρακτηρίζουν 
τους μαθητές. Σε περιπτώσεις μαθητών, των οποίων η εμφάνιση είναι σε 
Οπροφανή δυσαρμονία με το σχολικό περιβάλλον έπιλιχμβιχνεται ο σύλλογος 
των διδασκόντων. 

Ύστερα από πρόταση του οικείου συλλόγου γονέων και κηδεμόνων και 
γνώμη εκπροσώπου των Μαθητικών κοινοτήτων με απόφαση του συλλόγου 
των διδιχσκόντων ρυθμίζονται θέματα που αφορούν την αμφίεση των μαθη¬ 
τών για κάθε σχολείο. 

6. Ο σύλλογος των διδασεκόντων σε συνεργασία με το σύλλογο των γο¬ 
νέων και κηδεμόνων και με εκπρόσωπο των Μαθητικών Κοινοτήτων συ¬ 
ντάσσει τον «Κιχνονισμό Λειτουργία του σχολείου». Ο κανονισμός αυτός πε¬ 
ριγράφει τα δικαιώματα κ«χι τις υποχρεώσεις των μαθητών μέσα στα πλαί¬ 
σια της κείμενης νομοθεσίιχς. 

Άρθρο 27 

Παιδαγωγικός έλεγχος 

1. Η συμπεριφορά μαθητή που δεν εναρμονίζεται με την μαθητική του 
ιδιότητα και το σχολικό περιβιχλλον αντιμετωπίζεται με παιδαγωγικές πα¬ 
ρεμβάσεις κιχι μέτρα όπως ορίζονται κατωτέρω: 

α) Προειδοποιητική παρατήρηση, 

β) Επίπληξή, 

γ) Ωριαία απομάκρυνση από το διδασκόμενο μάθημα, 


δ) Καταχώριση μονάδων παιδαγωγικού ελέγχου, 

ε) Αλλαγή τμήματος εφόσον λειτουργούν περισσότερα του ενός, 

στ) Αλλαγή σχολικού περιβιχλλοντος. 

2. α) η προειδοποιητική παρατήρηση επιβάλλεται από το διδάσκοντα και 
το διευθυντή του σχολείου. 

β) Η επίπληξη επιβάλλεται από τον διδάσκοντα, τον διευθυντή του σχο¬ 
λείου και το συμβούλιο (που αποτελείται από τον διευθυντή του σχολείου ως 
πρόεδρο και τους διδάσκοντες στην τάξη του μαθητή ως μέλη) και αντιστοι¬ 
χεί σε μία μονάδα παιδαγωγικού ελέγχου. 

γ) Η ωριαία απομάκρυνση επιβάλλεται από τον διδάσκοντα και αντιστοι¬ 
χεί σε δύο μονάδες παιδαγικού ελέγχου. 

δ) μονάδες παιδαγωγικού ελέγχου επιβιάλλονται από το διευθυντή του 
σχολείου (3 ως 10 μονάδες) και από το συμβούλιο (3 ως 15 μονάδες): 

ε) η «χλλαγή τμήματος επιβιχλλετιχι από το συμβούλιο και αντιστοιχεί σε 
τριάντα (30) μονάδες παιδαγωγικού ελέγχου. 

στ) Η αλλαγή σχολικού περιβάλλοντος πραγματοποιείται είτε μετά από 
απόφαση της ολομέλειας του συλλόγου των διδασκόντων, ύστερα από 
γνώμη εκπροσώπου του συλλόγου γονέων κ«χι κηδεμόνων και εκπροσώπου 
των μαθητικών κοινοτήτων είτε ειρόσον καταλογιστούν σε μαθητή περισσό¬ 
τερες από εκατό (100) μονάδες παιδιχγωγικού ελέγχου. Η εφιχρμογή της 
απόφασης αυτής γίνεται από τον προϊστάμενο της οικεϋχς διεύθυνσης ή γρα¬ 
φείου Δ.Ε., ο οποίος και μπορεί να ιχναπέμψει αιτιολογημένα το θέμα στο 
σύλλογο των διχδασκόντων. Σε περίπτωση που ο σύλλογος εμμείνει στην 
απόφασή του, η απόφαση αυτή είναι οριστική. 

Η απόφαση για τις περιπτώσεις ε και στ αυτής της παραγράφου λαμαβά- 
νεται με μυστική ψηφοφορία. 

3. Πριν από την «χλλαγή τχολικού περιβιχλλοντος ο μαθητής κιχλείται να 
εξηγήσει τους λόγους της συμπεριφοράς του, οι οποίοι και καταγράφονται 
περιληπτικά στο βιβλίο παιδαγωγικού ελέγχου. 

4. Όλες οι παιδαγωγικές παρεμβάσεις καταχωρίζονται με σχετική αι¬ 
τιολόγηση στο βιβλίο παιδαγωγικού ελέγχου του σχολείου πλην της προει¬ 
δοποιητικής παρατήρησης. 

5. Ο σύλλογος των διδασκόντων μετά από εισήγηση του υπεύθυνου κατά 
τάξη εκπαιδευτικού κατά τη συνεδρίαση στο τέλος κάθε τριμήνου μπορεί με 
απόφαση του να μειώσει τις μονάδες παιδιχγωγικού ελέγχου κάποιου μα¬ 
θητή επιβραβεύοντιχς την έμπρακτη βελτίωση της συμπερκροράς του. 

6. Ο σύλλογος των διδασκόντων κατά το χαρακτηρισμό της διαγωγής 
μειώνει τις μονάδες παιδαγωγικού ελέγχου μαθητών που κρίθηκαν άξιοι τι¬ 
μητικής διάκρισης σύμφωνα με τις διατάξεις των παραγράφων 1 και 2 του 
επομένου άρθρου, μετά από σχετική εισήγηση του υπεύθυνου κατά τάξη εκ¬ 
παιδευτικού. 

7.0 διευθυντής του σχολείου «ενημερώνει με συστημένη επιστολή ειδικής 
καταχώρισης τον κηδεμόνα του μαθητή που ξεπέρασε τις τριάντα (30) μο¬ 
νάδες παιδ«χγωγικού ελέγχου, τον κ«χλεί σε συνεργασία και επισημαίνει τις 
συνέπειες. 

8. Οι μονάδες παιδαγωγικού ελέγχου αναγράφονται στο τέλος κάθε τρι¬ 
μήνου και στον έλεγχο επίδοσης του μαθητή. 

9. Οι μαθητές που απομακρύνονται από το μάθηκα απραμένουν στο 
χώρο του σχολείου αποασχολούμενοι με τη φροντίδα του διευθυντή του σχο¬ 
λείου. 

Άρθρο 28 
Τιμητικές διακρίσεις 

1. Στα πλαίσια του ιδιαίτερου ενδιαφέροντος για την καλλιέργεια και την 
προαγωγή του ήθους των μαθητών το σχολείο απονέμει τιμητικές διακρί¬ 
σεις σ’ εκείνους τους μαθητές, οι οποίοι διιχκρίνονται για την επίδοσή τους 
στα μαθήματα, για την ανελλιπή τους φοίτηση, για την αποδεδειγμένη κα¬ 
ταβολή ιδιάτερης προσπάθειιχς προς υπέρβαση γνωστικών ή άλλων μαθη- 
σκχκών αδυναμιών, για την ιδιάτερη ικανότητα στι διοργάνωση κιχλλιτεχνι- 
κών και πολιτιστικών εκδηλώσεων, για την επίδοσή τους στη μουσική, στις 
εικαστικές τέχνες και στον αθλητισμό, για την πρωτοβουλία κ«χι πριχγματο- 
ποίηση προγραμμάτων μελέτης και προστασίας του περιβιχλλοντος, για 
πράξεις αυτοθυσίας και ανιδιοτελούς φιλαλληλίας και για την επίδειξη πνεύ¬ 
ματος δημιουργικής συνεργασίας ή πρωτοβουλίας. 

2. Για χάθε εξαίρετη πριχξη και επιτυχή εκδήλωση, συλλογκή ή ατομική, 
απονέμεται αμέσως στους διακρινόμενους μαθητές με απόφαση του συλλό¬ 
γου σημόσιος έπαινος ενώπιον όλων των μαθητών και των διδασκόντων του 
σχολείου. Στους μαθητές αυτούς επιδίδεται και ειδικό δίπλωνα κατά την 
επίσημη τελετή που καθορίζεται στην πιχράγραφο 5 αυτού του άρθρου. 

3. Στους μαθητές που έχουν γενικό βαθμό προαγωγής ή απόλυσης «άρι¬ 
στα» και διαγωγή «κοσμιοτάτη» απονέμεται με απόφαση του συλλόγου των 
διδασκόντων «αριστείο προόδου». 

4. Στο μαθητή, που παρουσίασε την υψηλότερη επίδοση στην τάξη ή το 
τμήμα του, απονέμεται με απόφαση του συλλόγου των διδασκόντων «βρα¬ 
βείο προόδου», εφόσον έχει γενικό ετήσιο βαθμό προόδου τουλάχιστον «λίαν 
καλώς» και διαγωγή «κοσμιοτάτη». Σε περίπτωση ισοβαθμίας περισσοτέ- 

ρων μαθητών το βραβείο αυτό απονέμεται σε όλους τους ιαοβαθμήσα- 
ντες. 

5. Όλες οι τιμητικές διακρίσεις που προβλέπονται από το άρθρο αυτό κα¬ 
ταχωρίζονται σε ειδικό βιβλίο Τιμητικών Διακρίσεων και απονέμονται σε 
επίσημη τελετή, που διοργανώνεται με τη δροντΐδα του συλλόγου των διδα¬ 
σκόντων κατά τη λήξη του διδιακτικού έτους μετά την ανακοίνωση των 
αποτελεσμάτων του σχολείου και μπορεί να συνδυάζονται με πολιτιστικές 
εκδηλώσεις. Στην τελετή αυτή καλούνται να παραβρεθοϋν και εκπρόσωποι 
των τοπικών αρχών καθώς και οι γονείς και κηδεμόνες των μαθητών. 

6.0 τύπος και οι διαστάσεις των προβλεπομένων από τις διτάξεις αυτου 
του άρθρου διπλωμάτων καθορίζονται με απόφαση του Υπουργού Εθνικής 
Παιδείας και θρησκευμάτων. Με παρόμοια απόφαση καθορίζεται και η δια¬ 
δικασία ορισμού του σημαιοφόρου του σχολείου και των παραστατών, οι 
οποίοι αναλαμβάνουν την αποστολή τους κατά την εορτή της σημαίας που 
ορίζεται.από την παράγραφο 3 του άρθρου 5 αυτού του Π. Διατάγματος. 

ΚΕΦΑΛΑΙΟ & 

ΠΡΟΟΔΟΣ ΜΑΘΗΤΩΝ 
Άρθρο 29 

Βαθμολογική κλίμακα αξιολόγησης 

1. Η βαθμολογική κλίμακα αξιολόγησης της γραπτής και προφορικής 
επίδοσης των μαθητών σε κάθε μάθημα είναι 1-20. 

2. Κατώτατο βαθμολογικό όριο προαγωγής ή απόλυσης για κάθε μά¬ 
θημα κατά την εξαγωγή του ετήσιου αποτελέσματος είναι ο βαθμός 10. 

3. ·Η βαθμολόγηση της επίδοσης των μαθητών γίνεται με ακέραιους 
αριθμούς. Κατά την εξαγωγή όμως των μέσων όρων το τυχόν κλασματικό 
μέρος του βαθμού, εφόσον είναι ίαο,ή μεγαλύτερο από το μισό της ακέραιης 
μονάδας, λογίζεται ως ακέραιη η μονάδα και προστίθεται στο ακέραιο μέ¬ 
ρος του. Αλλιώς, παραλείπεται. 

4. Ο γενικός βαθμός ετήσιας επίδοσης είναι ο μέσος όρος των βαθμών 
των μαθημάτων που διδάσκονται κατά το ωρολόγιο πρόγραμμα, ο οποίος 
αναγράφεται στα υπηρεσιακά βιβλία, έντυπα και τίτλους με το τυχόν κλα¬ 
σματικό μέρος του. Ο βαθμός αυτός συνοδεύεται με τους χαρακτηρισμούς: 
«ανεπαρκώς», «μέτρια», «καλά*, «πολύ καλά», «άριστα». 

Το κατώτατο Βαθμολογικό όριο του κάθε χαρακτηρισμού ορίζεται ως 


εξής: 


α) «Ανεπαρκώς» 

01 

β) «Μέτρια» 

10 

γ) «Καλά» 

12,5 

δ) «Πολύ καλά» 

15,5 

ε) «Άριστα» 

18,5 

Άρθρο 30 


Τριμηνιαίες γραπτές δοκιμασίες των μαθητών 



1. Για τον έλεγχο της επίδοσης των μαθητών σε κάθε μάθημα ή κλάδο 
μαθήματος κατά τη διάρκεια κάθε τριμήνου, εκτός από τις προφορικές δοκι¬ 
μασίες ενεργούνται και α) ολιγόλεπτες γραπτές δοκιμασίες και β) έκτακτες 
δοκιμασίες, μιας πλήρους διδακτικής ώρας. 

2. Οι ολιγόλεπτες γραπτές δοκιμασίες των μαθητών ενεργούνται χωρίς 
προειδοποίηση και στα πλαίσια της διδακτικής ώρας του οικείου μαθήμα- 
τος. 

3. Τα θέματα των ολιγολέπτων γραπτών δοκιμασιών λαμβάνονται από 
την εξεταστέα ύλη του μαθήματος της ημέρας και διατυπώνονται με τη 
μορφή ερωτήσεων που απαιτούν σύντομες και περιεκτικές απαντήσεις, με 
τις οποίες ελέγχεται κυρίως η κριτική αφομοίωση των διδαγμένων και γε¬ 
νικά η προόδος των μαθητών που επιδιώκεται με το αναλυτικό πρόγραμμα. 

4. Οι ολιγόλεπτες γραπτές δοκιμασίες των μαθητών διεξάγονται χωρίς 
αριθμητικό περιορισμό κατά την κρίση του διδάσκοντος. 

5. Οι ωριαίες γραπτές δοκιμασίες διεξάγονται χωρίς προειδοποίηση στο 
μάθημα της ημέρας ή ύστερα από προειδοποίηση των μαθητών στην ύλη 
μιας ευρύτερης διδακτικής ενότητας. Τα θέματα διατυπώνονται με τη 
μορφή ερωτήσεων κατά τα οριζόμενα στην παράγραφο 3 αυτού του άρθρου. 

6. Οι γραπτές δοκιμασίες διάρκειας μιας διδακτικής ώρας διεξάγονται 
ανά μια τουλάχιστον κατά το α’ και β' τρίμηνο υποχρεωτικά και μία στο γ' 
τρίμηνο κατά την κρίση του διδάσκοντος. Σε μάθημα που βαθμολογείται 
αυτοτελώς και διδάσκεται επί ενάμιση τρίμηνο διεξάγονται υποχρεωτικά 
δυο τέτοιες γραπτές δοκιμασίες, από τις οποίες η δεύτερη κατά τη διάρκεια 
του μισού τριμήνου. Οι ωριαίες γραπτές δοκιμασίες με προειδοποίηση δεν 
μπορεί να υπερβαίνουν τη μία ανά τρίμηνο. 

7. Για την διενέργεια των ωριαίων γραπτών δοκιμασιών απαιτείται 
προηγούμενη ενημέρωση του διευθυντή του σχολείου από το διδάσκοντα 
ώστε να αποφεύγεται η συσσώρευση πολλών τέτοιων δοκιμασιών κατά την 
ίδια εβδομάδα ή κατά το τέλος κάθε τριμήνου, ενώ δεν επιτρέπεται η διενέρ¬ 
γεια δικιμασιών κατά την τελευταία εργάσιμη εβδομάδα του τριμήνου. 

Δεν επιτρέπεται να διεξάγονται περισσότερες από μία ωριαίες γραπτές 


δοκιμασίες κατά τη διάρκεια του ημερήσιου διδακτικού προγράμματος και 
οπωσδήποτε όχι περισσότερες από τρεις κατά τη διάρκεια του εβδομαδιαίου 
διδακτικού προγράμματος για τους ίδιους μαθητές. 

Β. Κατά τις γραπτές αυτές δοκιμασίες οι μαθητές υποχρεούνται να απα¬ 
ντήσουν σ’ όλες τις ερωτήσεις και η επίδοδή τους αξιολογείται με βάση τον 
αριθμό, την πληρότητα και την ποιότητα των απαντήσεων τους. 

Μαθητής που αρνείται, χωρίς αποχρώντα λόγο, να υποβληθεί στη γρα¬ 
πτή δοκιμασία θεωρείται ότι έλαβε μέρος σ’ αυτήν και βαθμολογείται με το 
βαθμό ένα (1). 

9. Στις γραπτές δοκιμασίες αυτού του άρθρου μετέχουν υποχρεωτικά 
όλοι οι παρόντες μαθητές. Για τις τάξεις ή τμήματα τάξης, στις οποίες λόγω 
μεγάλου αριθμού μαθητών οι δυνατότητες επιτήρησης δεν παρέχουν 
επαρκή εγγύηση ότι η δοκιμασία θα αποδώσει αντικειμενικά την ατομική 
επίδοση του κάθε μεθητή, ορίζονται διαφορετικά κατά το περιεχόμενο αλλά 
ισοδύναμα κατά τη στάθμη θέματα, τα οποία κατανέμονται κατά τέτοιο 
τρόπο, ώστε καθένας από τους παραπλεύρως καθήμενους μαθητές να επιδί¬ 
δεται στην πραγμάτευαη διαφορετικού θέματος. 

10. Τα δοκίμια των γραπτών δοκιμασιών αυτού του άρθρου, μετά την 
επισήμανση των λαβών και των άλλων ατελειών και τη βαθμολόγησή τους, 
τίθενται υπόψη των μαθητών υποχρεωτικά και των κηδεμόνων τους, εφό¬ 
σον ζητηθεί και φυλάσσονται με την ευθύνη του διευθυντή του σχολείου ως 
το τέλος του σχολικού έτους. 

Άρθρο 31 

Κριτήρια αξιολόγησης και τριμηναιαίοι βαθμοί επίδοσης των μαθητών. 

1. Καθένας από τους διδάσκοντες είναι υπεύθυνος για την ορθή και δί¬ 
καιη αξιολόγηση της επίδοσης και επιμέλειας των μαθητών του στο μά¬ 
θημα που διδάσκει. 

2. Για την αξιολόγηση της εργασίας του μαθητή, προφορικής ή γραπτής, 
ο καθηγητής λαμβάνει υπόψη του τα ακόλουθα κριτήρια: 

α) Την ικανότητα απόδοσης γνώσεων που απέκτησε ο μαθητής στο σχο¬ 
λείο. 

β) Την ικανότητα αξιοποίησης γνώσεων και δεξιοτήτων για την επίλυση 
προβλημάτων που τίθενται στο μαθητή. 

γ) Την ικανότητα εκτέλεσης συγκεκριμένων νοητικών ή πρακτικών ερ¬ 
γασιών, στις οποίες έχει ασκηθεί ο μαθητής κατά τη διδασκαλία. 

δ) Την ικανότητα ανάλυσης μιας σύνθεσης πραγματικότητας με συσχετι¬ 
σμό των επί μέρους στοιχείων της. 

ε) Την ικανότητα προσωπικής δημιουργίας συνθετικού έργου με βάση 
συγκεκριμένο σχέδιο εργασίας. 

στ) Την ικανότητα διατύπωσης προσωπικής αξιολογικής κρίσης. 

3. Ακόμα ο καθηγητής, κατάτην εκτίμηση της επίδοσης του μαθητή, 
λαμβάνει υπόψη του τα ακόλουθα γενικά κριτήρια: 

α) Την ορθότητα και πληρότητα των απαντήσεων του μαθητή σε ερωτή¬ 
ματα που τίθενται προφορικά ή γραπτά κατά τη διδακτική διαδικασία. 

β) Την ικανότητα του μαθητή στην ακρίβεια, σαφήνεια και χρήση όρων 
που απαιτούν οι γνωστικές περιοχές. 

« γ) Τη συλλογική ικανότητα του μαθητή. 

δ) Την κριτική δημιουργική σκέψη, τη γόνιμη περιέργεια, την αναζήτηση 
πηγών πληροφόρησης, την οργανωτική ικανότητα, την προσπάθεια για επί¬ 
τευξη ακρίβειας κτλ. 

4. Στο τέλος κάθε τριμήνου ο καθηγητής συνεκτιμά: 

α) Την επίδοση του μαθητή, όπως αυτή προέκυψε από όλες τις παρα¬ 
πάνω μορφές αξιολόγησης (προφορικής και γραπτής). 

β) Την εκτέλεση ατομικών εργασιών από το μαθητή στε σχολείο ή στο 
σπίτι. 

γ) Τη συμβολή του μαθητή σε ομαδικές εργασίες, 
δ) Τις προσπαθείς που καταβάλλει κάθε μηθητής μετά από προηγούμενη 
αξιολόγητή του. 

Βασική επιδίωξη του καθηγητή είναι να βοηθήσει και να ενθαρρύνει το 
μαθητή να αποκτήσει την ικανότητα αυτογνωσίας και αυτοαξιολόγη- 
σης. 

5. Πέντε ημέρες το εργότερο μετά τη λήξη κάθε τριμή ιου καθένας από 
τους διδάσκοντες καταθέτει στο διευθυντή του σχολείου κατάσταση, ξεχωρι¬ 
στή για κάθε τάξη ή τμήμα τάξης, στην οποία εμφαίνονται οι βαθμοί των 
μαθητών σε κάθε μάθημα που αυτός διδάσκει. Οι ονομαστικές αυτές κατα¬ 
στάσεις περιλαμβάνουν απαραιτήτως τη βαθμολογία όλων των μαθητών. 
Στην περίπτωση που δεν καταχωρίζεται βαθμολογία για κάποιον μαθητή, ο 
διδάσκων καταθέσει έγγραφη αιτιολογία της έλλειψης αυτής. 

Ειδικά η βαθμολογία του τρίτου τριμήνου κατατθενται πριν από την 
ένερξη των γραπτών προαγωγικών και απολυτηρίων εξετάσεων. 

6. Με την ευθύνη και την εντολή του διευιθυντή του σχολείου οι βαθμοί 
που διαλαμβάνονται στις βαθμολογικές καταστάσεις καταχωρίζονται 
εγκαίρως στα οικεία βιβλία και δεν επιτρέπεται στο εξής καμία μεταβολή 
τους. 

7. Για μάθημα που διδάχθηκε κατά τη διάρκεια ολοκλήρου του διδακτι¬ 
κού έτους σε διάστημα μικρότερο από ένα πλήρες και συνεχές τρίμηνο, δεν 

κατατίθενται προφορική βαθμολογία ούτε ενεργεϊται γραπτή εξέταση τον 
Ιούνιο. Η διάταξη αυτή δεν ισχύει για τα μαθήματα που διδάσκονται επί 
ενάμιση τρίμηνο. 

Άρθρο 32 

Ενισχυτική διδασκαλία 

(Πρόσθετη διδακτική βοήθεια του άρ. 27 του Ν. 1304/82/ΦΕΚ 144/ 
τ.Α’) * 

1. Με τον όρο ενισχυτική διδασκαλία σ’ ένα μάθημα νοείται η παρακο¬ 
λούθηση από το μαθητή της Α' και Β’ τάξης λυκείου και ΤΕΣ ιδιαίτερης δι¬ 
δασκαλίας του μαθήματος αυτού. 

2. Τα μαθήματα ενισχυτικής διδασκαλίας διεξάγονται κατά ομάδες μα¬ 
θητών από την αρχή του 2ου τριμήνου μέχρι το τέλεος του τρίτου και καλύ¬ 
πτουν τη Νεοελληνική Γλώσσα και Γραμματεία, τα Μαθηματικά, τη Φυ¬ 
σική, τη Χημεία και την Αρχαία Ελληνική Γλάσσα και Γραμματεία. 

3. Μετά τη λήξη του 1ου τριμήνου ο σύλλογος των διδασκόντων, αφού 
λάβει υπόψη: 

α) τη μαθησιακή κατάσταση των μαθητών κάθε τάξης, 
β) την εισήγηση κάθε διδάσκοντος για τους συγκεκριμένους μεθητές που 
προτείνει να παρακολουθήσουν το πρόγραμμα. 

γ) τις συνθήκες λειτουργίας του σχολείου, εισηγείται στο αρμόδιο γρα¬ 
φείο η διεύθνση Δ.Ε. σε ποιά από τα μαθήματα της παραγράφου 2 πρέπει να 
γίνει ενισχυτική διδασκαλία, ορίζει τους μαθητές που έχουν δικαίωμα να τα 
παρακολουθήσουν και συντάσσει το ειδικό ωρολόγιο και αναλυτικό πρό¬ 
γραμμα για κάθε μάθημα, έπειτα από σχετική εισήγηση των εκπαιδευτικών 
της οικείας ή και της συγγενούς ειδικότητας. 

4. Τα προγράμματα ενισχυτικής διδασκαλίας (Π.Ε.Δ.) μπορούν να γίνο¬ 
νται εντός του οικείου σχολείου ή και σε Χώρο άλλου σχολείου με απόφαση 
του Προϊσταμένου Δ/νσης ή Γραφείου Δ·.Ε. 

Για την ενίσχυση αυτή διατίθενται τουλάχιστον δύο (2) ώρες την εβδο¬ 
μάδα για κάθε μάθημα μέσα στο ωράριο λειτουργίας του σχολείου ή, αν 
αυτό είναι πλήρες, επιπρόσθετα. » 

5. Τα προγράμματα ενισχυτικής διδασκαλίας είναι ανάλογα προς τις μα¬ 
θησιακές διδασκαλίες των μαθητών και συντάσσονται, εφαρμόζονται, αξιο¬ 
λογούνται και αναπροσαρμόζονται με απόφαση του συλλόγου των διδάσκο¬ 
ντος. 

6. Οι ομάδες ενισχυτικής διδασκαλίας αποτελούνται από δέκα (10) μα¬ 
θητές το πολύ. 

7. Στα Π.Ε.Δ. διδάσκουν, εφόσον διαπιστωθεί ανάγκη και ύστερα από 
πρόταση του συλλόγου των διδασκόντων του σχολείου. 

α) εκπαιδευτικοί για συμπλήρωση του διδακτικού του ωραρίου 
β) εκπαιδευτικοί με υπερωριακή απασχόληση 
γ) εκπαιδευτικοί που διατίθενται από το αρμόδιο Π.Τ.Σ.Δ.Ε. 

Άρθρο .33 
Κλάδοι μαθημάτων 

1. Το μάθημα της νέας Ελληνικής Γλώσσας και Γραμματείας αποτε- 
λείτα από τους κλάδους: 

α) Κείμενα Νεοελληνικής Λογοτεχνίας και 
β) Έκφραση - Έκθεση. 

2. Το μάθημα των Μαθηματικών στις Α και Β τάξεις των ημερήσιων λυ¬ 
κείων και Α, Β και Γ των εσπερινών λυκείων αποτελείται από τους κλάδους: 

α) Άλγεβρα - Τριγωνομετρία και. 
β) Γεωμετρία. 

3. Το μάθημα των Μαθηματικών της Γ' τάξης των ημερήσιων γενικών 
λυκείων και Δ' τάξης των εσπερινών γενικών λυκείων καθώς και των τμη¬ 
μάτων της τελευταίας τάξης των τεχνικών - επαγγελματικών λυκείων, των 
οποίων οι μαθητές έχουν επιλέξει Δέσμη Γενικής Αξιολόγησης, αποτελείται 
από τους κλάδους: 

α) Άλγεβρα - Αναλυτική Γεωμετρία κοιι 
β) Ανάλυση. 

4. Στα μαθήματα που έχουν κλάδους ο κάθε κλάδος εξετάζεται και βαθ¬ 
μολογείται χωριστά. 

Άρθρο 34 

Γραπτές προαγωγικές και απολυτήριες εξετάσεις. 

(εξεταστέα ύλη, πρόγραμμα και τρόπος διεξαγωγής τους). 

1. Οι γραπτές εξετάσεις στα λύκεια διακρίνονται: 
α) Σε προαγωγικές για τους μαθητές της Α' και Β τάξης ημερήσιου και 
Α, Β και Γ τάξης εσπερινού λυκείου κατά την εξεταστική περίοδο Μαΐου - 
Ιουνίου και παραπεμπτικές για την εξεταστική περίοδο Σεπτεμβρίου. 

β) Σε απολυτήριες για τους μαθητές της τελευταίας τάξης λυκείου κατά 
την εξεταστική περίοδο Μαΐου - Ιουνίου του έτους αποφοίτησης των μαθη¬ 
τών αυτών και επαναληπτικές για κάθε άλλη εξεταστική περίοδο κατά την 
οποία προσέρχονται μαθητές για λήψη απολυτηρίου τίτλου. 

Στόχος της γραπτής εξέτασης είναι ο έλεγχος της κριτικής και δημιουρ¬ 
γικής ικανότητας του μαθητή σε συνδυασμό με την πρόσκτηση ουσιωδών 
γνώσεων. 


2. Κατά τις γραπτές εξετάσεις, όπως αυτές ορίζονται από την προηγού¬ 
μενη παράγραφο, οι μαθητές όλων των τάξεων του λυκείου εξετάζονται 
γραπτά σε όλα τα διδασκόμενα στην τάξη τους μαθήματα με την επιφύλαξη 
των παρακάτω εδαφίων. 

α) Στα μαθήματα στα οποία προβλέπεται από τα αναλυτικά προγράμ¬ 
ματα και εργαστηριακή εξέταση οι μαθητές εξετάζονται, κοίτα την κρίση του 
διδάσκοντος ή των διδασκόντων τα μαθήματα, γραπτά κ<χι εργαστηριακά ή 
μόνο εργαστηριακά. 

β) Δε γίνεται γραπτή εξέταση στα μαθήματα: 

Φυσική Αγωγή, Μουσική και Τεχνολογία - Παραγωγή. 

3. Οι προαγωγικές και απολυτήριες εξετάσεις των μαθητών των λυ¬ 
κείων κατά την εξεταστική περίοδο του Μαΐου - Ιουνίου διενεργούντοα στα 
δύο τρίτα της διδαγμένης ύλης υπό τον όρο ότι δεν είναι λιγότερη από το 
μισό της διδακτέας ύλης όπως αυτή κάθε φορά ορίζεται από τα αναλυτικά 
προγράμματα τα οικεία βιβλία και τις οδηγίες του Παιδαγωγικού Ινστιτού¬ 
του. Η εξεταστέα ύλη καθορίζεται με βάση τα παραπάνω από τον διδάσκο¬ 
ντα το μάθημα και μετά την έγκρισή της από το Διευθυντή του σχολείου κοι- 
ταχωρίζεται στο οικείο βιβλίο ύλης και γνωστοποείται στους μαθητές την 
τελευταία ημέρα διδασκαλίας των μαθημάτων. 

Κατά τις εξεταστικές περιόδους Σεπτεμβρίου και Φεβρουάριου ως εξετα¬ 
στέα ύλη θεωρείται αυτή που ορίστηκε κατά την εξεταστική περίοδο Μαΐου - 
Ιουνίου του αμέσως προηγούμενου διδακτικού έτους. 

4. Το πρόγραμμα των παραπάνω εξετάσεων, που ορίζει τις ημέρες και 
ώρες προσέλευσης των μαθητών για εξέταση σε κάθε μάθημα, καταρτίζεται 
από το σύλλογο των διδασκόντων και ανακοινώνεται στους μαθητές δύο μέ¬ 
ρες πριν από την έναρξη των εξετάσεων, εκτός από την εξεταστική περίοδο 
Σεπτεμβρίου, κατά την οποία το πρόγραμμα μπορεί να ανακοινώνεται την 
αμέσως προηγούμενη ημέρα της εξέτασης. Η διάρκεια εξέτασης κάθε μαθή¬ 
ματος καθορίζεται από τον διδάσκοντα το μάθημα και δεν μπορεί να είναι 
μικρότερη από μία και μισή ή περισσότερη από δύο και μισή ώρες. 

5. Εκπαιδευτικός που απουσιάζει για οποιονδήποτε λόγο από τις παρα¬ 
πάνω εξετάσεις αναπληρώνεται από τον άλλον εκπαιδευτικό του ίδιου λυ¬ 
κείου που ορίζεται από το διευθυντή του ή, εφόσον δεν υπάρχει διαθέσιμος, 
από εκπαιδευτικό άλλου λυκείου, που ορίζεται από τον οικείο προϊστάμενο 
της διεύθυνσης ή του γραφείου Δ.Ε., σύμφωνα με τις ισχύουσες διατάξεις. 

6. Οι μαθητές κατά τάξη ή τμήμα τάξης μετά την επισήμανση των παρό¬ 
ντων και απόντων, εξετάζονται με την επίβλεψη ενός ή δύο επιτηρητών που 
ορίζονται από το διευθυντή του λυκείου. 

Τα ζητήματα υπαγορεύονται, γράφονται στον πίνακα ή δίνονται φωτοτυ- 
πημένα και οι μαθητές τα καταγράφουν σε φύλλο χαρτιού που έχει τη σφρα¬ 
γίδα του σχολείου και τη μονογραφή του διευθυντή. Στά φύλλα αυτά γράφο¬ 
νται αρό τους εξεταζόμενους οι απαντήσεις στα ζητήματα, στο τέλος των 
οποίων υπογράφει ο επιτηρητής ή οι επιτηρητές. 

Τα γραπτά δοκίμια παραδίδονται από τους επιτηρητές στον αρμόδιο για 
βαθμολόγηση εκπαιδευτικό. 

7. Μαθητής που παρευρίσκεται στην εξέταση μαθήματος και δεν παραδί- 
δει το δοκίμιο που βαθμολογείται με το βαθμό ένα (1), αφού συνταχθεί σχε¬ 
τικό πρακτικό από τον διευθυντή, τον οικείο εκπαιδευτικό και τον επιτηρητή 
ή τους επιτηρητές. 

8. Μαθητής που δολιεύεται με οποιονδήποτε τρόπο την εξέταση, εμποδί¬ 
ζει με ανυπακοή ή αταξία την ομαλή διεξαγωγή της, αναγράφει στο γραπτό 
του απρεπείς εκφράσεις, αισχρολογίες, ύβρεις, κτλ. είναι δυνατό να απο¬ 
κλείεται από την παραπέρα εξέταση στο συγκεκριμένο μάθημα ή και να 
βαθμολογείται με βαθμό ένα (1) που «αναγράφεται πάνω στο δοκίμιο του με 
σχετική σημείωση, ύστερα από απολογία του και σχετική απόφαση του των 
επιτηρητών ή οποία καταγράφεται στο βιβλίο των αποφάσεων του διευθυ¬ 
ντή του λυκείου. Αναβαθμολόγηση τέτοιου γραπτού δοκιμίου δεν επιτρέπε¬ 
ται. 

9. Ο αρμόδιος για βαθμολόγηση εκαπαιδευτικός οφείλει να παραδώσει 
στο διευθυντή του λυκείου τα γραπτά δοκίμια διορθωμένα και βαθμολογη¬ 
μένα, μέσα σε πέντε μέρες το πολύ από την ημέρα διεξαγωγής της εξέτασης 
του συγκεκριμένου μαθήματος. 

10. Μαθητές που δικαιολογημένα δεν προσέχονται σε γραπτή εξάταση 
μαθήματος ή μαθημάτων κατά το πρόγραμμα, καλούνται να εξεταστούν 
άλλη μέρα και ώρα το αργότερο μέχρι τις 30 Ιουνίου. 

'Εάν και μέχρι την ημερομηνία αυτή δεν προσέλθουν για εξέταση λόγω 
σοβαρής ασθένειας, μπορούν να προσέλθουν σε γραπτή μόνο εξέταση στα 
αντίστοιχα μαθήματα κατά την περίοδο του Σεπτεμβρίου, οπότε και εξάγε¬ 
ται γ’ αυτούς το προαγωγικό ή απολυτήριο αποτέλεσμα επίδοσης. Εάν το 
αποτέλεσμα είναι παραπεπτικό ή επαναληπτικό, ορίζεται γι’ αυτούς τους 
μαθητές από το σύλλογο των διδασκόντων νέα εξέταση εντός του Σεπτεμ¬ 
βρίου. Το ίδιο ισχύει και για τούς μαθητές, οι οποίοι, λόγω σαβαρής ασθέ¬ 
νειας, δεν προσέρχονται στην παραπεμπτική ή επεναληπτική εξέταση του 
Σεπτεμβρίου ή διαπιστωθεί ασθένειά τους κατά τη διάρκεια της εξέτασης. 

11. Μαθητές που αδικαιολόγητα δεν προσήλθαν στις γραπτές εξετάσεις 
οποιοσδήποτε περιόδου βαθμολογούνται με το βαθμό ένα (1) μετά από σύ¬ 
νταξη σχετικού πρακτικού από το σύλλογο των διδασκόντων. 

12. Μαθητής, για τον οποίο διαπιστώνεται ασθένεια χατά τη διάρκεια 
της γραπτής εξέτασης μαθήματος μπορεί, μετά από σχετική απόφαση του 
διευθυντή και του διδάσκοντος το μάθημα και.εφόσον το θέλει και ο ίδιος να 
καλείται για εξέταση σε άλλη ημέρα και ώρα το αργότερο μέχρι τις 30 Ιου¬ 
νίου. Στην περίπτωση αυτή ακυρώνεται το γραπτό δοκίμιο της αρχικής εξέ¬ 
τασης. 

13. Τυφλοί μαθητές ή μαθητές για τους οποίους ή Πρωτοβάθμια Υγειο¬ 
νομική Επιτροπή αποφαίνεται με ειδική γνωμάτευσή της ότι αδυνατούν, 
λόγω μόνιμης ή παροδικής σωματικής βλάβης, να εξετασθούν γραπτά, εξε¬ 
τάζονται προφορικά. Αν για αντικειμενικούς λόγους ή παραπάνω ειδική 
γνωμάτευση δεν μπορεί να προσκομιστεί άμεσα, τότε προσκομίζεται μέσα 
σε εύλογο χρόνο. 

Το ίδιο ισχύει και για μαθητές που προσκομίζουν ειδική διαγνωστική έκ¬ 
θεση ή βεβαίωση Ιατροπαιδωγικής υπηρεσίας ότι πάσχουν από διαταραχή 
του λόγου (δυσλεξία). Οι μαθητές της παραγράφου αυτής απαλλάσσονται 
και από τις γραπτές δοκιμασίες των τριμήνων. 

14. Κατά τις παραπεμπτικές και επαναληπτικές εξετάσεις οι μαθητές 
εξετάζονται πρώτα προφορικά και ύστερα γραπτά στην ύλη που είχε οριστεί 
ως εξεταστέα για τη γραπτή προαγωγική ή απολυτήρια εξέταση. 

Οι μαθητές αυτοί εξετάζονται από επιτροπή, την οποία αποτελούν δύο 

(2) εκπαιδευτικοί οικείας ή συγγενούς ειδικότηταν;, που ορίζει ο διευθυντής 
του'σχολείου. 

Τα θέματα αυτής της γραπτής εξέτασης σε κάθε μάθημα καταρτίζονται 
με κοινή εισήγηση των δύο εκπαιδευτικών μελών της επιτροπής και εγκρί- 
νονται από το διευθυντή του σχολείου. 

Τα γροιπτά δοκίμια των μαθητών, αμέσως μετά το τέλος των γραπτών 
εξετάσεων, παραδίδονται από τον επιτηρητή στο διευθυντή του σχολείου, ο 
οποίος ορίζει ημέρα και ώρα βαθμολόγησής τους, η οποία πραγματοποιεί- 
ται απαραίτητα στο σχολείο και μόνο. 

Τα γραπτά βαθμολογούνται από τους οικείους εκπαιδευτικούς της οι¬ 
κείας επιτροπής, χωρίς να γνωρίζει ο δεύτερος το βαθμό του πρώτου, ο 
οποίος είναι καλυμμένος και παραδίδονται στο διευθυντή. 

Τόσο κατά τη γραπτή όσα και κατά την προφορική εξέταση εξάγεται ο 
μέσος όρος της βαθμολογίας τα}ν δύο εκπαιδευτικών μελών της επιτροπής. 

Ο μέσος όρος προφορικής και γραπτής βαθμολογίας αποτελεί το βαθμό 
του μαθήματος. 

15. Μαθητές που εντάσσονται στις περιπτώσεις της παραγράφου 13 αυ¬ 
τού του άρθρου εξετάζονται μόνο μία φορά, προφορικά. 

Άρθρο 35 

θέματα γραπτών εξετάσεων και τρόπος επλογής τους. 

1. Κατά τις γραπτές προαγωγικές, απολυτήριες, παραπεμπτικές και 
επαναληπτικές εξετάσεις οι μαθητές των λυκείων εξετάζονται σε θέματα, τα 
οποία καταρτίζονται σύμφωνα με τα οριζόμενα για κάθε μάθημα στις ακό¬ 
λουθες παραγράφους. 

2. Στα τμήματα της ίδιας τάξης ενός σχολείου για το ίδιο μάθημα δίδο¬ 
νται κοινά θέματα που καταρτίζονται από τους διδάσκοντες το μάθημα σε 
συνεργασία με το διευθυντή του σχολείου. Αν σοβαρός αποχρών λόγος δεν 
επιτρέπει την επλογή κοινών θεμάτων, ο λόγος αυτός επισημαΐνεται στο 
έγγραφο που περιέχει τα θέματα και τηρείται στο αρχείο του σχολείου. 

3. Τα εκλεγόμενα θέματα πρέπει να παρέχουν τη δυνατότητα ελέγχου 
της ικανότητας των μαθητών: 

α. να αποδίδουν τις γνώσεις που έχουν Βιδοεχθεϊ, 
β. να διακρίνουν, διερευνούν και αναλύουν τα στοιχεία που συνθέτουν το 
υπό εξέταση θέμα, 

γ. να συντάσσουν απάντηση, με την οποία θα συνδυάζουν κριτικά και θα 
συνθέτουν δημιουργικά τις γνώσεις που αποκτήθηκαν. 

I. ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ ΚΑΙ ΑΞΙΟΛΟΓΗΣΗΣ 

4. Στο μάθημα της Νέας Ελληνικής Γλώσσας και Γραμματείας: 

α. Στον κλάδο τών Κειμένων Νεοελληνικής Λογοτεχνίας οι μαθητές 
απαντούνσε 3-4 ερωτήσεις από ένα διδαγμένο κείμενο, το οποίο τους δίδε¬ 
ται φωτοτυπημένο. Οι ερωτήσεις αναφέρονται στην απόδοση του νοήματος 
του κειμένου, στο χαρακτηρισμό προσώπων, στην αιτιολόγηση συναισθημά¬ 
των, κινήτρων, πράξεων, καταστάσεων κ.α., στην ιδεολογική ανάλυση φρά¬ 
σεων ή χωρίων, στην αισθητική αξιολόγηση των εκφραστικών τρόπων του 
κειμένου και στη γενικότερη λογοτεχνική αποτίμησή του. 
β. Στον κλάδο της "Εκφρασης - "Εκθεσης οι μαθητές: 
ι) απαντούν σε δύο έως τρεις ασκήσεις από αυτές που περιλαμβάνονται 
στο οικείο σχολικό βιβλίο ή παρόμοιες με αυτές και 

α) γράφουν μία έκθεση με θέμα σχετικό με εκείνα που επεξεργάστηκαν 
κατά τη διδασκαλία του μαθήματος στην τάξη, χωρίς όμως το ίδιο θέμα να 
έχει χρησιμοποιηθεί προηγουμένως για προφορική ή γραπτή εξέταση. 

5. Στο μάθημα της Αρχαίας Ελληνικής Γλώσσας και Γραμματείας: 
α. Οι μαθητές της Α' τάξης των γενικών, κλασσικών και πειραματικών 

λυκείων: 

ι) Μεταφράζουν διδαγμένο αρχαίο ελληνικό κείμενο 10-12 στίχων, 
ιι) Απαντούν σε πέντε (5) ερωτήσεις, από τις οποίες είναι δύο γραμματι¬ 


κές, δύο συντακτικές και μία ερμηνευτική. 

Καθεμιά από τις ερωτήσεις αυτές μπορεί να αναλύεται μέχρι και σε τρεις 
υποερωτήσεις. 

Η μετάφραση αξιολογείται με οκτώ (8) βαθμολογικές μονάδες, η ερμη¬ 
νευτική ερώτηση με δύο (2) και καθεμιά από τις άλλες ερωτήσεις με δύο και 
μισή (2 1 /*). ' · 

β) Οι μαθητές της Α' τάξης των Ε.Π.Λ. απαντούν: 

:) σε δύο (2) ερωτήσεις, για να διαπιστωθεί ο βαθμός κατανόησης του πε¬ 
ριεχομένου διδαγμένου κειμένου 10-12 στίχων, που αξιολογούνται με πέ¬ 
ντε (5) βαθμολογικές μονάδες συνολικά. 

α) Σε πέντε (5) ερωτήσεις, από τις οποίες δύο (2) γραμματικές, δύο (2) συ¬ 
ντακτικές και μία (1) γραμματολογική, καθεμιά από τις οποίες αξιολογεί¬ 
ται με τρεις (3) βαθμολογικές μονάδες, και μπορεί να αναλύεται μέχρι και σε 
τρεις (3) υποερωτήσεις. 

γ. Οι μαθητές της Β τάξης των ημερησίων και εσπερινών γενικών, κλα¬ 
σικών και πειραματικών λυκείων καθώς και της Γ τάξης των εσπερινών γε¬ 
νικών λυκείων: 

. ι) Μεταφράζουν διδαγμένο αρχαίο ελληνικό κείμενο 10-12 στίχων. 

ιι) Απαντούν σε τέσσερις (4) ερωτήσεις, οι οποίες υπαγορεύονται στους 
μαθητές και από τις οποίες είναι: \ 

(1) . Μία (1) πραγματολογική που αναφέρεται στο εξεταζόμενο κείμενο ή 
έργο, ή γραμματολογική που αναφέρεται στα έργα της Αρχαίας Ελληνικής 
Γραμματείας τα οποία διδάκτηκαν στην τάξη αυτή σύμφωνα με το αναλυ¬ 
τικό πρόγραμμα. 

(2) . Μία (1) γραμματική, η οποία μπορεί να αναλύεται μέχρι και σε τρεις 

(3) υποερωτήσεις. 

(3) . Μία (1) συντακτική, που μπορεί να αναλύεται μέχρι και σε τρεις υπο- 
ερωτήσεις. 

(4) . Μία (1) ερμηνευτική που αναφέρεται στα πρόσωπα, στις ιδέες ή στην 
αισθητική του κειμένου. 

Η μετάφραση αξιολογείται με οκτώ (8) βαθμολογικές μονάδες και καθε¬ 
μιά ερώτηση με τρεις (3). 

δ. Οι μαθητές της Β' τάξης των Ε.Π.Λ. εξετάζονται: 
ι) Στα μεταφρασμένα αρχαία ελληνικά κείμενα: 

(1) . Συντάσσουν περίληψη τμήματος μισής έως μιάμισης σελίδας κειμέ¬ 
νου από το βιβλίο «Ανθολόγιο Αρχαίας Ελληνικής Λογοτεχνίας», το οποίο 
δίδεται φωτοτυπημένο, με τις ενδείξεις συγγραφέα, αρχής και τέλους του 
τμήματος, σελίδας ή σελίδων του βιβλίου κτλ., οι οποίες και μεταφέρονται 
από το μαθητή στο γραπτό δοκίμιό του. 

Στην περίληψη αυτή ο μαθητής επισημαίνει το νοηματικό πυρήνα του 
κειμένου και συνοψίζει τα κυριότερα στοιχεία (εντυπώσεις, κρίσεις, συγκρί¬ 
σεις, επιχειρήματα, εικόνες, διαπιστώσεις κτλ.). 

(2) . Αναπτύσσουν ένα θέμα αντίστοιχο προς τα «Θέματα για εργασία και 
συζήτηση», το οποίο δίδεται φωτοτυπημένο ή αναγράφεται στον,πίνακα 
όπως είναι διατυπωμένο στο σχολικό βιβλίο ή ελαφρά τροποποιημένο. 

(3) . Απαντούν σε δύο (2) ερωτήσεις, που αναφέρονται στο τμήμα του εξε- 
ταζομένου κειμένου, από τις οποίες η μια είναι αρχαιογνωστικού περιεχομέ¬ 
νου και αναφέρεται στη ζωή, στους θεσμούς και στον πολιτισμό του αρχαίου 
ελληνικού κόσμου, ενώ η άλλη είναι ερμηνευτική και αναφέρεται στα πρό¬ 
σωπα ή τις ιδέες του κειμένου αυτού. 

Καθένα από τα παραπάνω ζητούμενα αξιολογείται με πέντε (5) βαθμο¬ 
λογικές μονάδες. 

ιι) Στα Αρχαία Ελληνικά: 

1. Μεταφράζουν 6-8 στίχους διδαγμένου πεζού αρχαίου ελληνικού κει¬ 
μένου, από το σχολικό βιβλίο «Αρχαία Ελληνική Γλώσσα». 

2. Απαντούν σε δύο (2) ερωτήσεις, από το εξεταζόμενο κείμενο από τις 
οποίες η μία είναι γραμματική-λεξιλογική και η άλλη συντακτική. 

Κάθε ερώτηση μπορεί να αναλύεται σε δύο ή τρία επιμέρους ερωτήματα. 

3. Μεταφράζουν 6-8 στίχους διδαγμένου κειμένου από τα ερμηνευόμενα 
στην τάξη αυτή κείμενά της αρχαίας ελληνικής γραμματείας (τουΠλάτωνα, 
του Σοφοκλή ή του θουκιδϊδη). 

4. Απαντούν σε δύο (2) ερωτήσεις από το εξεταζόμενο κείμενο της προη¬ 
γούμενης παραγράφου, από τις οποίες η μία είναι ερμηνευτική (θέσεις, 
ιδέες, συναισθήματα, πρόσωπα, κίνητρα και συνέπειες ενεργειών, αισθητική 
του κειμένου), ενώ η άλλη είναι γραμματολογική σχετική με οποιονδήποτε 
από τους τρεις συγγραφείς που αναφέρονται στο προηγούμενο εδάφιο 3. 
Κάθε ερώτηση μπορεί να αναλύεται σε δύο ή τρία επιμέρους ερωτήματα. 

Κάθε μετάφραση αξιολογείται με τέσσερις (4) βαθμολογικές μονάδες και 
καθεμιά από τις ερωτήσεις με τρεις (3). 

ε. Οι μαθητές της τελευταίας τάξης όλων των τύπων λυκείου: 
α. Μεταφράζουν στη νεοελληνική γλώσσα 10-12 στίχους διδαγμένου 
στην τάξη αρχαίου ελληνικού κειμένου. 

β. Μεταφράζουν στη νεοελληνική γλώσσα 10-12 στίχους αδίδαχτου πε¬ 
ζού αρχαίου ελληνικού κειμένου της αττικής διαλέκτου. 

γ) Πραγματεύονται τέσσερις (4) παρατηρήσεις, από τις οποίες οι δύο 
αναφέρονται στο διδαγμένο κείμενο. 

Ειδικότερα η μία αναφέρεται στις ιδέες ή τα πρόσωπα του έργου, από το 

οκοίο προέρχεται το εξεταζόμενο κείμενο, ενώ η άλλη είναι γραμματολογι¬ 
κού περιεχομένου και αναφέρεται στο έργο από το οποίο προέρχεται το εξε¬ 
ταζόμενο κείμενο ή και σε άλλο από τα εξεταζόμενα κείμενα. 

Οι άλλες δύο παρατηρήσεις αναφέρονται στο αδίδαχτο κείμενο και είναι η 
μία γραμματική και η άλλη συντακτική. 

Κάθε μετάφραση αξιολογείται με έξι (6) βαθμολογικές μονάδες και κάθε 
απάντηση με δύο (2). 

Τα κείμενα των αρχαίων ελληνικών που δίδονται για μετάφραση σε όλες 
τις τόιξεις αναγράφονται στον πίνακα ή δίδονται φωτοτυπημένα ή πολυγρα- 
φημμένα. Στην πρώτη περίπτωση μεταφέρονται από τους μαθητές στο γρα¬ 
πτό τους δοκίμιο, ενώ στις άλλες επισυνάπτονται και αποτελούν μέρος του 
γραπτού δοκιμίου. Επίσης, εφόσον υπάρχει δυνατότητα, μπορεί και οι ερω¬ 
τήσεις να δίδονται φωτοτυπημένες ή πολυγραφημένες μαζί με το κείμενο 
και οι μαθητές να γράφουν τις απαντήσεις τους επάνω στο φύλλο της φωτο¬ 
τυπίας, που φέρει την υπογραφή του διευθυντή και τη σφραγίδα του σχο¬ 
λείου και αποτελεί μέρος του γραπτού δοκιμίου. 

6. Στο μάθημα των Μαθηματικών οι μαθητές πραγματεύονται ένα από 
δύο διδαγμένα θέματα θεωρίας και λύνουν δύο από τρεις ασκήσεις ή προ¬ 
βλήματα που βασίζονται στην ύλη που έχουν διδαχθεί. Κάθε θέμα θεωρίας 
μπορεί να αποτελείται από τρία το πολύ ερωτήματα από την ευρύτερη πε¬ 
ριοχή ενός κεφαλαίου της εξεταστέας ύλης. Η απάντηση στο θέμα της θεω¬ 
ρίας και η λύση καθεμιάις άσκησης ή προβλήματος βαθμολογούνται ισό¬ 
τιμα. 

7. Στα μαθήματα της Φυσικής και της Χημείου; οι μαθητές: 

\ α. Απαντούν σε δύο από τα τρία θέματα θεωρίας που λαμβάνονται από τη 
διδοιγμένη στην τάξη ύλη. Κάθε θέμα θεωρίας μπορεί να περιλαμβάνει δύο 
ή τρεις ερωτήσεις από την ευρύτερη περιοχή ενός κεφαλαίου της εξεταστέας 
ύλης. 

β. Λύνουν μια από δύο ασκήσεις, που βασίζονται στην ύλη που έχουν δι¬ 
δαχθεί. Κάθε απάντηση στα θέματα θεωρίοις και η λύση της άσκησης βαθ¬ 
μολογούνται ισότιμα. 

8. Στο* μάθημα της Ξένης Γλώσσας οι μαθητές: 

α. Αποιντούν σε τέσσερις ερωτήσεις, με τις οποίες ελέγχεται η κατανόηση 
του περιεχομένου εξεταζομένου κειμένου 120-150 λέξεων, το οποίο λαμ- 
βάνετοιι από τα διδαγμένα στην τάξη κείμενα και δίδεται φωτοτυπημένο ή 
αναγράφεται στον πίνακα. 

β. Απαντούν σε τέσσερις παρατηρήσεις γραμματικές και συντακτικές, 
που λαμβάνονται από το εξεταζόμενο κείμενο ή κατασκευάζονται. Κάθε πα¬ 
ρατήρηση αναφέρεται σε ιδιαίτερο γραμματικό ή συντακτικό φαινόμενο, 
μπορεί να αναλύεται σε 2-3 ερωτήσεις που ζητούν: μεταβολή χρόνων των 
ρημάτων, συμπλήρωση υποθετικών λόγων, μετατροπή ενεργητικών προ¬ 
τάσεων σε παθητικές και αντίστροφα και ευθέως λόγου σε πλάγιο και αντί¬ 
στροφα κτλ. Πάντοτε τα εξεταζόμενα φαινόμενα δίδονται σε άρτιες προτά¬ 
σεις. , 

Οι ερωτήσεις και οι παρατηρήσεις δίδονται στους μαθητές φωτοτυπημέ¬ 
νες ή αναγράφονται στον πίνακα και διατυπώνονται στην εξεταζόμενη ξένη 
γλώσσα, στην οποία είναι υποχρεωμένοι και οι μαθητές να διατυπώσουν τις 
απαντήσεις τους. 

γ) Αναπτύσσουν με συντομία στην ξένη γλώσσα ένα θέμα έκθεσης από τα 
προβλεπόμενα από το αναλυτικό πρόγραμμα. Η έκθεση αυτή βαθμολογεί¬ 
ται κυρίως ως προς το γλωσικό στοιχείο. 

Από τα παραπάνω στοιχεία βαθμολογούνται οι ερωτήσεις και οι παρατη¬ 
ρήσεις με δύο (2) μονάδες η καθεμιά και η έκθεση με τέσσερις (4) μονάδες. 

9. Στο μάθημα των Λατινικών οι μαθητές: 

α. Μεταφράζουν 10-12 στίχους διδαγμένου στην τάξη λατινικού κειμέ¬ 
νου, το οποίο αναγράφεταιστον πίνακα ή δίδεται φωτοτυπημένο. 

β. Απαντούν σε τέσσερις (4) ερωτήσεις που λαμβάνονται από το εξεταζό¬ 
μενο κείμενο και από τις οποίες η μία είναι συντακτική και οι άλλες τρεις' 
γραμματικές. 

Η μετάφραση του κειμένου αξιολογείται με οκτώ (8) βαθμολογικές μο¬ 
νάδες και κάθε απάντηση στις παρατηρήσεις με τρεις (3). 

10. Στο μάθημα των Καλλιτεχνικών οι μαθητές σχεδιάζουν ή ιχνογρα¬ 
φούν ένα αντικείμενο ή θέμα ανάλογο με εκείνα τα οποία διδάχθηκαν στην 
τάξη. 

11. Σε όλα τα άλλα μαθήματα που εξετάζονται γραπτώς οι μαθητές 
απαντούν σε πέντε (5) από οκτώ (8) ερωτήσεις που τους δίδονται και προέρ¬ 
χονται από διαφορετικά κεφάλαια της διδαγμένης ύλης. Οι απαντήσεις στις 
ερωτήσεις αυτές βαθμολογούνται ισότιμα. 

11. ΜΑΘΗΜΑΤΑ ΕΙΔΙΚΟΤΗΤΑΣ 

12. Τα μαθήματα ειδικότητας όλων των τάξεων Ε.Π.Λ. και ΤΕΛ κατα- 
νέμονται σε τέσσερις (4) ομάδες, ανάλογα με το χαρακτήρα και το περιεχό¬ 
μενό τους. Τα μαθήματα που ανήκουν στην ίδια ομάδα καθορίζονται από τη 
Διεύθυνση Σπουδών Δ.Ε. 

Οι τέσσερις ομάδες μαθημάτων ειδικότητας αποτελούνται από μαθήματα: 

1) Με θεωρητικό περιεχόμενο 

2) Με εργαστηριακό περιεχόμενο 

'3) Με θεωρητικό και εργαστηριακό περιεχόμενο 


4) Με ειδικό περιεχόμενο 

ί) Στα μαδήματα της 1ης ομάδας δίνονται 6 θέματα για να απαντήσουν 
οι μαθητές στα τέσσερα (4). 

Κάθε θέμα μπορεί να αποτελείται από μία μέχρι τρεις ερωτήσεις και 
αξιολογείτο» με πέντε (5) βαθμολογικές μονάδες. 

ϋ) Στα μαθήματα της 2ης ομάδας 

Δίδεται στους μαθητές επίσημο φύλλο έργου (Φ.Ε.), το οποίο αποτελείται 
από τρία (3) μέρη. 

Το Φ.Ε. μπορεί να είνοα διαφορετικό για κάθε ομάδα μαθητών ή μαθητή, 
αλλά της ίδιας στάθμης. 

Στο Α’ μέρος δίδονται 10 ερωτήσεις, από τα πλέον αντιπροσωπευτικά 
πειράματα που πραγματοποίησε ο μαθητής τη σχολική χρονιά, με τις 
οποίες αξιολογείται το επίπεδο κατανόησης από το μαθητή των γνώσεων 
γενικού εργαστηριακού χαρακτήρα. 

Αυτό το μέρος της εξέτασης συμμετέχει σε ποσοστό 20% (συντελ. 0,2) 
στην τελική βαθμολογία. 

■ Στο Β' μέρος δίδονται ερωτήσεις σχετικές με τη θεωρία της εργαστηρια¬ 
κής άσκησης ή έργου που θα πραγματοποιήσει ο μαθητής, και μπορεί να 
έχει τη μορφή τεστ. Οι ερωτήσεις επιλέγονται μετά από συνεργασία του ερ¬ 
γαστηριακού εκπαιδευτικού με τον ή τους εκπαιδευτικούς του αντίστοιχου 
θεωρητικού μαθήματος. 

Αυτό το μέρος της εξέτασης συμμετέχει σε ποσοστό 20% (συντελ. 0,2) 
στην τελική βαθμολογία. 

Στο Γ' μέρος δίνονται οι απαραίτητες οδηγίες για την πραγματοποίηση 
της εργαστηριακής άσκησης ή έργου και υπάρχει χώρος για να γραφούν 
από το μαθητή τα αποτελέσματα της άσκησης (μετρήσεις, καμπύλες, συ¬ 
μπεράσματα κτλ). 

Αυτό το μέρος της εξέτασης συμμετέχει σε ποσοστό 60% (συντελ. 0,6) 
στην τελική βαθμολογία. 

Κατά την παράδοση του Φ.Ε. ή την παρουσίαση της άσκησης και του 
Φ.Ε., ο μαθητής παραδίδει και την εργαστηριακή δουλειά που πραγματο¬ 
ποίησε σε όλη τη σχολική χρονιά, η οποία και συνεκτιμάται στην τελική 
βαθμολογία. 

Οι εξετάσεις σε μαθήματα με εργαστηριακό περιεχόμενο γίνονται από 
τριμελή επιτροπή που αποτελείται από δύο εργαστηριακούς εκπαιδευτι¬ 
κούς, από αυτούς που διδάσκουν το μάθημα, και έναν εκπαιδευτικό θεωρη¬ 
τικού μαθήματος ειδικότητας σχετικής με το περιεχόμενο του εργαστηρια¬ 
κού μαθήματος. 

Ο μέσος όρος της βαθμολογίας όλων των μελών της επιτροπής αποτελεί 
το βαθμό στο μάθημα. 

ιιι) Στα μαθήματα της 3ης Ομάδας οι μαθητές εξετάζονται: 

ν' 

α) Όπως στα θεωρητικά μαθήματα της 1ης ομάδας. 

β) Όπως στα εργαστηριακά μαθήματα της 2ης ομάδας. 

* 

Η τελική βαθμολογία είναι ο Μ.Ο. των βαθμών των εξετάσεων (α) και 

(β)·· 

ΐν) Στα μαθήματα ειδικού περιεχομένου η τελική εξέταση καθορίζεται ει¬ 
δικά για κάθε μάθημα από τον ή τους διδάσκοντες σε συνεργασία με το διευ¬ 
θυντή του σχολείου και σύμφωνα με την ειδική διδακτική που ακολουθή¬ 
θηκε κατά το αντίστοιχο σχολικό έτος. 

Άρθρο 36 

Εξαγωγή βαθμού ετήσιας επίδοσης 

1. Ως βαθμός της ετήσιας επίδοσης κάθε μαθητή σε κάθε μάθημα ή 
κλάδο μαθήματος λογίζεται το πέμπτο του αθροίσματος που προκύπτει από 
την πρόσθεση των τριών τριμηνιαίων βαθμών και του διπλάσιου του βαθ¬ 
μού της γραπτής προαγωγικής ή απολυτήριας εξέτασης. 

Ο μέσος όρος των βαθμών των κλάδων ενός μαθήματος αποτελεί το γε¬ 
νικό βαθμό επίδοσης στο μάθημα. 

2. Στα μαθήματα, για τα οποία δεν προβλέπεται γραπτή προαγωγική ή 
απολυτήρια εξέταση, ως βαθμός ετήσιας επίδοσης λογίζεται το τρίτο του 
αθροίσματος των τριών τριμηνιαίων βαθμών. 

3. Σε περίπτωση που για οποιοδήποτε λόγο λείπει ο ένας από τους τρεις 
βαθμούς των τριμήνων, αυτός αναπληρώνεται από το ημιάθροισμα των δύο 
άλλων τριμηνιαίων βαθμών. 

4. Στην περίπτωση που για οποιοδήποτε λόγο λείπουν δύο από τους τρεις 
τριμηνιαίους βαθμούς, κατά την εξαγωγή του βαθμού ετήσιας επίδοσης του 
μαθητή στο μάθημα αυτό ο βαθμός που υπάρχει, αναπληρώνει τους βαθ¬ 
μούς που λείπουν. 

5. Στην όλως εξαιρετική περίπτωση που δεν κατατέθηκε τριμηνιαίος 
βαθμός σε κάποιο μάθημα χωρίς υπαιτιότητα του μαθητή, ως βαθμός ετή¬ 
σιας επίδοσής του στο μάθημα αυτό λογίζεται ο βαθμός της γραπτής προα¬ 
γωγικής ή απολυτήριος εξέτασής του. 

6. Όταν σε τμήμα τάξης ή τάξη διακοπεί η διδασκαλία μαθήματος για 
οποιοδήποτε λόγο κατά το τελευταίο τρίμηνο, στο μάθημα αυτό διενεργεί- 
ται γραπτή προαγωγική ή απολυτήρια εξέταση. Σε περίπτωση όμως που η 
διακοπή αυτή συμβεί κατά τη διάρκεια του πρώτου ή του δεύτερου τριμή¬ 
νου, δε διενεργείται γραπτή προαγωγική ή απολυτήρια εξέταση και δεν εξά¬ 
γεται βαθμός ετήσιας επίδοσης στο μάθημα αυτό. 

7. Δεν υπολογίζεται η προφορική βαθμολογία μαθητή σε κάποιο μά¬ 
θημα, στην περίπτωσή που αυτός μετεγγράφεται σε σχολείο, στο οποίο τυ¬ 
χόν δε διδάσκεται το μάθημα αυτό. 

8. Ο γενικός βαθμός προαγωγής για τους μαθητές των Α και Β τάξεων 
ημερήσιων λυκείων και των Α, Β και Γ τάξεων εσπερινών λυκείων και ο γε¬ 
νικός βαθμός απόλυσης των μαθητών της τελευταίας τάξεως λυκείου προ¬ 
κύπτει, αν το άθροισμα των βαθμών ετήσιας επίδοσής τους σε όλα τα μαθή¬ 
ματα διαιρεθεί με τον αριθμό του συνόλου των μαθημάτων αυτών. 

9. Κατά τις παραπεμπτικές και επαναληπτικές εξετάσεις βαθμό ετήσιας 
επίδοσης το της προφορικής βαθμολογίας του σε κάθε εξεταζόμενο μάθημα, 
με την επιφύλαξη της παραγράφου 15 του άρθρου 34 αυτού του Π.Δ/τος. 

Άρθρο 37 

Έκδοση αποτελεσμάτων 

1. Μετά τη λήξη των κάθε είδους εξετάσεων και με βάση τα καταχωρι¬ 
σμένα βαθμολογικά στοιχεία των μαθητών, ο διευθυντής κάθε λυκείου προ¬ 
βαίνει στην εξαγωγή των αποτελεσμάτων της ετήσιας επίδοσης των μαθη¬ 
τών επικουρούμενος από το σύλλογο των διδασκόντων ή, σε εξαιρετικές πε¬ 
ριπτώσεις, από καθηγητές του λυκείου που ορίζει ο ίδιος. 

2. Μαθητής λυκείου προάγεται ή απολύεται: 

α) Όταν σε κάθε μάθημα που διδάσκεται στην αντίστοιχη τάξη έχει 
βαθμό ετήσιας επίδοσης τουλάχιστον δέκα (10) και 

β) 'Οταν σε ένα ή δύο μαθήματα υστερεί και ο μέσος όρος όλων των γρα¬ 
πτούς εξεταζομένων μαθημάτων είναι τουλάχιστον δεκατρία (13) πλήρες. 

Ειδικότερα για τους μουσουλμάνους Έλληνες μαθητές απαιτείται μέσος 
όρος τουλάχιστον πλήρες δέκα (10). 

3. Μαθητής λυκείου που σε ένα (1) ή δύο (2) μαθήματα υστερεί και δεν 
πληρεί τις προϋποθέσεις της προηγούμενης παραγράφου ή υστερεί σε τρία 
(3) ή περισσότερα μαθήματα παραπέμπεται σε επανεξέταση κατά Σεπτέμ¬ 
βριο στα μαθήματα αυτά. 

4. Κατά τις παραπεμπτικές εξετάσεις του Σεπτεμβρίου οι μαθητές προά- 
γονται ή απολύονται, εφόσον εμπίπτουν στις διατάξεις της παραγράφου 2 
του άρθρου αυτού. Διαφορετικά, οι μεν μαθητές των Α' και Β' τάξεων ημε¬ 
ρησίων λυκείων και των Α', Β' και Γ" τάξεων εσπερινών λυκείων υποχρεού- 
νται να επαναλάβουν τη φοίτηση στην ίδια τάξη, ενώ οι μαθητές της τελευ¬ 
ταίας τάξης λυκείου δεν επαναλαμβάνουν τη φοίτηση, αλλά μπορούν να 
προσέρχονται σε επαναληπτική εξέταση κατά τις προβλεπόμενες περιόδους 
στα μαθήματα στα οποία υστέρησαν και μέχρι την απόλυσή τους, μετά από 
σχετική έγγραφη δήλωση των γονέων ή κηδεμόνων τους. 

Άρθρο 38 
Αναβαθμολόγηση 

1. Μέσα σε τρεις (3) εργάσιμες ημέρες από την έκδοση των αποτελεσμά¬ 
των κάθε εξεταστικής περιόδου, οι κηδεμόνες των μαθητών μπορούν να ζη¬ 
τήσουν την αναβαθμολόγηση ενός ή περισσότερων γραπτών δοκιμίων τους, 
υποβάλλοντας σχετική αίτηση στο σχολείο φοίτησής τους μαζί με το προ- 
βλεπόμενο κάθε φορά παράβολο. 

2. Οι διευθυντές των παραπάνω σχολείων διαβιβάζουν τα προς αναβαθ¬ 


μολόγηση γραπτά, με καλυμμένα τα στοιχεία των μαθητών και του βαθμού 
αξιολόγησης, στη διεύθυνση ή το γραφείο Δ.Ε. στο οποίο υπάγονται, όπου 
και συγκροτείται από τον οικείο προϊστάμενο επιτροπή αναβαθμολόγησης 
αποτελουμένη από εκπαιδευτικούς με βαθμό Α που υπηρετούν σε σχολεία 
της δικαιοδοσίας του. Στην επιτροπή αυτή συμμετέχουν τουλάχιστον δύο 
εκπαιδευτικοί αντίστοιχης ή, σε εξαιρετικές περιπτώσεις, συναφούς ειδικό¬ 
τητας προς το μάθημα του οποίου γραπτά δοκίμια αναβαθμολογούνται και 
με αναλογία δύο εκπαιδευτικών προς εκατόν πενήντα (150) αναβαθμολο- 
γούμενα γραπτά κατ’ ανώτατο όριο. 

Πρόεδρος της επιτροπής είναι ο οικείος προϊστάμενος της διεύθυνσης ή 
του γραφείου Δ.Ε. ή ορίζονται από αυτόν ένας από τους προϊσταμένους των 
τμημάτων εκπαιδευτικών θεμάτων ή ένα από τα μέλη της επιτροπής. 

Σε περίπτωση που ο συνολικός αριθμός των προς αναβαθμολόγηση γρα¬ 
πτών είναι πάνω από εκατόν πενήντα (150) ορίζεται ως γραμματέας της 
επιτροπής εκπαιδευτικός ή διοικητικός υπάλληλος που υπηρετεί στην οικεία 
6/νση ή γραφείο Δ.Ε. 

3. Όταν τα προς αναβαθμολόγηση γραπτά δοκίμια που υποβάλλονται σε 
γραφείο Δ.Ε. είναι λιγότερο από είκοσι πέντε (25) σε κάποιο μάθημα στέλ¬ 
νονται στη διεύθυνση Δ.Ε., στην οποία το γραφείο υπάγεται διοικητικά, 
προκειμένου τα δοκίμια αυτά να αξιολογηθούν από την επιτροπή αναβαθμο¬ 
λόγησης της διεύθυνσης. 

4. Κάθε δοκίμιο αναβαθμολογείται από δύο εκπαιδευτικούς και καθέ¬ 
νας αναγράφει πάνω σ’ αυτό το βαθμό με τον οποίο το αξιολογεί. 

Ο βαθμός του πρώτου αναβαθμολογητή καλύπτεται με αδιαφανές χαρτί. 
Το ημιάθροισμα των δύο βαθμών αποτελεί την τελική βαθμολόγηση του 
αναβαθμολογούμενου δοκιμίου. 

Αν μεταξύ των δύο βαθμών του προηγούμενου εδαφίου υπάρχει διαφορά 
ίση ή μεγαλύτερη από τρεις (3) βαθμολογικές μονάδες για την τελική βαθ¬ 
μολογία του δοκιμίου αποφαίνεται ο σχολικός σύμβουλος της οικείας ειδι¬ 
κότητας, στον οποίο διαβιβάζεται το δικίμιο αυτό από τη διεύθυνση ή το 
γραφείο Δ.Ε. 

5. Αντίγραφο πρακτικό με την οριστική βαθμολογία των γραπτών που 
αναβαθμολογήθηκαν στέλνεται στα λύκεια, από όπου προήλθαν τα προς 
αναβαθμολόγηση γραπτά, και εξάγεται, νέο αποτέλεσμα μόνο στην περί¬ 
πτωση που ο βαθμός της αναβαθμολόγησης του γραπτού δοκιμιού είναι με¬ 
γαλύτερος από το βαθμό με τον οποίο το δοκίμιο είχε αρχικά βαθμολογηθεί 
από τον οικείο εκπαιδευτικό. 

6. Σε περίπτωση που διευθυντής λυκείου ή ο οικείος σχολικός σύμβουλος 
διαπιστώσει τεκμιριωμένα κακή βαθμολόγηση-ενός ή περισσοτέρων γρα¬ 
πτών δοκιμίων μαθητών του σχολείου του, μπορεί, μέσα στην ίδια προθε¬ 
σμία που ορίζεται από την παρ. 1 αυτού τουάρθρου να ζητήσει εγγράφως 
από την οικεία διεύθυνση ή το γραφείο Δ.Ε. την αναβαθμολόγη τους, οπότε 
η επιτροπή της παραγράφου 2 αυτού του άρθρου αποφαίνεται οριστικά για 
την τάική βαθμολογία και αυτών των γραπτών δοκιμίων. 

7. Με κοινή απόφαση των Υπουργών Εθνικής Παιδείας και Θρήσκευμά-·. 1 
των και Οκονομικών καθορίζονται οι αποζημιώσεις των μελών των παρα¬ 
πάνω επιτροπών. 

Άρθρο 39. · 

Διαγνωστικές δοκιμασίες. 

Ύστερα από πρόταση του Παιδαγωγικού Ινστιτούτου μπορούν να διορ- 
γανώνονται κατά διευθύνσεις και γραφεία Δ.Ε. η και ομάδες σχολείων δια¬ 
γνωστικές γραπτές δοκιμασίες για τη διαπίστωση της επίτευξης των στό¬ 
χων του αναλυτικού προγράμίματος και των διδακτικών βιβλίων. 

ΚΕΦΑΛΑΙΟ I 
ΕΙΔΙΚΕΣ ΡΥΘΜΙΣΕΙΣ 
Άρθρο 40 

Μαθητές από σχολεία της αλλοδαπής 

1. Μαθητές, κάτοχοι ενδεικτικού ή αποδεικτικού σπουδών ή άλλου σχε¬ 
τικού αποδεικτικού στοιχείου της μαθητικής κατάστασής τους, ξένου σχο¬ 
λείου που λειτουργεί στο εξωτερικό και είναι αντίστοιχο προς τα λύκεια που 
λειτουργούν στην Ελλάδα, εγγράφονται χωρίς κατατακτήρια εξέταση οπο¬ 
τεδήποτε κατά τη διάρκεια του διδακτικού έτους σε αντίστοιχη τάξη των 
δημοσίων ή ιδιωτικών λυκείων της Ελλάδας. Η τάξη αυτή καθορίζεται από 
τον οικείο προϊστάμενο δ/νσης ή γραφείου Δ.Ε. 

2. Οι μαθητές της προηγούμενης παραγράφου που φοίτησαν επί δύο του¬ 
λάχιστον συνεχή έτη σε σχολείο του εξωτερικού, πριν από την εγγραφή τους 
σε λύκειο της Ελλάδας, κατά το πρώτο έτος της φοίτησής τους στο ελληνικό 
σχολείο δε βαθμολογούνται στα· μαθήματα της Αρχαίας Ελληνικής Γλώσ¬ 
σας και Γραμματείας και της Νέας Ελληνικής Γλώσσας και Γραμματείας, 
ενώ στα υπόλοιπα μαθήματα εξετάζονται προφορικά με βαθμολογική βάση 
το οκτώ (8). Οι μαθητές αυτοί κατά το δεύτερο έτος της φοίτησής τους σε 
ελληνικό λύκειο εξετάζονται προφορικά στα μαθήματα της Αρχαίας Ελληνι¬ 
κής Γλώσσας και Γραμματείας και της Νέας Ελληνικής γλώσσας και 

Γραμματείας με βαθμολογική βάση τα οχτώ (8) χαι γραπτά στα υπόλοιπα 
μαθήματα με βαθμολογική βάση το δέκα (10). 

Για τους μαθητές αυτούς όπου προβλέπεται, δε γίνεται προφορική εξέ¬ 
ταση σε υποχατάσταση της γραπτής, αλλά αυτοί προάγονται ή απολύονται 
με βάση την προφορική βαθμολογία των τριμήνων. 

3. Οι μαθητές της παραγράφου 1 του άρθρου αυτού, που φοίτησαν σε 
ξένο σχολείο του εξωτεριχού αντίστοιχο προς τα σχολεία Δ.Ε. που λειτουρ¬ 
γούν στην Ελλάδα, μόνο χατά το προηγούμενο από την εγγραφή τους σε λύ¬ 
κειο σχολικό έτος, κατά το πρώτο έτος της φοίτησης τους στο ελληνικό σχο¬ 
λείο εξετάζονται προφορικά με βαθμολογική βάση το οκτώ (8) στα μαθή¬ 
ματα της Αρχαίας Ελληνικής Γλώσσας και Γραμματείας χαι της Νέας Ελ¬ 
ληνικής Γλώσσας χαι Γραμματείας χαι γραπτά με βαθμολογική βάση το 
δέκα (10) στα υπόλοιπα μαθήματα. 

4. Οι μαθητές της παραγράφου 2 του άρθρου αυτού μετά το δεύτερο έτος 
φοίτησής τους στο ελληνιχό σχολείο και οι μαθητές της παραγράφου 3 του 
άρθρου αυτού μετά το πρώτο έτος φοίτησής τους στο ελληνιχό σχολείο εξα- 
τάζονται και βαθμολογούνται όπως και οι άλλοι μαθητές της ημεδαπής. 

5. Οι μαθητές που εμπίπτουν στις διατάξεις των παραγράφων 1,2 και 3 
του άρθρου αυτού χαι φοιτούν σε Ελληνιχό Λύχειο προάγονται ή απολύο¬ 
νται, παραπέμπονται ή επαναλαμβάνουν τη φοίτηση σύφμωνα με τις διατά¬ 
ξεις του άρθρου 37 αυτού του προεδρικού διατάγματος με την επιφύλαξη: 

α) Των παραγράφων 2 χαι 3 αυτού του άρθρου και 

β) "Οτι, ειδικά για τους μαθητές που εμπίπτουν στις διατάξεις της παρα¬ 
γράφου 2 αυτού του άρθρου, το βαθμολογικό όριο πλήρες 13 που ορίζεται 
από την παράιγραφο 2 του άρθρου 37 αυτού του Π.Δ. μειώνεται κατά δύο 
μονάδες (δηλαδή γίνεται πλήρες 11) και για όσους εμπίπτουν στις διατάξεις 
της παραγράφου 3 αυτού του άρθρου μειώνεται κατά μία μονάδα (δηλαδή 
γίνεται 12). 

Εξαιρετικά και μόνο για τους αλλοδαπούς μαθητές κατά τα δύο πρώτα 
έτη φοίτησής τους σε ελληνιχό σχολείο της ημεδαπής το βαθμολογιχό όριο 
πλήρες 13 μειώνεται σε πλήρες δέκα (10). 

Άρθρο 41 

Εξάιταση για λήψη ελληνικού τίτλου σπουδών. 

1. Μαθητές που έχουν απολυτήριο ξένου σχολείου Δ.Ε. που λειτουργεί 
στην αλλοδαπή κοα που είναι αντίστοιχο προς τα γενιχά λύκεια της ημεδα¬ 
πής, προχειμένου να λάβουν αντίστοιχο απολυτήριο τίτλο ελληνικού γενιχού 
λυκείου, μπορούν να προσέλθουν σε απολυτήρια εξέταση οποτεδήποτε εντός 
του διδακτικού έτους στο πλησιέστερο στον τόπο της μόνιμης χατοιχίοις 
τους δημόσιο γενιχό λύχειο της ημεδαπής, που καθορίζεται με απόφαση του 
προϊσταμένου της οικείας διεύθυνσης ή τον γραφείου Δ.Ε. 

Τέτοια εξέταση μπορεί να γίνει και σε αναγνωρισμένο ελληνικό λύκειο 
της αλλοδαπής που καθορίζεται με απόφαση του οιχείου συμβούλου εκπαί¬ 
δευσης, της οικείας προΐσταμένης διπλωματικής αρχής η της διεύθυνσης 
Ελληνοπαίδων Εξωτεριχού του Τπ. Ε.Π.Θ. 

2. Οι μαθητές της προηγούμενης παραγράφου εξετάζονται μόνο γραπτά 
στη διδαχτέα ύλη του σχολικού έτους κατά το οποίο διεξάγεται η εξέταση 
και στα αχόλουθα, κατά περίπτωση, μαθήματα: 

α) Σε όλα τα μαθήματα, με βαθμολογική βάση το δέκα (10), εάν έχουν 
φοιτήσει σε αντίστοιχο ξένο σχολείο της αλλοδαπής μόνο στην τελευταία 
τάξη. 

β) Σε όλα τα μαθήματο:, ε βαθμολογική βάση το οχτώ (8) στην Αρχαία 
και Νέα Ελληνική Γλωσσά χαι Γραμματεία χαι βαθμολογική βάση το δέκα 
(10) στα υπόλοιπα, εάν έχουν φοιτήσει σε αντίστοιχο ξένο σχολείο της αλλο¬ 
δαπής στις δύο μόνο τελευταίες τάξεις. 

γ) Στα μαθήματα Νέα Ελληνική Γλώσσα χαι Γραμματεία με βαθμολο¬ 
γική βάση το οκτώ (8), και Ιστορία, Μαθηματικά (της 4ης Δέσμης) και Φυ¬ 
σική με βαθμολογική βάση το δέκα (10), εάν έχουν φοιτήσει σε αντίστοιχο 
ξένο σχολείο της αλλοδαπής σε περισσότερες των δύο τελευταίων τάξεις. 

3. Οι μαθητές θεωρούνται επιτυχόντες στις εξετάσεις, εάν από τη βαθμο¬ 
λογία τους εξάγεται, με βάση τις κείμενες για τις απολυτήριες εξετάσεις 
διατάξεις, προαγωγικό αποτέλεσμα, οπότε και χορηγείται σ’ αυτούς απολυ¬ 
τήριος τίτλος σπουδών του σχολείου στο οποίο διενεργούνται οι εξετάσεις. 
Για τους μαθητές αυτούς δεν ισχύουν οι περιπτώσεις παραπομπής σε επανα¬ 
ληπτικές εξετάσεις, αλλά, μπορούν να προσέρχονται σε νέα απολυτήρια εξέ¬ 
ταση κατά τις προβλεπόμενες εξεταστικές περιόδους, σύμφωνα με τις δια¬ 
τάξεις της προηγούμενης παραγράφου 2. 

4. Μαθητές που έχουν ενδεικτικό ή αποδεικτικό μιας τάξης ξένου σχο¬ 
λείου της αλλοδαπής αντίστοιχου προς τα γενικά λύκεια της ημεδαπής, 
μπορούν να προσέλθουν σε κατατακτήρια εξέταση οποτεδήποτε εντός του δι¬ 
δακτικού έτους στο πλησιέστερο στον τόπο μόνικης κατοικίας τους δημόσιο 
γενικό λύκειο της ημεδαπής ή αναγνωρισμένο ελληνιχό λύκειο της αλλοδα¬ 
πής, που καθορίζεται όπως προβλέπεται στην παράγραφο 1 αυτού του άρ¬ 
θρου, προχειμένου να λάβουν τίτλο αντίστοιχης τάξης του ελληνικού λυ¬ 
κείου. Οι μαθητές αυτοί εξετάζονται μόνο γραπτά στη διδακτέα ύλη του 
σχολικού έτους κατά το οποίο διεξάγεται η εξέταση και στα μαθήματα, 
κατά περίτπωση, που αναφέρονται στην παράγραφο 2 αυτού του άρθρου. 


5. Μαθητές που έχουν απολυτήριο τίτλο σπουδών ξένου σχολείου της αλ¬ 
λοδαπής, αντίστοιχου προς τα ελληνικά λύκεια της ημεδαπής, μπορούν, 
αφού παραιτηθούν από τις προαναφερόμενες απολυτήριες εξετάσεις, να εγ¬ 
γραφούν στην τελευταία τάξη ελληνικού λυκείου της ημεδαπής. Στην περί¬ 
πτωση αυτή εφαρμόζονται όσα ορίζονται στο άρθρο 40 αυτού του προεδρι¬ 
κού διατάγματος. 

Άρθρο 42 
Ξένη γλώσσα 

1. Στα τεχνικά - επαγγελματικά λύκεια (ΤΕΛ) μπορεί να λειτουργούν 
«ειδικά τμήματα» αγγλικής γλώσσας, στα οποία φοιτούν υποχρεωτικά οι 
μαθητές εκείνοι, που στη Γ. τάξη γυμνασίου διδάχτηκαν τη γαλλική 
γλώσσα ή 6ε διδάχτηκαν ξένη γλώσσα για οποιοδήποτε λόγο ή ήταν για 
πρώτη χρόνια «αδίδαχτοι» στην ξένη γλώσσα. Οι μαθητές αυτοί στις Α, Β 
και Γ τάξεις των ΤΕλ διδάσκονται την αγγλική γλώσσα σύμφωνα με το 
αναλυτικό πρόγραμμα του μαθήματος αυτού, που ισχύει, κάθε φορά, για τις 
Α, Β και Γ τάξεις γυμνασίου αντίστοιχα, εξετάζονται κατά τις γραπτές δοκι¬ 
μασίες σε θέματα που καθορίζονται όπως προβλέπεται για τις αντίστοιχες 
τάξεις του γυμνασίου και οι βαθμοί τους υπολογίζονται για την προαγωγή ή 
τη απόλυσή τους. 

2. Όταν οι μαθητές τάξης ή τμήματος λυκείου δε διδάχτηκαν καθόλου 
ξένη γλώσσα για οποιοδήποτε λόγο, με την έναρξη της διδασκαλίας της οι 
μαθητές αυτής της τάξης ή τμήματος την πρώτη σχολική χρονιά διδάσκο¬ 
νται την ξένη γλώσσα με βάση το αναλυτικό πρόγραμμα του μαθήματος αυ¬ 
τού, όπως κάθε φορά ορίζεται αυτό για την Α τάξη γυμνασίου, τη δεύτερη 
σχολική χρονιά διδάσκονται το αναλυτικό πρόγραμμα της Β τάξης γυμνα¬ 
σίου κ.ο.κ. 

Οι μαθητές αυτοί εξετάζονται με τον προβλεπόμενο, κάθε φορά, τρόπο 
εξέτασης των μαθητών της τάξης, της οποίας το αναλυτικό πρόγραμμα δι¬ 
δάσκονται, και οι βαθμοί τους στην ξένη γλώσσα υπολογίζονται για την 
προαγωγή ή απόλυσή τους. 

3. Όταν σε τμήμα, τάξη ή τάξεις λυκείου διακοπεί η διδασκαλία της ξέ¬ 
νης γλώσσας για οποιδήποτε λόγο, οι μαθητές, με την επανάληψή της διδα¬ 
σκαλίας της, συνεχίζουν την ξένη γλώσσα από εκεί που τη σταμάτησαν, ανε¬ 
ξάρτητα από την τάξη στην οποία φοιτούν, εξετάζονται με τον προβλεπό¬ 
μενο, κάθε φορά, τρόπο εξέτασης των μαθητών της τάξης, της οποίου; το 
αναλυτικό πρόγραμμα διδάσκονται και οι βαθμοί τους στην ξένη γλώσσα 
υπολογίζονται για την προοιγωγή ή απόλυσή τους. 

4. Και για τους μαθητές της παραγράφου 1 αυτού του άρθρου που μετεγ- 
γράφβνται σε γενικό λύκειο ή σε ΤΕΛ που δε λειτουργούν «ειδικά τμήματα» 
αγγλικής γλώσσας, καθώς και για τους μαθητές των παραγράφων 2 και 3 
που μετεγγράφονται σε άλλο σχολείο ισχύουν οι διατάξεις της επομένης πα¬ 
ραγράφου. 

5. Όταν μαθητής λυκείου εγγράφεται ή μετεγγράφεται σε σχολείο που 
διδάσκεται ξένη γλώσσα διαφορετική απ’ αυτήν που διδάχτηκε στο σχολείο 
προέλευσής του, ο βαθμός στην ξένη γλώσσα δεν υπολογίζεται για την προ¬ 
αγωγή ή απόλυσή του ούτε για την εξαγωγή του γενικού βαθμού προαγω¬ 
γής ή απόλυσης. Η ρύθμιση αυτή για τη σχολική χρονιά της εγγραφής ή 
μετεγγραφής του στο νέο σχολείο καθώς και για την επόμενη σχολική χρο¬ 
νιά φοίτησης. 

Το ίδιο ισχύει και στις περιπτώσεις: 

α) διετών μαθητών, εφόσον στην τάξη επαναφοίτησής τους αλλάξει η δι¬ 
δασκόμενη ξένη γλώσσα και 

β) μαθητών οι οποίοι εγγραφόμενοι ή μετεγγραφόμενοι σε άλλο σχολείο 
δεν αλλάζουν μεν ξένη γλώσσα, αλλά στην προηγούμενη τουλάχιστον τάξτ 
δε διδάχτηκαν στο σχολείο προέλευσής τους την ξένη γλώσσα, γιατί δε γινό¬ 
ταν διδασκαλία της. β 

Για τους μαθητές των παραπάνω κατηγοριών (α) και (β) υπολογίζεται ο 
βαθμός τους στην ξένη γλώσσα, εφόσον ο κηδεμόνας υποβάλλει στο σχολείο 
τους σχετική δήλωση το αργότερο μέχρι την ημερομηνία λήξης της διδα¬ 
σκαλίας των μαθημάτων. 

6. Οι μαθητές των ΤΕΛ που επιλέγουν τον τομέα Οικονομίας και Διοίκη¬ 
σης 0ε καμία περίπτωση δε θεωρούνται αδίδαχτοι στην ξένη γλώσσα. 

Άρθρο 43 

Εξετάσεις στρατευμένων 

1. Με τον όρο στρατευμένος νοείται: 

α) Όποιος υπηρετεί στο στρατό ξηράς, θάλασσας και αέρα υποχρεωτικά 
(για εκπλήρωση θητείας) ή εθελοντικά. 

β) Όποιος υπηρετεί στα Σώματα Ασφαλείας, στην Πυροσβεστική Υπηρε¬ 
σία, το Λιμενικό Σώμα ή την Αγροφυλακή. 

γ) Ο μόνιμος αξιωματικός ή υπαξιωματικός του στρατού ξηράς, θάλασ¬ 
σας και αέρα. 

δ) Ο μαθητής των παραγωγικών σχολών υπαξιωματικών των προανα- 
φερομένων σωμάτων. 

ε) Όποιος γράφτηκε σε σχολείο Δ.Ε. και διέκοψε τη φοίτηση λόγω στρά¬ 
τευσης ή δε γράφτηκε εξαιτίας της στράτευσης. 

2. Όσοι εμπίπτουν στις διατάξεις της προηγούμενης παραγράφου: 

α) Μπορούν να προσέρχονται με βάση τον τίτλο σπουδών τους για μία 
και μόνο φορά για κάθε τάξη στις προαγωγικές ή απολυτήριες εξετάσεις 
Μάΐου - Ιουνίου γενικού λυκείου, οπότε και εξετάζονται γραπτά και προφο¬ 
ρικά σε όλα τα μαθήματα της αντίστοιχης τάξης εκτός των μη γραπτώς εξε¬ 
ταζόμενων μαθημάτων της Φυσικής Αγωγής, στην καθορισμένη για τους 
μαθητές που φοίτησαν κανονικά εξεταστέα ύλη, από δύο εκπαιδευτικούς του 
ίδιου ή συγγενούς προς κάθε εξεταζόμενο μάθημα κλάδου. Ο μέσος όρος 
της βαθμολογίας των δύο εκπαιδευτικών αποτελεί το βαθμό της προφορι¬ 
κής και της γραπτής εξέτασης. 

Ο μέσος όρος του προφορικού και γραπτού βαθμού αποτελεί τον τελικό 
βαθμό προαγωγής ή απόλυσης στο κάθε εξεταζόμενο μάθημα. 

β) Προάγοίνται, απολύονται, καλούνται σε παραπεμπτική ή επαναλη¬ 
πτική εξέταση ή απορρίπτονται σύμφωνα με τις διατάξεις του άρθρου 37 
αυτού του Π.Δ. ο 

Στις παραπεμπτικές και επαναληπτικές εξετάσεις εξετάζονται όπως προ- 
βλέπεται από την προηγούμενη περίπτωση (α) για την εξεταστική περίοδο 
του Μαΐου - Ιουνίου. 

3. Η παραπάνω εξέταση πραγματοποιείται στο πλησιέστερο γενικό λύ¬ 
κειο της μονάδας, στην οποία υπηρετεί ο στρατευμένος ή της μόνιμης κατοι¬ 
κίας του, αφού ο ενδιαφερόμενος καταθέσει στο Λύκειο τίτλο σπουδών του 
καθώς και βεβαίωση της στρατιωτικής αρχής που αναγράφει την ημερομη¬ 
νία και χρονολογία κατάταξής του καθώς και την έδρα της μονάδας του. 

4. Όσοι υπάγονται στις διατάξεις των εδαφίων (α) και (ε) της παραγρά¬ 
φου 1 αυτού του άρθρου μπορούν να προσέρχονται σε εξέταση, σύμφωνα με 
τις διατάξεις αυτού του άρθρου όσο διαρκεί η στράτευσή τους ή και την επό¬ 
μενη μετά την απόλυσή τους από το στρατό εξεταστική περίοδο. 

5. Οι διατάξεις αυτού του άρθρου εφαρμόζονται και για τους μαθητές 
των ΤΕΛ, μόνο όταν φοίτησαν ή εντάσσονται σε τομείς ή τμήματα για τα 
οποία δεν προβλέπεται εργαστηριακή άσκηση από τα οικεία αναλυτικά προ¬ 
γράμματα. 

Άρθρο 44 

Άλλες ειδικές ρυθμίσεις 

1. Όταν μαθητής λυκείου εγγράφεται ή μετεγγράφεται σε σχολείο που 
διδάσκεται το μάθημα της Μουσικής ή των Καλλιτεχνικών, ενώ στο σχο¬ 
λείο προέλευσής του δεν το διδασκόταν, παρακολουθεί και συμμετέχει στο 
μάθημα κανονικά όπως και οι λοιποί συμμαθητές του, ο βαθμός του όμως 
στη Μουσική ή τα Καλλιτεχνικά δεν υπολογίζεται για την προαγωγή ή 
απόλυσή του, ούτε στο γενικό βαθμό προαγωγής ή απόλυσης, εκτός εάν ο 
κηδεμόνοις του καταθέσει στο σχολείο φοίτησής του, το αργότερο μέχρι την 
ημερομηνία λήξης των μαθημάτων, σχετική γραπτή δήλωση ότι επιθυμεί 
να υπολογιστεί ο βαθμός του στη Μουσική ή τα Καλλιτεχνικά. Η ρύθμιση 
αυτή ισχύει για το σχολικό έτος της εγγραφής ή μετεγγραφής. 

2. Για τους μαθητές λυκείων που πάσχουν από βαρηκοΐα (σε ποσοστό 
67% και πάνω) που βεβαιώνεται από Πρωτοβάθμια Υγειονομική Επι¬ 
τροπή, οι βαθμοί της ξένης γλώσσας και της μουσικής δε λαμβάνονται 
υπόψη κατά την εξαγωγή των προαγωγικών ή απολυτηρίων αποτελεσμά¬ 
των ούτε κατά τον υπολογσμό του γενικού βαθμού προαγωγής ή απόλυσής 
τους. 

Δεν υπολογίζονται οι βαθμοί της Μουσικής και για τους μαθητές που 
αδυνατούν να έχουν επίδοση στο μάθημα αυτό λόγω πάθησης ή μειονεκτι- 
κότητας των φωνητικών τους οργάνων που βεβαιώνεται από Πρωτοβάθ¬ 
μια Υγειονομική Επιτροπή. 

3. Για τους μαθητές που φοιτούν σε λύκειο ειδικής αγωγής και προσκο¬ 
μίζουν βεβαίωση Ιατροπαιδαγωγικής Υπηρεσίας ότι παρουσιάζουν προ¬ 
βλήματα διαταραχής του λόγου, μετά από σχετική απόφαση του συλλόγου 
των διδασκόντων, ο βαθμός τους στη Μουσική και στην ξένη γλώσσα δε 
λαμβάνεται υπόψη για την προαγωγή ή απόλυσή τους ούτε για την εξα¬ 
γωγή του γενικού βαθμού προαγωγής ή απόλυσης. 

4. Μαθητής λυκείου που η φοίτησή του χαρακτηρίζεται ελλιπής, παρα- 
πέμπεται σε προφορική και γραπτή εξέταση κατά την εξεταστική περίοδο 
Σεπτεμβρίου σε όλα τα μαθήματα εκτός της Φυσικής Αγωγής, της Μουσι¬ 
κής και Τεχνολογίας Παραγωγής. Ειδικά στο μάθημα των Καλλιτεχνικών 
εξετάζεται μόνο γραπτά. Κατά την εξαγωγή του ετήσιου προαγωγικού ή 
απολυτηρίου αποτελέσματος συνυπολογίζεται η προφορική βαθμολογία που 
έλαβε ο μαθητής στη Φυσική Αγωγή, στη Μουσική και στην Τεχνολογία - 
Παραγωγή κατά το οικείο διδακτικό έτος, σύμφωνα με τις κείμενες διατά¬ 
ξω. 

Στις περιπτώσεις που για τους παραπάνω μαθητές το προαγωγικό ή 
απολυτήριο αποτέλεσμα κατά την εξεταστική περίοδο Σεπτεμβρίου είναι 
απορριπτικό εξαιτίας και μόνο της υστέρησής τους στα μαθήματα της Φυσι¬ 
κής Αγωγής, της Μουσικής ή της Τεχνολογίας - Παραγωγής, οι μαθητές 
αυτοί εξετάζονται σ’ αυτά τα μαθήματα προφορικά. 

5. Όσοι εξαιρούνται από την παρακολούθηση του μαθήματος της Φυσι¬ 
κής Αγωγής σύμφωνα με τις διατάξεις του άρθρου 24 αυτού του προεδρι¬ 
κού διατάγματος 6ε βαθμολογούνται στο μάθημα αυτό για το τρίμηνο ή τα 


τρίμηνα που εξαιρέθηκαν και δεν εξάγεται γι’ αυτούς βαθμός ετήσιας επίδο¬ 
σης στο μάθημα αυτό. 

6. Για μαθητές τυφλούς και πάσχοντες από εγκεφαλική παράλυση (πα¬ 
ραπληγία, τετραπληγία κ.λπ) ο βαθμός στα καλλιτεχνικά μαθήματα δεν 
υπολογίζεται με την προαγωγή ή απόλυσή τους ούτε στο γενικό βαθμό προ¬ 
αγωγής ή απόλυσης, εκτός αν ο κηδεμόνας τους καταθέσει στο σχολείο φοί¬ 
τησής τους, το αργότερο μέχρι την ημερομηνία λήξης των μαθημάτων, σχε¬ 
τική γραπτή δήλωση ότι επιθυμεί να υπολογιστεί ο βαθμός τους στα καλλι¬ 
τεχνικά μαθήματα. 

ΚΕΦΑΛΑΙΟ ΙΑ' 

ΥΠΗΡΕΣΙΑΚΑ ΒΙΒΛΙΑ - ΕΝΤΥΠΑ - ΤΙΤΛΟΙ 
Άρθρο 45 

Υπηρεσιακά Βιβλία - Έντυπα - Τίτλοι 

1. Τα τηρούμενα σε κάθε λύκειο επίσημα βιβλία είναι: 

α) Πρωτόκολλο, στο οποίο καταχωρίζονται όλα τα εισερχόμενα και εξερ- 
χόμενα έγγραφα και οι κάθε φύσεως τίτλοι. Για τα εμπιστευτικά έγγραφα 
σημειώνεται στη στήλη «περιεχόμενο εγγράφου» η ένδειξη Ε.Π., ενώ τηρεί¬ 
ται ιδιαίτερος φάκελος έμπιστέυτικών εγγράφων για τις απουσίες τηρείται 
ειδικό πρωτόκολλο. 

β) Βιβλίο Πράξεων Διευθυντή. 

γ) Βιβλίο Πράξεων Συλλόγου Διδασκόντων. 

6) Ημερολόγιο Λειτουργίας Σχολείου, στο οποίο καταγράφονται με συ¬ 
ντομία καθημερινά τα κατά την κρίση του διευθυντή ή του συλλόγου των δι¬ 
δασκόντων σημαντικότερα γεγονότα που αναφέρσνται στη λειτουργία του 
σχολείου. 

ε) Βιβλία Διδασκόμενης Ύλης κατά τάξη ή τμήματα τάξεως, στα οποία 
καταχωρίζεται αυθημερόν από κάθε διδάσκοντα ο τίτλος της διδαχθείσας 
ενότητας. 

στ) Βιβλίο Μισθοδοσίας Προσωπικού, 
ζ) Βιβλίο Βιβλιοθήκης. 

η) Βιβλίο Υλικού, στο οποίο καταχωρίζονται όλα τα μη αναλώσιμα είδη 
του σχολείου, πλην των καταχωριζομένων στο Βιβλίο Βιβλιοθήκης και τις 
καρτέλλες αναλώσιμων υλικών, όπου χρησιμοποιούνται τέτοια; 

θ) Μητρώο Μαθητών, στο οποίο καταχωρίζονται τα από το άρθρο 12 
παράγρ. 1 αυτού του Π.Δ. προβλεπόμενα, στοιχεία κάθε μαθητή, το είδος 
του τίτλου εγγραφής ή μετεγγραφής, η ετήσια βαθμολογία σε κάθε μάθημα 
και ο γενικός ετήσιος βαθμός προαγωγής ή απόλυσης. 

ι) Ευρετήριο, στο οποίο καταχωρίζονται το επώνυμό, το όνομα, το όνομα 
πατέρα και μητέρας και ο αριθμός του Μητρώου Μαθητών όλων των εγγε¬ 
γραμμένων σ’ αυτό μαθητών, για ευχερέστερη ανεύρεση της μερίδας του 
καθενός στο Μητρώο. 

ια) Βιβλίο Φοίτησης (απουσιολόγιο), 
ιβ) Βιβλίο Παιδαγωγικού ελέγχου, 
ιγ) Βιβλίο Τιμητικών Διακρίσεων. 

2. Τα χρησιμοποιούμενα σε κάθε λύκειο έντυπα είναι: 

α) Ατομικά Δελτία Μαθητών. Για κάθε μαθητή τηρείται Α.Δ., στο οποίο 
καταχωρίζονται, κατά την πρώτη στο σχολείο εγγραφή του, τα στοιχεία 
που καταχωρίζονται στο Μητρώο Μαθητών, αναλυτική προφορική κατά 
μάθημα βαθμολογία, γραπτή κατά μάθημα βαθμολογία, οι απουσίες που 
σημειώθηκαν κατά τρίμηνο καθώς και οι βαθμοί παιδαγωγικού ελέγχου. 

β) Έντυπα ημερήσιων δελτίων φοίτησης των μαθητών κατά τάξη ή τμή¬ 
ματα τάξης, στα οποία καταχωρίζονται οι απουσίες για κάθε διδακτική 
ώρα. 

γ) Ωρολόγια προγράμματα διδασκαλίας μαθημάτων. 

δ) Τίτλοι σπουδών. 

ε) Έντυπα επαληθεύσεως τίτλων. 

στ) Υπηρεσιακά σημειώματα μετεγγραφής μαθητών. 

ζ) Καταστάσεις βαθμολογίας τριμηνιαίας επίδοσης μαθητών. 

η) Πιστοποιητικά.για στρατολογική χρήση. 

θ) Δελτία κίνησης προσωπικού. 

ι) Καταστάσεις μισθοδοσίας προσωπικού. 

3. Οι τίτλοι σπουδών που χορηγούνται από τα λύκεια είναι οι παρακάτω: 
α) Απολυτήριο Δημόσιου Ημερήσιου Λυκείου. 

β) Απολυτήριο Ιδιωτικού Ημερήσιου Λυκείου, 
γ) Απολυτήριο Δημόσιου Εσπερινού Λυκείου, 
δ) Απολυτήριο Ιδιωτικού Εσπερινού Λυκείου, 
ε) Αποδεικτικό Απολύσεως Δημόσιου Ημερήσιου Λυκείου, 
στ) Αποδεικτικό Απολύσεως Ιδιωτικού Ημερήσιου Λυκείου, 
ζ) Αποδεικτικό Απολύσεως Ιδιωτικού Εσπερινού Λυκείου, 
θ) Τίτλος Σχολικής χρήσης Δημόσιου Λυκείου που χορηγείται κατά τη 
διάρκεια του διδακτικού έτους. 

ι) Τίτλος Σχολικής χρήσης Δημόσιου Λυκείου που χορηγείται μετά τη 
λήξη του διδακτικού έτους. 

ια) Πιστοποιητικό σπουδών Δημόσιου Λυκείου που χορηγείται μετά τη 

λήξη του διδακτικού έτους. 

ιβ) Αποδειχτικό Απολύσεως Ημερήσιου Ιδιωτικού Λυκείου που έπαυσε 
να λειτουργεί. 

ιγ) Αποδεικτικό Απολύσεως Εσπερινού Ιδιωτικού Λυκείου που έπαυσε να 
λειτουργεί. 

ιδ) Πτυχίο Δημόσιου Ημερήσιου Τ.Ε.Λ. 

ιε) Πτυχίο Ιδιωτικού Ημερήσιου Τ.Ε.Λ. 

ιστ) Πτυχίο Δημόσιου Εσπερινού Τ.Ε.Λ. 

ιζ) Πτυχίο Ιδιωτικού Εσπερινού Τ.Ε.Λ. 

ιη) Αποδεικτικό Πτυχίου Δημόσιου Ημερήσιου Τ.Ε.Λ. 

ιθ) Αποδεικτικό Πτυχίου Ιδιωτικού Ημερήσιου Τ.Ε.Λ. 

κ) Αποδεικτικό Πτυχίου Δημόσιου Εσπερινού Τ.Ε.Λ. 

κα) Αποδεικτικό Πτυχίου Ιδιωτικού Εσπερινού Τ.Ε.Λ. 

κβ) Πτυχίο Τμημάτων Ειδίκευσης Ε.Π.Λ. 

κγ) Αποδεικτικό Πτυχίου Τμημάτων Ειδίκευσης Ε.Π.Λ. 

Οι τίτλοι των στοιχείων (θ), (ι) και (ια) μπορούν να χρησιμοποιηθούν και 
για έκδοση αντίστοιχων τίτλων των ιδιωτικών λυκείων μετά από τις ανα¬ 
γκαίες κατά περίπτωση τροποποιήσεις (επωνυμία, προσωνυμία, εξεταστική 
επιτροπή, θεώρηση - επικύρωση, κτλ). 

Αντίστοιχοι τίτλοι με τους υπό τα στοιχεία (ιδ - κα) τίτλους της παραγρά¬ 
φου ,αυτής εκδίδονται και για τις δημόσιες και ιδιωτικές ημερήσιες και εσπε¬ 
ρινές Τ.Ε.Σ. 

4. Οι τύποι των τίτλων καθορίζονται με απόφαση του Υπουργού Εθνικής 
Παιδείας και θρησκευμάτων που δημοσιεύεται στην Εφημερίδα της Κυβερ- 
νήσεως. 

5. Απολυτήριος τίτλος, πτυχίο και τίτλος σχολικής χρήσεως εκδίδεται 
μόνο ένας για κάθε μαθητή. Αποδεικτικά απολυτηρίου ή πτυχίου μπορεί να 
εκδίδονται περισσότερα από ένα, όταν ζητηθούν από τους ενδιαφερομέ¬ 
νους. 

6. Σε περίπτωση απώλειας απολυτηρίου, πτυχίου ή τίτλου σχολικής 
χρήσεως, οι ενδιαφερόμενοι προσκομίζουν στο σχολείο ένορκη βεβαίωση 
από ειρηνοδίκη ή συμβολαιογράφο ότι έχασαν τον τίτλο τους και το σχολείο 
εκδίδει αντίστοιχο «Αποδεικτικό απολύσεως ή πτυχίου» ή «Πιστοποιητικό 
σπουδών» με την ένδειξη: «Σε αντικατάσταση του υπ’ αριθ. (τάδε) πρωτότυ¬ 
που τίτλου που χάθηκε, όπως προκύπτει από την υπ’ αριθ. (τάδε) ένορκη 
βεβαίωση του ειρηνοδίκη ή συμβολαιογράφου (τάδε)». 

Άρθρο 46 

Τύπος, θεώρηση, φύλχξη υπηρεσιακών βιβλίων και εντύπων 

1. Ο τύπος και οι διαστάσεις των οριζόμενων στο άρθρο 45 βιβλίων και 
εντύπων καθορίζονται με υποδείγματα, καταρτιζόμενα από την αρμόδια 
Κεντρική Υπηρεσία του Υπουργείου Εθνικής Παιδείας και θρησκευμά¬ 
των. 

2. Τα υπηρεσιακά βιβλία πριν από την έναρξη της χρήσης τους αριθμού- 
νται κατά σελίδα από το διευθυντή του λυκείου, προκειμένου για τα δημόσια 
σχολεία, ή από τον προϊστάμενο της οικείας διεύθυνσης ή γραφείου Δ.Ε., 
προκειμένου για τα ιδιωτικά λύκεια, και συντάσσεται σχετική πράξη στην 
τελευταία σελίδα. 

3. Τα ωρολόγια προγρά|ΐματα διδασκαλίας μαθημάτων επισημοποιού¬ 
νται με σφράγιση και υπογραφή του διευθυντή του σχολείου. Τα Ατομικά 
Δελτία θεωρούνται με τον προηγούμενο τρόπο, μόνο εφόσον πρόκειται να 
διαβιβααθούν σε άλλα σχολεία. Ειδικά προκειμένου περί Ατομικών Δελτίων 
μαθητών ιδιωτικών σχολείων, που διαβιβάζονται σε άλλο σχολείο θεωρού¬ 
νται και από τον οικείο προϊστάμενο της δ/νσης ή γραφείου Δ.Ε. 

4. Από τα υπηρεσιακά βιβλία και έντυπα φυλάσσονται υποχρεωτικά: 
α) Το Μητρώο Μαθητών, τα Βιβλία Πράξεων Δ/ντή και Συλλόγου Διδα¬ 
σκόντων, το Ημερολόγιο Σχολείου, το Βιβλίο Μισθοδοσίας Προσωπικού, τα 
Βιβλία Υλικού και Βιβλιοθήκης, το Βιβλίο Τιμητικών Διακρίσεων και το 
Πρωτόκολλο για πάντα. 

β) Τα Ατομικά Δελτία για δύο έτη από την ημέρα της εξαγωγής και κα¬ 
ταχώρισης στην οικεία μερίδα του Μητρώου Μαθητών του οριστικού απο¬ 
τελέσματος της τελευταίας στο σχολείο φοίτησης κάθε μαθητή, τα αντί¬ 
γραφα των Δελτίων Κίνησης Προσωπικού και των καταστάσεων μισθοδο¬ 
σίας για δύο έτη από τη σύνταξή τους, το Βιβλίο Παιδαγωγικού ελέγχου 
και τα Βιβλία Διδασκόμενης Ύλης για δύο έτη από τη λήξη του οικείου σχο¬ 
λικού έτους. 

γ) Τα έντυπα ημερήσιων δελτίων φοίτησης, τα βιβλία φοίτησης (απου¬ 
σιολόγια), οι καταστάσεις βαθμολογίας προφορικής επίδοσης και τα ωρολό¬ 
για προγράμματα διδασκαλίας μαθημάτων, για ένα έτος από τη λήξη του 
οικείου σχολικού έτους. 

5. Επικυρωμένο αντίγραφο του Μητρώου Μαθητών κάθε σχολείου υπο¬ 


βάλλεται κάδε Σεπτέμβριο στην οικεία διεύθυνση ή γραφείο Δ.Ε., όπου φυ¬ 
λάσσεται για πάντα. 

6. Όταν διαπιστωθεί ότι ένας μαθητής έλαβε μέρος σε οποιαδήποτε εξέ¬ 
ταση (κατατακτήρια, προαγωγική, απολυτήρια και άλλη) ή ότι εξετάστηκε 
κατά τρόπο που δεν είναι σύμφωνος με τις ιαχύουσες διατάξεις ή ότι γρά¬ 
φτηκε με βάση τίτλους οι οποίοι δεν του παρείχαν τέτοιο δικαίωμα, το απο¬ 
τέλεσμα της εξέτασής του ή η εγγραφή του καθώς και οι τίτλοι που εκδόθη- 
καν ως συνέπεια της παράνομης εξέτασης κηρύσσονται άκυροι με απόφαση 
του αρμόδιου προϊσταμένου διεύθυνσης ή γραφείου Δ.Ε. ύστερα από σχετική 
πράξη του συλλόγου των διδασκόντων στο σχολείο. Επίσης ακυρώνεται και 
κάθε άλλη κατάσταση ή σχέση που δημιουργήθηκε με βάση τους παράνο¬ 
μους τίτλους. 

ΚΕΦΑΛΑΙΟ ΙΒ’ 

ΘΕΜΑΤΑ ΤΕΧΝΙΚΩΝ* - ΕΠΑΓΓΕΛΜΑΤΙΚΩΝ ΣΧΟΛΩΝ (ΤΕΣ) 
Άρθρο 47 

θέματα που αφορούν στους μαθητές των ΤΕΣ 

1. Οι διατάξεις αυτού του Προεδρικού Διατάγματος εφαρμόζονται και 
για τους μαθητές των ΤΕΣ με την επιφύλαξη της επομένης παραγράφου. 

2. Στις Τεχνικές - Επαγγελματικές Σχολές εγγράφονται: 

Α. Στην Α’ τάξη: 

α) Κάτοχοι απολυτηρίου γυμνασίου ή ενδεικτικού της Γ τάξης εξαταξίου 
γυμνασίου. 

β) Πτυχιούχοι κατωτέρας τεχνικής ή επαγγελματικής σχολής ή σχολής 
μαθητείας του Ο.Α.Ε.Δ. 

γ) Μαθητές λυκείων οποιασδήποτε κατεύθυνσης, 
δ) Πτυχιούχοι οποιοσδήποτε τμήματος των ΤΕΣ για απόκτηση άλλου 
πτυχίου. 

ε) Τελειόφοιτοι μαθητές κάθε τύπου λυκείου που δεν έχουν αποκτήσει 
ακόμη απολυτήριο ή πτυχίο. 

στ) Οι τελειόφοιτοι μαθητές κλάδων προεπαγγελματικής εκπαίδευσης 
των Ε.Π.Λ. και οι τελειόφοιτοι κλάδων δεσμών των Ε.Π.Λ. 

ζ) Όσοι οφείλουν να επαναλάβουν τη φοίτηση στην Α’ τάξη των ΤΕΣ. 

Β. Στη Β’ τάξη: 

α) Όσοι έχουν προαχθεί από την Α’ τάξη ΤΈΣ 
β) Πτυχιούχοι ΤΕΣ για απόκτηση πτυχίου διαφορετικής κατεύθυνσης 
του τμήματος από το οποίο αποφοίτησαν. 

γ) Πτυχιούχοι ΤΕΛ για απόκτηση πτυχίου κατεύθυνσης τμήματος, η 
οποία δεν υπάρχει ως τμήμα στον αντίστοιχο τομέα του ΤΕΛ. 
δ) Πτυχιούχοι Ε.Π.Λ. 

ε) Οι απόφοιτοι κλάδων προεπαγγελματικής εκπαίδευσης των Ε.Π.Λ. 
για απόκτηση πτυχίου ειδικότητας η οποία δεν υπάρχει στα τμήματα ειδί¬ 
κευσης του αντίστοιχου Ε.Π.Λ. από το οποίο αποφοίτησαν. 

ζ) Όσοι οφείλουν να επαναλάβουν τη φοίτηση στη Β' τάξη των ΤΕΣ. 

ΚΕΦΑΛΑΙΟ ΙΓ’ 

ΚΑΤΑΡΓΗΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 48 

Κατάργηση διατάξεων 

1. Κάθε διάταξη γενική ή ειδική που ρυθμίζει διαφορετικά τα θέματα αυ¬ 
τού του προεδρικού διατάγματος καταργείται. 

2. θέματα που δε ρυθμίζονται από αυτό το προεδρικό διάταγμα εξακο¬ 
λουθούν να Βιέπονται από τις κείμενες διατάξεις. 

Άρθρο 49 

Τελική διάταξη 

Η ισχύς αυτού του προεδρικού διατάγματος αρχίζει από τη δημοσίευσή 
του στην Εφημερίδα της Κυβερνήαεως. 

Στον Υπουργό Εθνικής Παιδείας και θρησκευμάτων αναθέτουμε τη δη¬ 
μοσίευση και εκτέλεση του παρόντος προεδρικού διατάγματος. 

Αθήνα, 8 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



